
În codrii şi în peşterile Carpaţilor au trăit, în curgerea veacurilor, numeroşi 
sihaştri de neam român, departe de lume şi cunoscuţi de prea puţini, fapt pentru 
care numele celor mai mulţi dintre ei n-au ajuns până la noi. Între aceşti puţini 
cunoscuţi se numără şi cuviosul sihastru Antonie de la schitul lezeru din părțile 
Vâlcei, unul din marii părinţi cu viaţă aleasă pe care i-a odrăslit neamul nostru. 

În această lună (noiembrie), ziua a douăzeci şi treia - Pomenirea Sfântului 
cuviosului părintelui nostru Antonie de la Iezeru, Vâlcea (Minei) 





La Vecernia mare 


La Doamne strigat-am... se pun stihirile pe 8: ale praznicului 3 şi ale Sfântului 
S 


Stihirile praznicului, glasul 8: 


Podobie: O, prea slăvită minune! Izvorul vieţii în mormânt se punc, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, cel ce dă lumii prin tine mare milă. 


O, prea slăvită minune! Acum se însemnează mai înainte cele negrăite ce au să 
fie; cele închipuite astăzi văzute se arată, că aceea care a strălucit lumina cea 
dumnezeiască în lume, ca o mireasă este adusă în templul dumnezeiesc. Pe care 
să o lăudăm ca pe o biserică prea luminoasă, sfântă şi strălucită a Dumnezeirii, a 
dătătorului de lumină, Hristos. 


Cu adevărat pârgă bine primită a adus Ioachim înțeleptul împreună cu Ana, 
Celui ce i-a învrednicit să primească rod dumnezeiesc, pe Fecioara Maria, fiica 
lui Dumnezeu cu adevărat, prin care s-a dezlegat datoria întristării. Pe care să o 
lăudăm cu dreaptă credinţă, veselindu-ne, că aceasta s-a făcut pricină de bucurie 
pentru toată lumea. 

Veniţi să alergăm împreună în chip tainic şi luminându-ne cu luminile credinţei, 
să începem înainte acum întâmpinarea Fecioarei. Că lumina intră în Templul lui 
Dumnezeu, mai înainte logodindu-se în chip lămurit prin Duhul. Căreia să-i 
cântăm prăznuirea cea plăcută, ospătându-ne toţi cu cuviință dumnezeiască la 
intrarea el. 


Alte stihiri, ale Sfântului Antonie, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 
nădejdile noastre, după Dumnezeu, întru tine le-am pus, Născătoare de Dumne- 
zeu. 


In cereştile locaşuri cu veselie locuind şi cu îngerii, părinte, cu îndrăznire stând 
înaintea tronului Domnului, roagă-te ca să dăruiască, celor ce săvârşesc pe pă- 
mânt pomenirea ta, iertare de greşeli, pace şi mare milă. (de 2 ori) 


Cu secera rugăciunilor, părinte Antonie, spinii patimilor tăindu-i şi arând cu 
plugul înfrânării pământul cel sufletesc, la înălțimea dumnezeieştilor munţi te-ai 
suit, făcându-te stâlp luminos, răsărit pe bolta Bisericii Ortodoxe pe care o apă- 
ră, cu rugăciunile tale, de uneltirile celui viclean. 


Vas al virtuţilor te numim pe tine, cuvioase, ca pe un iubitor de linişte, lucrător 
al privegherii, stâlp al înfrânării, locaş nestricat de rugăciune, vistierie de mi- 
nuni Şi rugător pentru cei ce te cinstesc pe tine, Antonie. 


Năvălirile şi săgețile demonilor, prin rugăciunile tale le-ai stricat şi cu putere de 
la Dumnezeu biruinţă asupra lor ai luat, de aceea luând harul multor feluri de 
minuni, tuturor celor ce vin la racla sfintelor tale moaşte, vindecări le dăruieşti, 
Antonie, Părintele nostru. 


Slavă... glasul al 6-lea 


Pe cel după chip păzindu-L nevătămat, mintea stăpân ţi-ai pus peste patimile ce- 
le păgubitoare, şi sihăstreşte, spre Cel după asemănare, cât este după putinţă, te- 
ai suit. Că bărbăteşte firea silindu-ţi, te-ai nevoit a supune pe cel mai rău celui 
mai bun şi trupul să-l faci rob duhului. Pentru aceasta, călugărilor te-ai arătat 
mai mare cetățean pustiei, povăţuitor celor ce bine călătoresc, îndreptător de 
fapte bune prea adevărat. Şi acum, în ceruri oglinzile dezlegându-se, fericite, 
curat vezi Sfânta Treime, rugându-te pentru cei ce cu credinţă şi cu dragoste te 
cinstesc pe tine. 


Şi acum..., a praznicului, glasul al 6-lea 

Astăzi cetele credincioşilor adunându-ne, duhovniceşte să prăznuim şi pe 
dumnezeiasca fiică, Fecioara şi de Dumnezeu Născătoarea, care s-a adus în Bi- 
serica Domnului cu dreaptă credinţă să o lăudăm! Pe cea mai înainte aleasă din 
toate neamurile, spre sălăşluirea Împăratului tuturor, lui Hristos şi Dumnezeului 
nostru. Fecioare purtând făclii mergeţi înainte cinstind prea cinstită petrecerea 
pururea Fecioarei. Maicilor, întristarea toată lepădând, cu bucurie împreună 
urmaţi lăudând pe ceea ce s-a făcut Maică lui Dumnezeu şi solitoare de bucuriei 
lumii. Toţi împreună, cu bucurie, bucură-te cu îngerul să strigăm celei pline de 
har, care pururea se roagă pentru sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei şi Paremiile: 
Din Înţelepciunea lui Solomon, citire: 


Sufletele drepţilor sunt în mâna lui Dumnezeu şi chinul nu se va atinge de ele. 
În ochii celor fără de minte, drepţii sunt morţi cu desăvârşire şi ieşirea lor din 
lume li se pare mare nenorocire. Şi plecarea lor dintre noi, un prăpăd, dar ei sunt 
în pace. Chiar dacă, în faţa oamenilor, ei au îndurat suferinţe, nădejdea lor este 
plină de nemurire. Şi fiind pedepsiţi cu puţin, mare răsplată vor primi, căci 
Dumnezeu i-a pus la încercare şi i-a găsit vrednici de EI. Ca pe aur în topitoare, 
aşa i-a lămurit, şi ca pe o jertfă de ardere întreagă i-a primit. Străluci-vor în ziua 
răsplătirii şi ca nişte scântei care se lasă pe mirişte, aşa vor fi. Judeca-vor 
neamurile şi stăpâni vor fi peste popoare şi Domnul va împărăţi întru ei, în veci. 
Ei vor înţelege adevărul, ca unii care şi-au pus încrederea în Domnul; cei 
credincioşii vor petrece cu El în iubire, căci harul şi îndurarea sunt partea 
aleşilor Lui. 


Din Înţelepciunea lui Solomon, citire: 


Cei drepţi vor fi vii în veacul veacului şi răsplata lor este la Domnul şi cel 
Atotputernic are grijă de ei. Drept aceea, vor primi din mâna Domnului 
împărăția frumuseţii şi cununa cea strălucitoare căci EI îi va ocroti cu dreapta Sa 
şi cu braţul Său; asemenea unui scut, îi va acoperi. El va face arme din mânia Sa 
şi cu ele va întări făptura mâinilor Sale ca să răsplătească vrăjmaşilor. Din 
dreptate EI îşi va face platoşă şi din judecata cea nefăţarnică îşi va face coif. Din 
sfințenia Sa va face pavăză nebiruită; iar din cumplita Sa mânie va face sabie 
ascuţită şi lumea va porni război împreună cu El împotriva celor fără de minte. 

Săgeţile fulgerului Său vor porni bine îndreptate şi vor lovi în ţintă, zburând din 
arcul puternic încordat al norilor. Mânia Lui, ca o praştie, va azvârli noian de 
grindină; apele mării se vor întărâta asupra lor şi râurile îi vor îneca vijelios. 
Duhul puterii dumnezeieşti se va ridica împotriva lor şi ca viscolul îi va vântura. 
Astfel fărădelegea va aduce pustiire pe pământ şi răutatea va răsturna scaunele 
celor puternici. Ascultaţi deci, regilor, şi înţelegeţi, luaţi învăţătură voi care 
judecați marginile pământului. Băgaţi în urechi voi cei ce stăpâniţi peste 
mulțimi şi care vă mândriţi cu mulțimea popoarelor voastre. Pricepeţi că 
stăpânirea vi s-a dat de la Domnul şi puterea de cel Preaînalt, Care va cerceta 
faptele voastre şi va pune la încercare gândurile voastre. 


Din Înţelepciunea lui Solomon, citire: 


Cel Drept, chiar când apucă să moară mai devreme, dă de odihnă. Bătrâneţile 
cinstite nu sunt cele aduse de o viaţă lungă, nici nu le măsori după numărul 
anilor. Înţelepciunea este la om adevărata cărunteţe şi vârsta bătrâneţilor 
înseamnă o viaţă neîntinată. Plăcut fiind lui Dumnezeu, Domnul l-a iubit şi, 
fiindcă trăia între păcătoşi, l-a mutat de pe pământ. A fost răpit, ca răutatea să 
nu-i schimbe mintea sa şi înşelăciunea să nu-i amăgească sufletul. Căci vraja 
viciului întunecă cele bune şi ameţeala poftei schimbă gândul cel fără de răutate. 
Ajungând curând la desăvârşire dreptul a apucat ani îndelungaţi. Sufletul lui era 
plăcut lui Dumnezeu pentru aceasta Domnul S-a grăbit să-l scoată din mijlocul 
răutăţii. Neamurile văd dar nu pricep nimic şi nu-şi bat capul cu aşa ceva, că 
adică harul lui Dumnezeu şi mila Lui sunt cu aleşii Săi şi că poartă grijă de 
sfinții Săi. 


La Litie 
Stihirile sfântului, glasul 1: 


Fericite părinte, cine va spune pătimirile tale cele din sihăstrie? Cine va grăi 
nevoinţele tale, luptele cu demonii şi petrecerea cea grea, lacrimile şi zdrobirea 
inimii, postirea şi goliciunea, chinul din pricina gerului şi a vânturilor şi arsura 
soarelui ? Ai trăit în trup precum cei fără de trup şi acum pe toţi credincioşii cu 
pomenirea ta îi veseleşti. Pentru care roagă-te lui Hristos să-i izbăvească pe 
dânşii de ispitele celui viclean, prea cuvioase Antonie, cu rugăciunile tale. 


Cele pământeşti toate le-ai lăsat, pe cele stricăcioase şi trecătoare nu le-ai luat în 
seamă. Cu poruncile lui Dumnezeu luminându-ţi sufletul, fericite Antonie, 
împodobitu-te-ai cu strălucirea minţii şi în pustie ai voit a te sălăşlui. Ai iubit cu 
totul pe Hristos, care, venind împreună cu Tatăl şi cu Duhul, locaş a făcut întru 
tine; şi har de vindecări şi de minuni ai primit, a izgoni duhurile cele viclene. Că 

te-a proslăvit pe tine Hristos Dumnezeu, pe care roagă-L, prea cuvioase, să 
mântuiască sufletele noastre. 


De petrecerea cea împreună cu îngerii şi de lumina vieţii veşnice şi de viaţa 
celor din lumină aducându-ţi aminte, din lume ai fugit şi Crucea ta cu bucurie 
luând, Antonie, ai urmat Celui ce S-a răstignit pentru tine şi biruinţă asupra 
demonilor ai luat, prea mărite, minuni săvârşind şi acum în lumina sfinţilor te 
veseleşti. Pentru aceasta pomenirea ta mărim şi ne rugăm ţie: roagă-te lui 
Hristos Dumnezeu să mântuiască sufletele noastre. 


Slavă... glasul al 5-lea 


Cuvioase părinte, glasul Evangheliei Domnului auzind, lumea ai părăsit, bogăţia 
şi slava întru nimic le-ai socotit. Pentru aceasta tuturor ai strigat: iubiți pe 
Dumnezeu şi veţi afla har veşnic. Nimic să nu cinstiţi mai mult decât dragostea 
Lui. Ca atunci când va veni întru slava Sa, să aflaţi odihnă cu toți sfinţii. Cu ale 
cărui rugăciuni, Hristoase, păzeşte şi mântuieşte sufletele noastre. 


Şi acum..., a praznicului, glasul al 5-lea 


Alcătuire a lui Leon, maistrul: Srrălucit-a zi de bucurie şi praznic prea cinstit. 
Că astăzi, cea care era mai înainte de naştere fecioară, şi după naştere a 
rămas fecioară, în Templul Sfânt este adusă; şi se bucură bătrânul Zaharia, 
tatăl Mergătorului înainte, şi strigă cu veselie: Apropiatu-s-a nădejdea celor 
necăjiţi, în Templul cel sfânt ca o sfântă, să se sfinţească spre sălăşluire a 
împăratului tuturor. Să se veselească Ioachim strămoşul şi Ana să se bucure, 
că au adus lui Dumnezeu, ca pe 0 junice de trei ani, pe Stăpâna cea fără 
prihană. Maicilor, împreună bucuraţi-vă, fecioare săltaţi şi cele sterpe, 
împreună dănţuiţi. Că ne-a deschis nouă Împărăţia Cerurilor cea mai înainte 
rânduită împărăteasă a toate. Bucuraţi-vă, popoare şi vă veseliți. 


La Stihoavnă 
Glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Când, din voie dumnezeiască ai părăsit cu înţelepciune grijile vieţii, părinte şi ai 
alergat către ostenelile sihăstriei, atunci bucurându-te ai pus stăpânire pe pus- 

tiuri neumblate, aprins de dragostea Domnului. Pentru aceasta pustiind patimile 
cu stăruința în cele bune, ca un înger ai vieţuit, iar acum, în mormânt fiind, ca 
un viu te arăţi sfințind poporul ce te cheamă în ajutor, Antonie, frumuseţea călu- 
gărilor. 


Stih: Cinstută este înaintea Domnului, moartea cuvioşilor Lui. 


Când la chemarea dumnezeiască, bucurându-te, ai fugit de frumuseţea lumii, 
părinte, atunci ai dorit mai bine calea cea strâmtă şi cu osteneli urcându-te sta- 
tornic pe calea care duce la viaţă. Drept aceea prin fugirea şi dezbrăcarea de 
toate patimile, îmbrăcându-te cu schima dumnezeiască, ai luat asupra ta jugul 
cel bun al lui Hristos. 


Stih: Fericit bărbatul care se teme de Domnul, întru poruncile Lui va voi foarte. 


Luând aminte la glasul Evangheliei, te-ai făcut împlinitorul acesteia, părinte; că 
lepădând averea ţi-ai petrecut restul vieţii în lacrimi şi în strâmtorare chemând 
necontenit numele Domnului şi a prea curatei Maicii Sale care ţi s-a arătat în ve- 
denie. Drept aceea te bucuri acum de dumnezeiasca mângâiere şi de neîn-cetata 
veselie, de Dumnezeu mărite. 


Slavă..., glasul al 8-lea 


Mulţimile călugărilor pe tine îndreptătorul te cinstim, Antonie, părintele nostru. 
Că prin tine pe cărarea cea dreaptă cu adevărat a umbla am cunoscut. Fericit eşti 
că lui Hristos ai slujit şi ai biruit puterea vrăjmaşului, cel ce eşti cu îngerii 
împreună vorbitor, cu drepţii şi cu cuvioşii împreună locuitor, cu care roagă-te 
Domnului să miluiască sufletele noastre. 


Şi acum..., a praznicului, asemenea 


După ce te-ai născut tu, dumnezeiască Mireasă Stăpână, ai venit în Templul 
Domnului, ca să te hrăneşti în Sfânta Sfintelor ca o sfințită. Atunci şi Gavriil a 
fost trimis la tine, ceea ce eşti cu totul fără prihană, hrană ţie aducându-ţi. Cele 
cereşti toate s-au luminat văzând pe Duhul Sfânt întru tine sălăşluindu-Se. 
Pentru aceasta, nespurcată, neîntinată, ceea ce eşti în cer şi pe pământ slăvită, 
Maica lui Dumnezeu, mântuieşte neamul nostru cu rugăciunile tale. 


La binecuvântarea pâinilor. 
Troparul Sfântului, glasul al 8-lea: Întru tine, părinte, cu osârdie s-a mântuit 


cel după chip, căci luând crucea ai urmat lui Hristos şi lucrând, ai învăţat să nu 
se uite la trup, căci este trecător, ci să poarte grijă de suflet, de lucrul cel 

nemuritor. Pentru aceasta şi cu îngerii împreună, se bucură, prea cuvioase 
părinte Antonie duhul tău. 


Slavă... Și acum..., 


Troparul praznicului, glasul al 4-lea: Astăzi mai înainte însemnarea bună- 
voinţei lui Dumnezeu şi propovăduirea mântuirii oamenilor, în Templul lui 
Dumnezeu luminat Fecioara se arată şi pe Hristos tuturor mai înainte îl vesteşte. 
Acesteia şi noi cu mare glas să-i strigăm: Bucură-te, plinirea rânduielii Zidi- 
torului. 


La Utrenie 


La Dumnezeu este Domnul..., troparul praznicului, de două ori, Slavă..., a 
Sfântului, Şi acum... al praznicului. 


După întâia Catismă, Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Dragostea cea dumnezeiască punând stăpânire pe sufletul tău cel curat, te-a 
întărit, cuvioase, să biruieşti ostenelile sihăstriei şi ale firii, trăind ca un înger în 
trup. Pentru aceasta roagă pe Stăpânul Hristos să lumineze sufletele noastre, ale 
celor ce te lăudăm pe tine, de Dumnezeu înţelepţite, părintele nostru Antonie. 


Slavă... Şi acum..., a praznicului 


Roada drepţilor, a lui loachim si a Anei se aduce lui Dumnezeu în Biserica cea 
sfântă cu trupul pruncă fiind, hrănitoarea vieţii noastre. Pe care a binecuvântat-o 
sfințitul Zaharia, pe aceasta toţi, ca pe Maica Domnului, cu credință să o 
fericim. 


După a doua Catismă, Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 

Credinţa cea lucrătoare de lumină te-a înduplecat a te lepăda de înşelăciunea cea 
lumească, cuvioase Antonie şi ţi-ai încununat bătrâneţile cu podoaba înţele- 
pciunii, arătând bărbăţie tare a minţii tale, cu postul biruind patimile cele 
ostitoare. Pentru aceasta stând înaintea Sfintei Treimi, roagă-te să ne mântuim 
noi. 


Slavă... Şi acum..., a praznicului 


Mai înainte de zămislire, curată, te-ai sfințit lui Dumnezeu, şi născându-te pe 
pământ, dar te-ai adus Lui, plinind făgăduinţa părintească, şi în dumnezeiescul 
Templu, ceea ce eşti dumnezeiască Biserică cu adevărat, din pruncie dăruită 
fiind, curată, cu făclii luminoase te-ai arătat lăcaş Luminii celei neapropiate şi 
dumnezeieşti. Mare este cu adevărat înainte mergerea ta, ceea ce singură eşti 
dumnezeiască Mireasă şi pururi Fecioară. 


După Poleleu, Mărimuri: 


Mărimu-te pe tine cuvioase părintele nostru Antonie şi cinstim nevoinţele tale 
pe care pentru Hristos le-ai răbdat. 


Veniţi iubitorilor de prăznuire să lăudăm pe cuviosul Antonie, zicând; pe siha- 
strul cel sfânt al Olteniei. 


Stih 1: Aşteptând am aşteptat pe Domnul şi EI a căutat spre mine ascultând ru- 
găciunea mea. 

Stih 2: Genunchii mei au slăbit de post şi trupul meu s-a istovit de lipsa unt- 
delemnului. 

Stih 3: Pentru cuvintele gurii Tale, eu am păzit căi aspre. 

Stih 4: Întors-ai inima mea întru bucurie, luat-ai sacul de pe mine şi m-ai încins 
cu veselie. 

Stih 5: Să ştiţi că Domnul şi-a cunoscut pe sluga cea credincioasă. 

Stih 6: Lăudaţi pe Domnul toţi cuvioşii Lui! Slăviţi cu laudă sfinţenia Lui! 


După Polieleu, Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 

Legându-ţi sufletul de dragostea lui Hristos te-ai sălăşluit în pustie, părinte 
cuvioase, şi străbătând norul trupului tău, ai alungat întunericul demonilor. 
Pentru aceasta şi puterilor îngereşti celor de sus, cu harul Duhului, dimpreună 
părtaş te-ai făcut, iar acum roagă pe Hristos Dumnezeu, iertare de păcate să 
dăruiască celor ce prăznuiesc cu dragoste sfântă pomenirea ta. 


Slavă... Şi acum..., a praznicului 

Podobie: Porunca cea cu taină luându-o întru cunoştinţă, cel fără de trup în casa 
lui losif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi 
văzându-l în pântecele tău luând chip de rob, mă spăimântez a striga ţie: Bu- 
cură-te, Mireasă care nu ştii de mire. 

Să se bucure David, scriitorul de cântări şi să dănţuiască loachim împreună cu 
Ana, că rod sfânt dintr-înşii a ieşit, Maria cea purtătoare a luminii, dumne- 
zeiască făclie. Şi intrând ea în Templu, s-a bucurat văzând-o fiul lui Varahie şi a 
binecuvântat-o şi bucurându-se a strigat: Bucură-te, minune a toată lumea. 


Antifonul cel dintâi al glasului 4 


Prochimen, glasul al 4-lea: Cinstită este înaintea Domnului, moartea cuviosului 
Lui. 


Stih: Ce voi răsplăti Domnului pentru toate câte mi-a dat mie. 

Toată suflarea..., 

Evanghelia de la Matei: În vremea aceea mers-au după lisus popoare multe... 
Slavă... glasul al 2-lea 


Pentru rugăciunile cuviosului Tău, Antonie, Milostive, curăţeşte mulțimea 
greşelilor noastre. 


Și acum... a Născătoarei 


Pentru rugăciunile Născătoarei de Dumnezeu, Milostive, curăţeşte mulțimea 
păcatelor noastre. 


Stih: Miluieşte-ne. Dumnezeule după mare mila Ta şi după mulțimea îndu- 
rărilor Tale curăţeşte fărădelegile noastre. 

Stihira, glasul al 6-lea: Prea cuvioase părinte Antonie în tot pământul a ieşit 
vestea faptelor tale. Pentru aceasta în ceruri ai aflat plata ostenelilor tale, 
taberele demonice ai pierdut şi ai ajuns cetele îngereşti, a căror viaţă fără 
prihană ai urmat; iar acum îndrăznire având către Dumnezeu, cere pace sufle- 
telor noastre. 


Canoanele al praznicului cel de al doilea cu irmosul pe 6 (caută la 21 nov.) 
Alt canon, al prea cuviosului Antonie 
Cântarea 1, glasul 1 


Negustor iscusit al moştenirilor părinteşti nu te-ai robit de bogăţia cea trecătoare 
dăruind-o lui Hristos împodobind bisericile şi mănăstirile din Oltenia, iar apoi 
pe tine însuţi te-ai afierosit Domnului pe care roagă-L să ne fie milostiv nouă, 
celor ce prăznuim întru tot sfântă pomenirea ta. 


Cel ce toate le vede, văzând dorinţa ta de a păşi pe calea asprelor nevoinţe te-a 
oprit de a pleca la Sfântul Munte poruncindu-ţi prin episcopul Ilarion să faci din 
sihăstria lezerului un alt Munte Athos. Aflând aici sihăstria pe care ţi-o doreai, 
ai mulțumit lui Dumnezeu, slujindu-l cu înalte nevoinţe duhovniceşti. 


Slavă... 


Cu căldură ai alergat la Dumnezeu, dorind de mărirea cea fără de moarte, 
părinte Antonie. Te-ai sfințit cu vieţuirea cea fără de prihană prin înfrângerea 
inimii, neîncetat lăudând pe Dumnezeul nostru Cel ce te-a sădit, floare de colţ al 
munţilor duhovnicești. 


Și acum..., a Născătoarei 

Toiagul lui Aaron cel înfrunzit, rădăcina ce a crescut din lesei mai înainte au 
închipuit, prea curată, floarea lumii, care a răsărit pe Dumnezeu întrupat. Pe 
care roagă-L neîncetat, pururea Fecioară, pentru noi cei ce alergăm la tine. 
Catavasie: Hristos se naşte slăviți-L, Hristos din ceruri întâmpinaţi-L, Hristos 
pe pământ, înălțaţi-vă. Cântaţi Domnului tot pământul, şi cu veselie lăudaţi-L 


noroade, că S-a proslăvit. 


Cântarea a 3-a 


Ar dr Ar Ar dr dr dr dr Ar Ar Ar Ar dr dr dr dr Ar Ar Ar Ar dr dr A 


Xp IP IP IP E E 2 E IP IE E 0 30 3 IE 2 E E 3 EP IE IE E E XX 


Die De De De De De Dr De dr De fe fr de fe de dr dr dr dr dr dr de dr dr d 


XP XP IP IP 37 3 3 PP 30 3 E 0 37 3 2 2 0 e 3 E E IP 37 E 0 E IE XX 


Faptele tale cele de pe pământ, de creştin bun şi milostiv iar apoi de monah 
desăvârşit, pildă ne-au rămas, cuvioase părinte Antonie, ca urmând ţie, să slujim 
lui Dumnezeu şi cu tine să ne odihnim în pământul celor blânzi, în vecii vecilor. 


Dulci şi mângâitoare erau ostenelile îndurate pentru dragostea de Dumnezeu, că 
nici bătrâneţea, nici atacurile diavoleşti n-au putut să te oprească de la înaltele 
nevoinţe. De aceea moaştele tale ni s-au făcut izvor de minuni şi tămăduiri, că 
bolile le alungă de la noi şi ne păzesc de toată asupreala potrivnicului. 


Slavă... 


Armă bineplăcută lui Dumnezeu, o părinte, ai aflat, că biruind pe vechiul vrăj- 
maş, cu traiul cel simplu, cu petrecerea cea istovitoare a privegherilor de toată 
noaptea, cu postul şi mai ales cu smerirea cugetului, sub picioare ţi l-ai supus. 
Deci supune şi acum pe vrăjmaşul care ne face supărare în tot timpul. 


Și acum..., a Născătoarei 


Treime nedespărţită: Părinte, Fiule şi Duhule Sfinte, Ţi se roagă Ție prea curata 
Fecioară Maria cu cuviosul Antonie, miluieşte lumea Ta care cu dreaptă cre- 
dință Te laudă. 


Catavasie: Fiului Celui născut fără stricare din Tatăl mai înainte de veci, şi mai 
pe urmă din Fecioară întrupat mai presus de fire, lui Hristos Dumnezeu să-i 
strigăm: Cela ce ai înălțat cornul nostru, Sfânt eşti Doamne. 


Condacul şi Icosul praznicului 
Sedealna Sfântului Antonie, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Luminându-te, fericite, cu razele Duhului, ai petrecut pe pământ ca un fără de 
trup, lăsându-ne mărturie peştera, care păstrează urmele paşilor tăi şi a ne- 
voinţelor pe care cu multă bărbăţie le-ai săvârşit. Cinstindu-le, ne rugăm: În- 
vaţă-ne şi pe noi taina rugăciunii neîncetate! 


Slavă... Și acum... 

Împreună cu loachim, şi pe Ana, moşii lui Dumnezeu, să-i fericim toţi cre- 
dincioşii dumnezeieşte; căci în casa lui Dumnezeu au dat pe rodul lor, pe prea 
curata şi Preasfânta Fecioară, cu cinste a se hrăni, spre locaş Cuvântului Celui 
negrăit. 


Cântarea a 4-a 


Poruncile Domnului ai păzit, pentru care nimic pe toate le-ai socotit; lumi- 
nându-te de dragostea lui Hristos, frumuseţile lumii le-ai lăsat, şi la pustie ajun- 
gând, ai primit a fi povăţuitor celor ce râvneau vieţuirea ta aleasă învățându-i 
tăcerea, prin care ţi s-a descoperit taina veşniciei. 


Îndeletnicindu-ţi mintea cu rugăciunea şi inima umplându-o de dorul dumne- 
zeiesc, ca un pom te-ai sădit în valea înfrânării, adăpat fiind cu harul duhului; 
iar acum roade de fapte bune şi de tămăduiri pune înaintea noastră pomenirea ta 
prea cuvioase. 


Slavă... 


Din tinereţe împodobindu-te cu nerăutatea, cu blândeţea şi cu smerenia, iubitor 
de poruncile lui Dumnezeu te-ai arătat iar mai apoi sălaş de nevoinţa pus- 
tnicească şi şcoală de sfinţenie s-a arătat, părinte, viaţa ta, unindu-te prin înfrâ- 
narea cea desăvârşită cu cei fără de trup. 


Și acum..., a Născătoarei 


Cu sfințite glasuri te lăudăm, pe tine frumuseţea lui Iacob, ceea ce ai născut 
lumii lumina cea întrupată, care este din lumina care luminează sufletele celor 
ce prăznuiesc cu dragoste pomenirea sfinţilor Lui. 


Catavasie: Toiag din rădăcina lui lesei şi floare dintr-însul, Hristoase, din 
Fecioară ai odrăshit Cel lăudat, din muntele cel cu umbra deasă, venit-ai 
întrupându-Te din cea neispitită de bărbat, Cel fără de trup şi Dumnezeu, slavă 
puterii Tale, Doamne. 


Cântarea a 5-a 

Omorând cugetul trupului cel râvnitor de cele pământeşti prin postiri şi lacrimi, 
te-ai împodobit cu harul nepătimirii, limanul cel mai presus de lume câştigând. 
Iar acum, curat vezi Sfânta Treime. 


Timp de trei ani ţi-ai săpat peşteră în stâncă, făcând din suferință şi răbdare 
crucea pătimirilor pustniceşti izvor de nespusă bogăţie şi desfătare. Cu frica cea 

dumnezeiască întărindu-te şi curăţindu-ţi sufletul de întinare, te-ai arătat organ 
al Sfântului Duh, cuvioase. 


Slavă... 


Minunându-ne de puterea voinţei tale de a răbda foamea, goliciunea, boala şi 


[.. we 


zurile noaste, izbăveşte-ne din nevoi; întâmpină nevoia, dând la toţi bogată milă. 
Și acum..., a Născătoarei 


Ca o Maică ai născut pe Ziditorul tuturor, şi ca un scaun de Heruvimi ai purtat 
în mâini pe cel ce ţine toată lumea, ceea ce eşti neispitită de nuntă. 


Catavasie: Dumnezeu fiind păcii, Tată îndurărilor, pe Îngerul Sfatului Tău celui 
Mare, dăruindu-ne pace L-ai trimis nouă. Deci povăţuiți fiind la lumina 
cunoștinței de Dumnezeu, de noapte mânecând, Te slăvim lubitorule de oameni. 


Cântarea a 6-a 


Preabunului Dumnezeu, celui ce S-a făcut sărac pentru noi, părinte Antonie, 
dumnezeieşte te-ai asemănat, umblând întru cuviinţă, de neagoniseală te-ai 
păzit, bogăţia bunătăţilor celor veşnice ţi-ai făcut vistierie, din care a răsărit ţie 
prin Dumnezeiescul Duh, înțelegătoarea veselie. 


Odraslă de înţelepciune, iubind frica lui Dumnezeu, ai înflorit în valea înfrâ- 
nării, prea cuvioase, ca un crin bine mirositor, bine înmiresmând în inima noa- 
stră, prea mărite cu dumnezeiasca ta viaţă. 

Slavă... 

Instrăinatu-te-ai de moştenire şi de rudenii, crucea pe umeri luând şi prin înfrâ- 
nare vieţuind, cuvioase Antonie, te-ai apropiat de Hristos, cu care împreună te- 
ai răstignit, ridicând in pustiu semn de biruință. 


Și acum..., a Născătoarei 


Zburdările patimilor mele potoleşte-le Fecioară şi cere ca milostiv şi împăciuitor 
să ne fie nouă, robilor tăi, Fiul Tău şi Dumnezeu. 


Catavasie: Din pântece pe Ilona ca pe un prunc l-a lepădat fiara mării, precum 
l-a primit, şi în Fecioară sălăşluindu-Se Cuvântul şi trup luând, a ieşit, păzindu-o 

nestricată. Că Cel ce nu a pătimit stricăciune, pe ceea ce L-a născut, a păzit-o 
nevătămată. 


Condacul Sfântului Antonie, glasul al 8-lea: Apărătorule al nostru cel nebiruit, 
ca cei ce prin tine model de vieţuire am dobândit, laude de mulţumire aducem 
ție, noi nevrednicii. Ci ca cel ce ai îndrăzneală către Dumnezeu, izbăveşte-ne 
din toate nevoile ca să cântăm ţie: Bucură-te, Sfinte prea cuvioase părinte An- 
tonie. 


Icosul: Glasul Evangheliei Domnului ascultând, ai negustorit cu folos talantul 
ce ţi-a fost dat ție de la Hristos. Că vieţuind, înțelepte, ca unul fără de trup, pe 
pământ, toată purtarea de grijă a trupului ai lepădat-o. Pentru aceasta şi de la noi 
auzi unele ca acestea: 

Bucură-te, cel născut din părinți evlavioşi! 

Bucură-te, că străluceşti prin lumina lui Hristos! 

Bucură-te, că prin smerenie cele înalte ai dobândit! 

Bucură-te, model de viaţă monahicească! 

Bucură-te, icoană de trăire sihăstrească! 

Bucură-te, solitorule de mântuire al călugărilor! 

Bucură-te, vindecătorul bolnavilor! 

Bucură-te, povăţuitorul celor credincioşi! 

Bucură-te, Sfinte prea cuvioase părinte Antonie! 


Sinaxar 


In această lună în ziua a douăzeci şi treia, pomenirea celui între sfinţi, 
părintelui nostru Antonie de la lezerul Vâlcea. 


In această lună în ziua a douăzeci şi treia, pomenirea celui dintru Sfinţi 
părintelui nostru Amfilohie episcopul Iconiei. 


Stih: Îmbrăcându-te Amfilohie cu hainele morţilor. 
Împrăştii şi mort cursele dracilor. 

Moartea pe Amfilohie l-a luat, 

În douăzeci şi trei, şi la Cer l-a mutat. 


Acest sfânt, după ce a trecut fiecare treaptă bisericească, şi a strălucit cu ne- 
voinţa şi dumnezeiasca cunoştinţă, s-a prohorisit episcop Iconiei, cu voinţa lui 
Dumnezeu şi alegerea a tot poporul, în vremea împăraţilor Valentinian şi 
Valent; ajungând încă şi până în vremea marelui Teodosie şi a fiilor lui în anii 
trei sute şaptezeci şi patru, învăţător făcându-se al dreptei credinţe şi cu vitejie 
stând pururea pomenitul împotriva eresurilor lui Arie şi ale lui Macedonie şi ale 

lui Eunomie. Care din pricina aceasta, multe goniri şi necazuri a răbdat de la cei 
necredincioşi. 


Acesta s-a arătat împreună nevoitor al părinţilor celor o sută şi cincizeci, ce s-au 
adunat la Sfântul şi a toată lumea al doilea sinod asupra lui Macedonie Pneu- 
matomahul (adică luptătorul de Duh), fiind unul dintre ei, în anii trei sute 
optzeci şi unul. 


lar după ce marele Teodosie a dat stăpânirea părților apusului Europei lui 
Valentinian celui tânăr, şi a biruit pe tiranul Maxim, s-a întors la Constanti- 
nopol. Atunci marele acesta Amfilohie, intrând la împăratul, l-a rugat ca să 
gonească pe arieni. Şi fiindcă el se lepădă de aceasta, aşadar a aflat o măiestrie 
minunatul acesta Părinte, prin a cărei mijlocire a putut să înduplece pe împă- 
ratul. Căci mergând la împăratul, pe Teodosie ca pe un împărat, l-a heretisit. lar 
pe Arcadie fiul lui, pe care atunci nou împărat îl hirotonise, cu chip prea înjosit 
l-a heretisit. Deci mâniindu-se pentru aceasta Teodosie, pe necinstea fiului său a 
numit-o a sa necinste. 


Atunci Sfântul prea înţelepţeşte a arătat lucrul, zicând: Vezi o împărate, cum nu 
suferi necinstea fiului tău, ci te mânii? Aşadar să crezi că şi Dumnezeu şi Tatăl, 
asemenea se întoarce şi-i urăşte pe aceia, care hulesc pe Fiul lui, şi zic că acesta 
este mai de jos decât Tatăl. 


Atunci socotind lucrul împăratul, îndată a scris lege ca să se izgonească ereticii 
departe de la cei drept-credincioşi. 


Aşadar pururea pomenitul acesta Amfilohie, mulți ani păstorind turma lui 
Hristos, şi alcătuind învățături drept credincioase, şi ajungând la adânci bătrâ- 
neţe, s-a odihnit cu pace. 


Tot în această zi, pomenirea celui dintru Sfinţi părintelui nostru Grigorie 
episcopul Bisericii Acragantenilor. 


Stih: De la Acraganta mergi către Dumnezeu Cuvântul, părinte. 
Care judecă marginile pământului, prea fericite. 


Acesta a fost pe vremea împăratului Iustinian al doilea, care şi Rinotmit se che- 
ma, în anii şase sute optzeci şi cinci. Trăgându-se din cetatea Acraganta care se 
află în ostrovul Siciliei, fund fiu din părinţi care se numeau Hariton şi Teodota, 
oameni evlavioşi şi împodobiţi cu toate faptele bune şi care trăiau cu îndestulă 
avere. 

Deci când era sfântul de opt ani, s-a dat de părinții săi să înveţe Sfintele 
Scripturi. Şi atâta de silitor şi nelenevos s-a arătat la acestea, încât pe toţi i-a 
făcut a se minuna. Deci ajungând la optsprezece ani, s-a pecetluit cleric, adică s- 
a făcut Anagnost de către Sfântul Potamion, căci era îndemânatic la citire pentru 
buna glăsuire ce avea. 


lar într-o noapte în vremea când dormea sfântul acesta înaintea patului 
arhidiaconului Damian, aude glasul dumnezeiescului înger, de trei ori che- 
mându-l pe el, ca şi pe proorocul Samuil şi zicându-i: Grigorie s-a auzit rugă- 
ciunea ta. Deci grăbeşte şi mergi. lar Sfântul fără a întârzia, a ieşit şi a mers la 
Cartagena, care acum se numeşte Tunis. Şi aflând acolo pe Marco monahul 
purtătorul de Duh, care s-a trimis de Dumnezeu către el, a rămas lângă dânsul 
patru ani. Şi de acolo mergând împreună cu acelaşi Marco la Antiohia şi 
făcându-se acolo foarte minunat. 


Apoi îndemnându-se din oarecare dumnezeiască descoperire ce a văzut, a mers 
la Ierusalim şi acolo s-a făcut diacon de către Macarie, episcopul Ierusalimului. 
După aceea de acolo s-a dus la Constantinopol şi s-a arătat lui Gheorghe celui 
ce era atunci patriarh. 


Deci fiindcă atunci se adunase acolo sinod asupra lui Serghie, Pir şi Pavel 
monoteliți, s-a luptat cu dânşii dumnezeiescul Grigorie şi de ajuns a mustrat 
nebunia lor. Şi atâta de mult s-a vestit Sfântul, încât vestea lui a ajuns până şi la 
urechile împăratului. 


Deci de la Constantinopol s-a întors la Roma şi acolo s-a hirotonit episcop 
patriei sale, cetății Acragantiei, strălucind foarte în biserica aceea, săvârşind 
minuni şi împodobindu-o cu vrednicia arhieriei. Pentru aceasta Savin şi 
Crischentie şi cu prietenii lor, pizmuind pe sfântul, nenumărate ispite au ridicat 
asupra lui şi vinovăţii plăsmuind asupra lui, l-au prihănit pe el la Papa Romei, 
care înşelându-se de cuvintele lor cele mincinoase, a închis pe sfântul în temniță 
doi ani şi jumătate. Apoi după porunca împăratului, a scos pe sfântul din temniță 
pentru ca să se judece cu prihănitorii săi. 


Atunci a făcut acele minunate semne a lemnelor şi cărbunilor. Dumnezeu 
mărind pe sluga sa. Pentru că feţele necuraţilor şi necuvioşilor acelora pri- 
hănitori ai sfântului, s-au acoperit cu oarecare negreală întunecată, şi s-au negrit. 
Încât şi până astăzi se văd după neam feţele acelora însemnate şi înnegrite. 


Ci şi tânăra aceea, care s-a amăgit de dânşii şi a năpăstuit pe sfântul, după ce de 
ajuns s-a pedepsit de un duh necurat, la urmă cu totul s-a vindecat de către 
sfântul înaintea poporului. 

Iar sfântul s-a întors iarăşi la patria şi eparhia sa cu mare cuviinţă, făcând semne 
şi minuni mai mari decât cele dintâi. Deci aşa vieţuind dumnezeiescul Părinte, şi 
ajungând la adânci bătrâneţe, s-a mutat către Domnul. 


Tot în această zi, pomenirea cuviosului părintelui nostru Sisinie măr- 
turisitorul. 


Stih: Multe silnicii mai întâi suferind în viaţă. 
S-a mutat Sisinie prin silă din viaţă. 


Acesta era pe vremea împăratului Dioclețian şi a ighemonului Alexandru, având 
patrie cetatea Cizicului, deci fiind pârât la Alexandru că este creştin, a fost legat 
de cai sirepi care erau siliți să alerge; apoi a fost bătut cu cruzime şi a primit oţet 
iute pe nas şi alte munci suferind şi minuni săvârşind, a fost aruncat la 
închisoare. lar la soborul întâii cel a toată lumea adunat împotriva lui Arie fiind 
de faţă, a sugrumat pe Arie, cu vinele dreptelor sale dogme, propovăduind pe 
Fiul de o ființă cu Tatăl şi aşa bine şi cu plăcere de Dumnezeu vieţuind s-a 
mutat către Domnul. 


Tot în această zi, Sfântul Ishirion episcopul, care cu pace s-a săvârşit. 


Stih: Ishirion era tărie Bisericii viețuind, 
Pe care gânditor şi după moarte se vede întărind. 


Tot în această zi, Sfântul Elen episcopul Tarsului, care cu pace S-a săvârşit. 


Stih: Elen proestosul 'Tarsului cerescul jertfitor. 
Se suie cu sufletele tarsenilor până la Cer. 


Povestire de vedenia oarecăruia loan, foarte de folos: 


Stih: Suflete, de judecătorul când se arată în vis teme-te, 
Insă mai tare când va veni aievea fii temându-te. 


Fost-a un om pe vremea împăratului Constantin cel mare, cu numele loan, care 
era cunoscut împăratului prin meşteşugul său. Acesta având viaţa înrăutățită, nu 
şi-a pus în minte niciodată gheena. 


lar Domnul cel ce pe toate le iconomiseşte spre folos, a neguţătorit îndreptarea 
lui prin vedenie. Căci acesta a văzut odată în vis, că a adus împăratului Cons- 
tantin un lucru de meşteşugul său, şi că pentru aceasta, vorbea împăratului cu 
îndrăzneală şi se bucura împreună. După aceasta vede pe împăratul, că scoate o 
sabie goală şi strângându-i părul la un loc, se grăbea ca să-i taie capul fără milă; 

iar loan plecă adesea gâtul său, socotind adică că glumeşte cu împăratul. Insă în 
vremea ce făcea aceasta, aude pe împăratul că cu groază îi zice: Când sabia va 
mânca părul tău, atunci gâtul tău se va umplea de sângele tău. 


Deci i s-a părut lui, că i s-a tăiat gâtul, şi când sabia a venit spre piept, nedu- 
merindu-se loan şi temându-se căută ajutor de la cineva şi de frica şi groaza 
acelei lupte s-a deşteptat, şi venindu-şi în sine sta cu totul spăimântat, deci 
făcându-şi semnul crucii peste trupul lui zicea, mulţumescu-ţi ţie visule, că 
grozava această luptă mi-ai arătat-o numai cu nălucirea, iar nu şi cu fapta. Şi aşa 
a rămas iarăşi nepocăit şi neîndreptat. 


lar după câtă-va trecere de vreme, a căzut la grea boală şi chema ajutorul lui 
Dumnezeu. Deci atunci a văzut iarăşi, nu în vis, ci întru uimire fiind, că stă faţă 
la un divan judecătoresc. Vedea încă şi un înfricoşat împărat şezând pe scaun şi 
îmbrăcat totodată cu podoabă împărătească şi arhierească, şi de-a dreapta şi de-a 
stânga lui, şedeau oarecari bărbaţi, cu sfinţită cuviinţă şi cucernicie, iar el stă 
dedesubtul acelora, şi de-a dreapta împăratului, vedea că stă oarecari fameni 
tineri şi frumoşi, iar de-a stânga sa, vedea că stă unul mai smerit, şi mai 
primitor. lar pe partea din dosul împăratului, vedea că era o prăpastie foarte 
întunecată şi prea adâncă. Care din vedere numai, pricinuia frică nespusă şi 
durere mare. 


Deci în vremea ce el sta cu frică şi cu cutremur, i-a zis lui împăratul cel ce 
şedea, o tânărule, oare ştii cine sunt eu. 


Iar loan i-a răspuns, ştiu Stăpâne, că tu eşti cel ce te-ai întrupat Fiul lui Dumne- 
zeu şi Dumnezeu, precum dumnezeieştile noastre Scripturi glăsuiesc. 


Iar împăratul zice către dânsul, şi dacă tu din Scripturi mă cunoşti, cunoşti încă 
şi pe cei împreună cu mine şezători, deci cum ai uitat îngrozirea aceea, care cu 
câţiva ani înainte ţi-a făcut ţie împăratul Constantin ? Sau nu înţelegi ceia ce-ţi 
ZE 


Iar loan i-a răspuns, înţeleg Stăpâne, şi încă frica groazei aceleia, o am în inima 
mea. 


Și dacă a zis împăratul, rămăşiţele groazei aceleia le ai încă în inimă, cum 
stârneşti întru răutăți? Deci învaţă-te prin cercare, că eu eram cel ce şi mai 
înainte ţi-am dat ţie groaza aceea, şi nu Constantin. 


Și acestea zicându-le s-a arătat că cu semnul numai a poruncit împăratul celor 
ce-l înconjurau, ca să arunce pe loan în prăpastia ce se vedea din dos. 

Deci îndată ce a început famenii, să împingă fără milă pe loan în prăpastie, 
îndată el chemă ajutorul Născătoarei de Dumnezeu; că i s-a părut, că a văzut pe 
Născătoarea de Dumnezeu acolo în mijloc. 


Și după acestea, a auzit pe împăratul zicând: Lăsaţi-l pe el să meargă, pentru 
rugăciunile Maicii mele. 


Până aicea este vedenia ce a văzut loan; iar el spăimântându-se şi venindu-şi 
întru sine, s-a dus la un monah cucernic, şi i-a povestit-o lui; iar monahul i-a zis: 
Dă slavă lui Dumnezeu, frate, că te-ai învrednicit să iei asemenea învăţătură, şi 
de aceea deşteaptă-te iubitule, nu cumva şi tu să pătimeşti, cele asemenea cu 
acela, pentru care îţi voi povesti. 


O asemenea vedenie ca a ta, a văzut-o un om. Adică că se afla la împărăteştile 
judecătorii, un Gheorghe cu numele, care cu silnicie ducându-se legat, ca să se 
arunce într-o grozavă, prăpastie, cu totul s-a înspăimântat. lar unul din cei ce stă 
acolo de față, având îndrăzneală către împăratul, a oprit pe cei ce-l duceau pe el 
în prăpastie, şi-i rugă ca să-l lase, dându-le lor chezăşie că în douăzeci de zile se 
va îndrepta. 


Deci după ce i s-a dat drumul lui Gheorghe, prin acest fel de chezăşie şi ajutor, 
s-a dus cel ce a văzut vedenia, şi a înţeles ce însemnează şi a arătat-o pe ea lui 
Gheorghe, care era tras în prăpastie, căci îi era prieten şi cunoscut. lar Gheorghe 
auzindu-le acestea, întru nimic le-a socotit. Aşadar a rămas ticălosul neîndreptat. 
lar după ce a trecut acele douăzeci de zile, a fost răpit vai! Din viaţa aceasta, şi 
s-a dus ca să plătească făgăduita datorie. 


Acestea, cu chip de adăogire le-a povestit monahul acela către loan. lar loan 
auzindu-le acestea, şi având în mintea sa încă vieţuind îngrozirile ce-a văzut, şi- 
a mărturisit fără de ruşine toate păcatele sale, şi schimbându-și viaţa spre mai 
bună, a petrecut mulţi ani cu plăcere de Dumnezeu vieţuind, şi aşa murind, s-a 
dus la veşnicele locaşuri. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 


Cântarea a 7-a 

Curăţind tulburarea ce se naşte din patimi, te-ai luminat cu lumina liniştii celei 
desăvârşite a sufletului, cuvioase Antonie, şi acum te odihneşti în locaşurile cele 
luminate, unde împreună cu toți drepţii cânți: Dumnezeul părinţilor noştri, 
binecuvântat eşti. 

Iubind virtutea, aceasta te-a povăţuit la viaţa cea fericită, pentru aceasta moş- 
tenirea cea mai presus de lume ai câştigat. Luminează şi sufletele celor ce cântă: 
Dumnezeul părinţilor noştri, binecuvântat eşti. 


Slavă... 


Împovăraţi fiind de păcate şi de patimi, la tine, părinte, alergăm, căutând mân- 
tuire. Ci ca un părinte ales, Stăpânului Hristos roagă-te să ne ridice din pră- 
păstiile cele păgubitoare de suflet, ca să cântăm cu mulțumire: Dumnezeul 
părinţilor noştri, binecuvântat. 


Și acum..., a Născătoarei 


Curată Născătoare de Dumnezeu, rănile sufletului meu, smintelile şi căderile în 
păcate curăţeşte-le, căci către tine strigăm şi la tine alergăm şi pe tine te 
chemăm ceea ce eşti plină de har. 


Catavasie: Tinerii în buna credinţă fiind crescuţi, păgâneasca poruncă nebă- 
gându-o în seamă, de groaza focului nu s-au spăimântat, ci în mijlocul văpăii 
stând au cântat: Dumnezeul părinţilor bine eşti cuvântat. 


Cântarea a 8-a 


Întru mutarea către Hristos, părinte, iubirea cea multă s-a supus ţie ca de demult 
lui Moise, văzătorului de Dumnezeu. Căruia prin bunătăţi asemenea făcându-te 
ai despărțit marea patimilor şi ai trecut la pământul făgăduinţei, biruind pe cei 
potrivnici şi cântând: Toate lucrurile Domnului lăudaţi-L şi-L prea înălţaţi întru 
toți vecil. 


Vestea mutării tale prea fericite la Domnul în tot pământul a ieşit iar pământul 
țării noastre cu sfintele tale moaşte s-a îmbogăţit, la care, alergând, primim vin- 
decări neputinţelor noastre şi împreună cu tine cântăm: Toate lucrurile Domnu- 
lui pe Domnul lăudaţi-L şi-L prea înălţaţi întru toţi veci. 


Binecuvântăm pe Tatăl şi pe Fiul şi pe Sfântul Duh, Domnul. 


Racla moaştelor tale izvor de vindecări s-a arătat izvorând mir bine mirositor, cu 
care, te rog, spală inima mea, bună mireasmă lui Hristos arătându-mă pe mine, 
iar mintea mea o veseleşte, ca să laud pomenirea ta cea purtătoare de lumină şi 
să cânt: "Toate lucrurile Domnului pe Domnul lăudaţi-L şi-L prea înălţați întru 
toți vecii. 


Și acum..., a Născătoarei 

Ceea ce ai născut Lumina cea fără de ani, care a strălucit din Tatăl, luminează- 
mi gândul şi sufletul meu, Stăpână, alungând departe de la mine întunericul 
patimilor, Fecioară, ca să te fericesc pe tine, care pururea eşti fericită, nădejdea 
credincioşilor. 


Catavasie: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Cuptorul cel răcorit a închipuit chipul minunii celei mai presus de fire, că nu a 
ars pe tinerii pe care i-a primit, precum nici focul Dumnezeirii pântecele 
Fecioarei în care a intrat. Pentru aceasta cântând să strigăm: Bine să cuvânteze 
toată făptura pe Domnul, şi să-L prea înalțe pe Dânsul întru toți vecii. 


Cântarea a 9-a 


Voita-i Sfinte părinte să urmezi marelui Antonie retrăgându-te în pustie, pe- 
trecând ziua şi noaptea în rugăciuni şi în osteneli prin care ai uimit pe ucenicii 
tăi dându-le pildă şi îndemn să nu se lenevească în lucrarea duhovnicească. De 
aceea te rugăm: Ajută-ne şi pe noi să ne înflăcărăm în iubirea virtuţilor. 


Aflata-i la mănăstirea lezer sihăstria după care înseta inima ta; de aceea te ru- 
găm să ocroteşti cu puternica ta apărare pe cei ce cu credinţă şi cu dragoste 
locuiesc sau vin să se închine în ea. lar celor ce te cheamă în ajutor arată-te 
grabnic folositor în cele spre mântuirea lor şi a noastră a tuturor. 


Slavă... 


Multele noastre păcate ne ţin departe de Dumnezeu şi ne-am aflat nevrednici de 
mântuire dar prin rugăciunile tale nădăjduim să rupem legăturile vrăjmaşului, să 
lucrăm virtutea şi să dobândim milă în ziua judecății de la Hristos Dumnezeul 
nostru lângă tronul căruia acum stai. 


Și acum... 


Ceea ce ai născut Lumina cea fără de ani, care a strălucit din Tatăl, luminează- 
mi gândul şi sufletul meu, Stăpână, alungând de la mine întunericul patimilor ca 
să te fericesc pe tine care pururea eşti fericită. 


Catavasie: Taină străină văd şi prea slăvită, Cer fiind peştera, scaun de Heru- 
vimi Fecioara, ieslea sălăşluirea, întru care S-a culcat Cel neîncăput, Hri-stos 
Dumnezeu, pe care lăudându-L Il mărim. 

Luminânda Sfântului 
Podobie: Privind ucenicii... 


Dorind, cuvioase părinte, locaşul cel ceresc şi socotind că nu sunt vrednice 
pătimirile veacului de acum faţă de slava veacului ce va să fie, ai alergat la 
limanul pustiei, sfinţindu-ţi firea cu înalta cugetare la cele dumnezeieşti. 


Slavă... Şi acum..., a praznicului 


Cele mai dinăuntrul Templului, astăzi, Născătoare de Dumnezeu Fecioară, pe 
tine te-au primit, prin mâinile arhiereului, în care de la trei ani până la 
cincisprezece ai petrecut, fiind hrănită cu mâna dumnezeiescului înger, ca un 
chivot sfânt al Celui ce pe toate le-a zidit. 


La Laude 
Stihirile sfântului, glasul al 4-lea: 


Împodobindu-ţi sufletul cu înfrânarea, cu rugăciunea şi cu smerirea inimii, 
înţelepţeşte ţi-ai întărit trupul tău cel slăbit cu pustnicia şi te-ai făcut părtaş 
cuvioşilor, pururea mărite. Pentru aceasta cu dumnezeieşti daruri te-a împodobit 
pe tine lisus, lubitorul de oameni şi Mântuitorul sufletelor noastre. 


Viaţa supunându-ţi-o gândirii la moarte şi sârguindu-te a urma pe Cel ce s-a 
arătat pentru noi cu trup, în dumnezeieşti fapte ai crescut şi cu mari suişuri la 
vârful cel dorit, la însuşi Hristos, cu adevărat ai ajuns. Pentru aceasta, prăznuind 
cu bucurie, lăudăm întru tot cinstită pomenirea ta. 


Patimile trupeşti prin înfrânare şi prin neîncetată rugăciune le-ai omorât şi pe 
şarpele cel amăgitor cu curgerile lacrimilor tale l-ai înecat, părinte, de aceea noi 
cinstind nevoinţele tale, alergăm la racla sfintelor tale moaşte pe care le sărutăm 
cu dragoste şi-ţi aducem prinos de mulțumire pentru binefacerile pe care cu 
îmbelşugare le reverşi asupra noastră. 


Ajuns acum întru bucuria şi veselia cortului ceresc, unde se aude răsunetul celor 
ce prăznuiesc, nu înceta a căuta spre turma ta, părinte cuvioase, şi adu-ţi aminte 
de făgăduinţa pe care ai făcut-o ucenicilor tăi de a te ruga pururea pentru ei. 
Ajută-ne să ne mântuim, te rugăm noi, ucenicii tăi. 


Slavă..., glasul al 2-lea 

Cuvioase părinte Antonie ridicând pe umeri jugul lui Hristos, cu Crucea ai 
surpat înălțarea vrăjmaşului şi prin sihăstrie ai ajuns la cetatea cea înaltă a 
virtuţii; cu ostenelile luptelor câştigând cele cinstite, te bucuri împreună cu mai 
marii cetelor cereşti, făcându-te moştenitor veşnicelor bunătăți. Roagă-te Mân- 
tuitorului tuturor să împace lumea şi să mântuiască sufletele noastre. 


Şi acum..., a praznicului 


Astăzi în Templu este adusă Fecioara cea cu totul fără prihană spre sălăşluirea 
împăratului a toate, Dumnezeul şi hrănitorul a toată viaţa noastră. Astăzi sfin- 
țenia cea prea curată, ca o junincă de trei ani, în Sfânta Sfintelor este adusă. 
Acesteia să strigăm ca îngerul: Bucură-te, ceea ce numai tu singură ești între 
femei binecuvântată. 


Doxologia mare, Ecteniile şi otpustul 
La Liturghie 


Fericirile din Canonul înainte-prăznuirii, Cântarea a 3-a pe 4, şi din Canonul 
Sfântului, Cântarea a 6-a pe 4. Prochimen, glasul al 2-lea: Domnul este tăria 
mea şi lauda mea... Stih: Certând, m-a certat Domnul... Apostolul din Epistola 
către Efeseni (6,10-17): Fraţilor, întraripaţi-vă în Domnul... Aliluia; Evanghelia 
de la Matei (II ,27-30): Zis-a Domnul ucenicilor Săi: toate-Mi sunt date Mie de 
la Tatăl... Chinonicul: Întru pomenire veşnică va fi dreptul de auzul rău nu se va 
teme. 

Acatistul cuviosului Antonie de la lezerul-Vâlcea 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


SR 5 2 


Acatistul Sfântului Antonie de la Iezer (23 noiembrie ): 
https://www.youtube.com/watch?v=GCfDepk3w4g 


&&& 


Condacul 1 

Râvnitor al iubirii de Dumnezeu şi învăpăiat de dumnezeiescul dor, te-ai arătat 
un nou Antonie cu nevoinţele şi luptele duhovniceşti, împodobitor al chipului 
monahicesc, te-ai făcut părinte al multora şi grabnic ajutător, pentru care şi noi 
cu cinstire îţi cântăm: Bucură-te, Sfinte prea cuvioase părinte, noule Antonie! 


Icosul 1 

Ales de Dumnezeu, pentru virtuțile părinților tăi, ai urmat calea cea încredinţată, 
înmulțind talantul ca un vrednic iubitor de cele sfinte, lucrând ziua şi noaptea în 
via lui Hristos, pentru care ai primit plata ostenelilor tale. 

Bucură-te, urmaşul virtuţilor părintești, 

Bucură-te, ales bineplăcut al lui Dumnezeu, 

Bucură-te, cel împodobit cu darurile cereşti, 

Bucură-te, cel ce ţi-ai sfinţit firea cu acestea, 

Bucură-te, pământ bun al semănăturii duhovnicești, 

Bucură-te, mărgăritar dezgropat din țarină, 

Bucură-te, că ai crescut pom cu multe roade, 

Bucură-te, că şi noi ne hrănim din acestea, 

Bucură-te, îţi cântăm şi noi fiii duhovniceşti, 

Bucură-te, ajutătorule în toate nevoile, 

Bucură-te, biruitorule al ispitelor sufleteşti şi trupeşti, 

Bucură-te, Sfinte prea cuvioase Părinte, noule Antonie! 


Condacul al 2-lea 

Ca şi marele Antonie, ai fost din tinereţe plin de dor dumnezeiesc, cu alergare 
neobosită spre cele cereşti, cu râvnă şi lepădare de toate cele nefolositoare, 
cântând neîncetat: Aliluia! 

Icosul al 2-lea 

De la început ai pus înainte cele sufleteşti şi apoi cele trupeşti, câştigând 
vederea cea mai presus de fire, prin lumina harului, ce ai primit-o ca dar de la 
Dumnezeu. 

Bucură-te, următorule marelui Antonie, 

Bucură-te, asemenea lui râvnitorule, 

Bucură-te, că în chip propriu te-ai înduhovnicit, 

Bucură-te, că în pământ nou, roadă nouă ai crescut, 

Bucură-te, că în fire proprie harul l-ai primit, 

Bucură-te, vas ales al apei duhovniceşti, 

Bucură-te, fiu vrednic al neamului tău, 

Bucură-te, moştenitor de cinste al darurilor sfinte, 

Bucură-te, lucrător harnic al celor încredințate, 

Bucură-te, purtător cu nădejde al crucii lui Hristos, 

Bucură-te, neclătit în credinţa mântuirii, 

Bucură-te, Sfinte prea cuvioase părinte, noule Antonie! 


Condacul al 3-lea 

Dorinţa ta să mergi la Sfântul Munte Athos a fost oprită, ca să faci din Sihăstria 
ta un nou munte Athos, împodobit cu aceleaşi nevoinţe duhovniceşti şi cântări 
fără oprire de: Aliluia! 


Icosul al 3-lea 

În peştera ta săpată în stâncă, paraclis sfânt ai făcut, unde ziua şi noaptea te 
rugai pentru propriul suflet şi pentru toţi, prin jertfa Liturghiei lui Hristos. 
Bucură-te, iubitorule de Dumnezeu, 

Bucură-te, căutătorule de cele sfinte, 

Bucură-te, râvnitorule al Bisericii lui Hristos, 

Bucură-te, doritorule al împărtăşirii Liturghiei, 

Bucură-te, închinătorule al jertfei crucii lui Hristos, 

Bucură-te, că din propria inimă paraclis ţi-ai făcut, 

Bucură-te, că altar în inimă ţi-ai clădit, 

Bucură-te, că potir viu lui Hristos te-ai arătat, 

Bucură-te, că prescure vie lui te-ai dăruit, 

Bucură-te, că chip al Liturghiei te-ai prefăcut, 

Bucură-te, Sfinte prea cuvioase părinte, noule Antonie! 


Condacul al 4-lea 
Om cu firea erai, dar te-ai făcut asemenea îngerilor, că te-ai ridicat de la cele 


pământeşti la cele cereşti, cu rugăciunea şi cântarea de: Aliluia! 


Icosul al 4-lea 

Multe piedici ţi s-au pus în cale, dar peste toate ai trecut, cu însetare nepotolită 
de cele dumnezeieşti, prin care şi noi ne întărim, lăudându-te. 
Bucură-te, alergătorule după cele cereşti, 

Bucură-te, însetatule după cele dumnezeieşti, 

Bucură-te, cel care ai descoperit înşelăciunea, 

Bucură-te, cel care ai călcat peste ea, 

Bucură-te, care pe satana ai ruşinat, 

Bucură-te, că mintea ţi-ai smerit, 

Bucură-te, că minte de har ai dobândit, 

Bucură-te, că inima de carne în inimă de duh ai prefăcut, 
Bucură-te, că sângele trupesc în cel duhovnicesc l-ai schimbat, 
Bucură-te, că om suprafiresc te-ai făcut, 

Bucură-te, că ochii de suflet ţi-ai deschis, 

Bucură-te, că vederea de duh ai primit, 

Bucură-te, Sfinte prea cuvioase părinte, noule Antonie! 


Condacul al 5-lea 
Puterea cea de sus te-a întărit, să urci fără oprire la cele înalte, deşi om nepu- 
tincios erai, neclintit stând ziua şi noaptea în cântarea de: Aliluia! 


Icosul al 5-lea 

Cu cât te nevoiai mai mult, cu atât duhurile rele te ispiteau cu tot felul de 
momeli, dar prin credinţă şi nădejde, pe toate le-ai învins. 
Bucură-te, fiu al dumnezeieștii împărăţii, 

Bucură-te, lăcaş al Sfântului Duh, 

Bucură-te, făclie a luminii de har, 

Bucură-te, privire pătrunzătoare până înlăuntru, 
Bucură-te, văzător al celor nevăzute, 

Bucură-te, floare de piatră duhovnicească, 

Bucură-te, izvor din stâncă, 

Bucură-te, biserică vie a lui Hristos, 

Bucură-te, linişte de cântare lui Dumnezeu, 

Bucură-te, cel îmbogăţit cu sufletul, 

Bucură-te, Sfinte prea cuvioase părinte, noule Antonie! 


Condacul al 6-lea 
Nevoindu-te cu toate ostenelile pustniceşti şi mai ales cu slujirea Sfintei 
Liturghii, ai primit cu adevărat împărtăşirea lui Hristos, cântând: Aliluia! 


Icosul al 6-lea 

Nu ai plecat la pustie ca să fugi de oameni, ci ca să te apropii şi mai mult de 
Dumnezeu, ca să fii şi mai de ajutor celor necăjiţi. 

Bucură-te, părinte înţelepțit de har, 

Bucură-te, cuvios al celor sfinte, 

Bucură-te, luptător neobosit cu cele potrivnice, 
Bucură-te, slujitorule al împărăției de sus, 
Bucură-te, credinciosul Evangheliei lui Hristos, 
Bucură-te, stâlp de viaţă monahicească, 
Bucură-te, icoană de trăire sihăstrească, 
Bucură-te, povăţuitor iscusit al călugărilor, 
Bucură-te, desluşitor al tainelor ascunse, 
Bucură-te, descoperitorul vicleniilor ucigătoare, 
Bucură-te, împăcarea învrăjbiților, 

Bucură-te, Sfinte prea cuvioase părinte, noule Antonie! 


Condacul al 7-lea 
Tot mai mult doreai cele duhovniceşti, făcând din paraclisul peşterii unde sihă- 
streai, un colţ de Rai, cu neîncetată cântare de: Aliluia! 


Icosul al 7-lea 

În Rai era pomul vieţii, iar în sihăstria ta era Liturghia lui Hristos, noul pom al 
vieţii celei nemuritoare. 

Bucură-te, om îngeresc, 

Bucură-te, înger omenesc, 

Bucură-te, tăinuitorule al darurilor de sus, 

Bucură-te, cel ce ai câştigat viaţa de Rai, 

Bucură-te, slujitorule al dumnezeieştii petreceri, 
Bucură-te, că pe şarpele căderii l-ai ruşinat, 

Bucură-te, că în picioare capul lui l-ai călcat, 

Bucură-te, că prin mântuirea ta şi noi ne mântuim, 
Bucură-te, că urmându-te, darurile tale primim, 
Bucură-te, cel ce te-ai unit cu Dumnezeu, 

Bucură-te, că prin aceasta păcatul l-ai biruit, 

Bucură-te, Sfinte prea cuvioase părinte, noule Antonie! 


Condacul al 8-lea 

Ca un luceafăr al dragostei de Dumnezeu, ai strălucit prin desele privegheri de 
toată noaptea, alungând întunericul înşelăciunii păcatului, câştigând iertarea 
crucii lui Hristos, în cântarea de: Aliluia! 


Icosul al 8-lea 

Tu însuţi ţi-ai tămăduit bolile şi ranele, prin darul slujirii lui Dumnezeu, prin 
care şi noi apoi primim tămăduiri ale suferințelor noastre. 

Bucură-te, podoaba cuvioşilor, 

Bucură-te, prin care şi noi câştigăm nădejdea mântuirii, 

Bucură-te, mângâietorul bolnavilor, 

Bucură-te, vindecătorule suferințelor ascunse, 

Bucură-te, îndreptătorule al celor greşiţi, 

Bucură-te, cel care moi inimile celor învrăjbiţi, 
Bucură-te, îmblânzitorul celor înrăiţi, 

Bucură-te, alungarea farmecelor necurate, 

Bucură-te, dezlegătorule al legăturilor vrăjitoreşti, 
Bucură-te, ocrotitorul celor feciorelnici, 

Bucură-te, scăparea de duhul desfrânării, 

Bucură-te, Sfinte prea cuvioase părinte, noule Antonie! 


Condacul al 9-lea 
Douăzeci şi opt de ani te-ai ostenit în sihăstrie, dorind mereu cele duhovniceşti, 
în cântarea de: Aliluia! 


Icosul al 9-lea 

Atât de mult cereai Domnului darul rugăciunii neîncetate, încât ziua şi noaptea 
te nevoiai să o câştigi. 

Bucură-te, rugătorule fierbinte, 

Bucură-te, purtătorule de rugăciune, 

Bucură-te, că şi în somn te rugai, 

Bucură-te, că darul ei l-ai primit, 

Bucură-te, că mulţi la rugăciunea ta alergau, 

Bucură-te, că mulţi la rugăciunile tale se împlineau, 
Bucură-te, că şi noi la rugăciunea ta nădăjduim, 
Bucură-te, că din darul rugăciunii tale ne hrănim, 
Bucură-te, că prin tine şi noi dar de rugăciune dobândim, 
Bucură-te, părinte omul rugăciunii, 

Bucură-te, cuvioase, chipul rugăciunii neîncetate, 
Bucură-te, Sfinte prea cuvioase părinte, noule Antonie! 


Condacul al 10-lea 
Atât de mult doreai să dobândeşti rugăciunea neîncetată a inimii, rugând mereu 
pe Maica Domnului să ţi-o înlesnească prin cântarea de: Aliluia! 


Icosul al 10-lea 

Şi într-o zi la Sfânta Liturghie, în timpul axionului însuşi Maica Domnului, ţi se 
arată parcă aievea, cum îţi dă un potir să-l ţii la piept, din care ai simțit că iese o 
putere de rugăciune. 

Bucură-te, că din potirul Liturghiei rugăciunea ai primit, 

Bucură-te, că prin Maica Domnului potirul Domnului lisus ţi s-a dăruit, 
Bucură-te, că potirul inimii ţi s-a dezvăluit, 

Bucură-te, că prin acesta rugăciunea neîncetată ai pornit, 

Bucură-te, că de atunci izvor de rugăciune curge din inima ta, 

Bucură-te, că ai devenit propovăduitorul acesteia, 
Bucură-te, că pe toţi la rugăciune îi îndemni, 

Bucură-te, povăţuitorule al tainei rugăciunii, 

Bucură-te, descoperitorul rugăciunii din potirul Liturghiei, 
Bucură-te, că făcând inima potir, rugăciunea se primeşte, 
Bucură-te, că prin Maica Domnului aceasta se dobândeşte, 
Bucură-te, Sfinte prea cuvioase părinte, noule Antonie! 


Condacul al 11-lea 
După mutarea ta din această lume, în smerenie ai vrut să rămâi, neuitând însă pe 
fiui tăi duhovniceşti, ce cântă: Aliluia! 


Icosul al 11-lea 

Și noi avem mare nevoie de ajutorul tău, de aceea ne-ai dat totuşi sfintele tale 
moaşte, prin care cele de trebuinţă să primim. 

Bucură-te, părintele nostru duhovnicesc, 

Bucură-te, iubire de părinte mult îndurătoare, 

Bucură-te, prin care milă primim, 

Bucură-te, grabnicule ajutător în nevoi, 

Bucură-te, ocrotitorul nostru întru primejdii, 

Bucură-te, ascultătorul necazurilor noastre, 

Bucură-te, alinătorul suferințelor noastre, 

Bucură-te, opritorul răutății viclene, 

Bucură-te, potolirea şi alungarea duhurilor desfrânării, 
Bucură-te, liman de scăpare, 

Bucură-te, degrabă împăcare a celor învrăjbiţi, 
Bucură-te, Sfinte prea cuvioase Părinte, noule Antonie! 


Condacul al 12-lea 

ţi mulţumim, Sfinte părinte, că nu te-ai scârbit de neputinţele şi păcătoşenia 
noastră. Te rugăm, nu ne lepăda dintre fiii tăi duhovniceşti, că şi noi cântăm: 
Aliluia! 


Icosul al 12-lea 

Te rugăm, Sfinte cuvioase părinte Antonie, cel care ştii ispitele vieții pămân- 
teşti, ajută-ne în tot ceasul de cumpănă şi încercare. 

Bucură-te, milă de cer pentru noi pământenii, 

Bucură-te, iertare coborâtă de sus, 

Bucură-te, prevedere şi scăpare de primejdii, 

Bucură-te, întărire în ceas de ispită, 

Bucură-te, care ne plăteşti din faptele tale, datoriile noastre, 

Bucură-te, milostiv nouă celor nevrednici, 

Bucură-te, îţi cântăm şi noi cei săraci cu sufletul, 

Bucură-te, te lăudăm şi noi umiliţii, 

Bucură-te, părinte bun şi iertător, 

Bucură-te, cel care niciodată nu ne lepezi, 

Bucură-te, dragoste care de nimic nu se împuţinează, 
Bucură-te, dăruire, care niciodată nu conteneşte, 
Bucură-te, Sfinte prea cuvioase părinte, noule Antonie! 


Condacul al 13-lea (de trei ori) 

O, Sfinte noule Antonie, părintele nostru, cu rugăciunile tale neîncetate şi pe noi 
ne ajută să putem duce crucea noastră până la învierea sufletului, ca să fim şi 
noi fii împărăției lui Hristos, unde să cântăm veşnic: Aliluia! 


Apoi se zic iarăşi: 


Icosul 1 

Ales de Dumnezeu, pentru virtuțile părinților tăi, ai urmat calea cea încredinţată, 
înmulțind talantul ca un vrednic iubitor de cele sfinte, lucrând ziua şi noaptea în 
via lui Hristos, pentru care ai primit plata ostenelilor tale. 

Bucură-te, urmaşul virtuţilor părintești, 

Bucură-te, ales bineplăcut al lui Dumnezeu, 

Bucură-te, cel împodobit cu darurile cereşti, 

Bucură-te, cel ce ţi-ai sfinţit firea cu acestea, 

Bucură-te, pământ bun al semănăturii duhovnicești, 

Bucură-te, mărgăritar dezgropat din țarină, 

Bucură-te, că ai crescut pom cu multe roade, 

Bucură-te, că şi noi ne hrănim din acestea, 

Bucură-te, îţi cântăm şi noi fiii duhovniceşti, 

Bucură-te, ajutătorule în toate nevoile, 

Bucură-te, biruitorule al ispitelor sufleteşti şi trupeşti, 

Bucură-te, Sfinte prea cuvioase părinte, noule Antonie! 


Condacul 1 

Râvnitor al iubirii de Dumnezeu şi învăpăiat de dumnezeiescul dor, te-ai arătat 
un nou Antonie cu nevoinţele şi luptele duhovniceşti, împodobitor al chipului 
monahicesc, te-ai făcut părinte al multora şi grabnic ajutător, pentru care şi noi 
cu cinstire îţi cântăm: Bucură-te, Sfinte prea cuvioase părinte, noule Antonie! 


ŞI apoi se citeşte această: 

Iţi mulţumim, Doamne lisuse Hristoase, că ne-ai dăruit pe părintele nostru An- 
tonie de la Iezer, ca să ne fie mijlocitor şi ajutător în neputinţele noastre. Dacă 
nu am avea pe sfinţii tăi rugători, ce ne-am face noi ?... 


Sfinte părinte Antonie, toată viaţa ta ai închinat-o iubirii de Dumnezeu, coboară 
o picătură de iubire şi pentru noi. Suntem răi şi cu păcate de moarte, dar nu 
deznădăjduim de mântuirea noastră, alergând şi la sprijinul tău. 


Roagă-te, Sfinte părinte, noul Antonie şi pentru noi, împreună cu prea curata 
Născătoare de Dumnezeu, mijlocitoarea lumii către Hristos. Amin. 


Sursa: 
https://doxologia.ro/ceaslov/acatiste/acatistul-sfantului-cuvios-antonie-de-la-iezerul- 





valcea 

Acatistul Sfântului cuvios Antonie, rugătorul de la Iezer-Vâlcea 


SF. CYvIOs aANTOHI€ 


DE Lsă I€CZER 





prăznuire la 23 noiembrie 


Este sfântul pustnic mult cinstit pentru râvna sa duhovnicească. are sfinte 
moaşte la Schitul lezer- Vâlcea. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice: 


Tropar (glas 8): „Cu curgerile lacrimilor tale nerodirea pustiului o ai lucrat şi 
cu suspinurile cele dintru adânc ai făcut ostenelile tale însutit roditoare şi te-ai 
făcut luminător lumii, strălucind cu minunile, Sfinte Antonie, Părintele nostru. 
Roagă-te lui Hristos Dumnezeu să mântuiască sufletele noastre”. 


Troparul Învierii, al Născătoarei de Dumnezeu: „Cela ce pentru noi Te-ai 
Născut din Fecioara...” (glasul 8) 


Doamne miluieşte (de 3 ori). 
Slavă... Și acum... 
Psalmul 50, apoi: 


Condac 1 

Râvnitor al iubirii de Dumnezeu şi învăpăiat de dumnezeiescul dor te-ai arătat 
un nou Antonie cu nevoinţele şi luptele duhovniceşti. Împodobitor al chipului 
mona-hicesc te-ai făcut, părinte, şi grabnic ajutător al nostru, pentru care şi noi 
cu cinstire îţi cântăm: Bucură-te, Sfinte prea cuvioase părinte Antonie, rugă- 
torule! 


Icosul 1 

Ales de Dumnezeu pentru virtuțile părinţilor tăi, ai urmat calea cea încredinţată, 
înmulțind talantul ca un vrednic iubitor de cele sfinte, lucrând ziua şi noaptea în 
via lui Hristos, pentru care ai primit plata ostenelilor tale. 

Bucură-te, urmaşul virtuţilor părinteşti; 

Bucură-te, ales bineplăcut al lui Dumnezeu; 

Bucură-te, cel împodobit cu darurile cereşti; 

Bucură-te, cel ce ţi-ai sfinţit firea cu acestea; 

Bucură-te, pământ bun al semănăturii duhovnicești; 

Bucură-te, mărgăritar dezgropat din țarină; 

Bucură-te, că ai crescut pom cu multe roade; 

Bucură-te, că şi noi ne hrănim din acestea; 

Bucură-te, îţi cântăm şi noi fiii duhovniceşti; 

Bucură-te, ajutătorule în toate nevoile; 

Bucură-te, biruitorule al ispitelor sufleteşti şi trupeşti; 
Bucură-te, Sfinte prea cuvioase părinte Antonie, rugătorule! 


Condacul al 2-lea 

Ca şi marele Antonie, ai fost din tinereţe plin de dor dumnezeiesc, cu alergare 
ne-obosită spre cele cereşti, cu râvnă şi lepădare de toate cele nefolositoare, 
cântând neîncetat: Aliliua/ 


Icosul al 2-lea 

De la început ai pus înainte cele sufleteşti şi apoi cele trupeşti, câştigând 
vederea cea mai presus de fire, prin lumina harului pe care ai primit-o ca dar de 
la Dumnezeu. 

Bucură-te, următorul marelui Antonie; 

Bucură-te, asemenea lui, râvnitorule; 

Bucură-te, chip de înduhovnicire; 

Bucură-te, că în pământ nou roadă nouă ai crescut; 

Bucură-te, că din fire harul l-ai primit; 

Bucură-te, vas ales al apei duhovniceşti; 

Bucură-te, fiu vrednic al neamului tău; 

Bucură-te, moştenitor de cinste al darurilor sfinte; 

Bucură-te, lucrător harnic al celor încredințate; 

Bucură-te, purtător cu nădejde al crucii lui Hristos; 

Bucură-te, neclătinat în credinţa mântuirii; 

Bucură-te, Sfinte prea cuvioase părinte Antonie, rugătorule! 


Condacul al 3-lea 

Dorinţa ta să mergi la Sfântul Munte Athos a fost oprită, ca să faci din Sihăstria 
ta un nou Munte Athos, împodobit cu aceleaşi nevoinţe duhovniceşti şi cântări 
fără oprire de: Aliluia! 


Icosul al 3-lea 

În Peştera ta săpată în stâncă Paraclis sfânt ai făcut, unde ziua şi noaptea te rugai 
pentru propriul suflet şi pentru toți, ca o jertfă vie a Liturghiei lui Hristos. 
Bucură-te, iubitorule de Dumnezeu; 

Bucură-te, căutătorule de cele sfinte; 

Bucură-te, râvnitorule al Bisericii lui Hristos; 

Bucură-te, doritorule al împărtăşirii Liturghiei; 

Bucură-te, închinătorule al jertfei crucii lui Hristos; 

Bucură-te, că din proprie inimă paraclis ţi-ai făcut; 

Bucură-te, că altar în inimă ţi-ai clădit; 

Bucură-te, că potir viu lui Hristos te-ai arătat; 

Bucură-te, că prescură vie Lui te-ai dăruit; 

Bucură-te, că în chip al Liturghiei te-ai prefăcut; 

Bucură-te, Sfinte prea cuvioase ărinte Antonie, rugătorule! 


Condacul al 4-lea 
Om cu firea erai, dar te-ai făcut asemenea Ingerilor, că te-ai ridicat de la cele pă- 
mânteşti la cele cereşti, cu rugăciunea şi cântarea de: Aliluia! 


Icosul al 4-lea 

Multe piedici ţi s-au pus în cale, dar peste toate ai trecut, cu însetare nepotolită 
de cele dumnezeieşti, prin care şi noi ne întărim, lăudându-te. 
Bucură-te, alergătorule după cele cereşti; 

Bucură-te, însetatule după cele dumnezeieşti; 

Bucură-te, cel care ai descoperit înşelăciunea; 

Bucură-te, cel care ai călcat peste ea; 

Bucură-te, care pe satana l-ai ruşinat,; 

Bucură-te, că mintea ţi-ai smerit; 

Bucură-te, că minte de har ai dobândit; 

Bucură-te, că inima de carne în inimă de duh ai prefăcut; 
Bucură-te, că sângele trupesc în cel duhovnicesc l-ai schimbat; 
Bucură-te, că om suprafiresc te-ai făcut; 

Bucură-te, că ochii de suflet ţi-ai deschis; 

Bucură-te, că vederea de duh ai primit; 

Bucură-te, Sfinte prea cuvioase părinte Antonie, rugătorule! 


Condacul al 5-lea 
Puterea cea de sus te-a întărit, să urci fără oprire la cele înalte, deşi om nepu- 
tincios erai, neclintit stând ziua şi noaptea în cântarea de: Aliluia! 


Icosul al 5-lea 

Cu cât te nevoiai mai mult, cu atât duhurile rele te ispiteau cu tot felul de 
momeli, dar prin credinţă şi nădejde, pe toate le-ai învins. 
Bucură-te, fiu al dumnezeieştii Împărăţii; 

Bucură-te, locaş al Sfântului Duh; 

Bucură-te, făclie a luminii de har; 

Bucură-te, privire pătrunzătoare până înlăuntru; 
Bucură-te, văzător al celor nevăzute; 

Bucură-te, floare de piatră duhovnicească; 

Bucură-te, izvor din stâncă; 

Bucură-te, biserică vie a lui Hristos; 

Bucură-te, linişte de cântare lui Dumnezeu; 

Bucură-te, cel îmbogăţit cu sufletul; 

Bucură-te, lumină în întunericul de jos; 
Bucură-te, Sfinte prea cuvioase părinte Antonie, rugătorule! 


Condacul al 6-lea 
Nevoindu-te cu toate ostenelile pustniceşti şi mai ales cu rugăciunea neîncetată, 
ai primit cu adevărat împărtăşirea lui Hristos, cântând: Aliluia! 


Icosul al 6-lea 

Nu ai plecat la pustie ca să fugi de oameni, ci ca să te apropii şi mai mult de 
Dumnezeu, ca să fii şi mai de ajutor celor necăjiţi. 

Bucură-te, părinte înţelepţit de har; 

Bucură-te, cuvios al celor sfinte; 

Bucură-te, luptător neobosit cu cele potrivnice; 

Bucură-te, slujitorule al Împărăției de sus; 

Bucură-te, credinciosul Evangheliei lui Hristos; 

Bucură-te, stâlp de viață monahicească; 

Bucură-te, icoană de trăire sihăstrească; 

Bucură-te, povăţuitor iscusit al călugărilor; 

Bucură-te, desluşitor al tainelor ascunse; 

Bucură-te, descoperitorul vicleniilor ucigătoare; 

Bucură-te, împăcarea învrăjbiților; 

Bucură-te, Sfinte prea cuvioase părinte Antonie, rugătorule! 


Condacul al 7-lea 
Tot mai mult doreai cele duhovniceşti, făcând din Paraclisul peşterii unde sihă- 
streai un colţ de Rai, cu neîncetată cântare de: Aliluia! 


Icosul al 7-lea 

În Rai era Pomul Vieţii, iar în sihăstria ta era rugăciunea neîncetată a lui Hri- 
stos, noul pom al vieţii celei nemuritoare. 

Bucură-te, om îngeresc; 

Bucură-te, înger omenesc; 

Bucură-te, tăinuitorule al darurilor de sus; 

Bucură-te, cel ce ai câştigat viaţa de Rai; 

Bucură-te, slujitorule al dumnezeieştii petreceri; 

Bucură-te, că pe şarpele căderii l-ai ruşinat; 

Bucură-te, că în picioare capul lui l-ai călcat; 

Bucură-te, că prin mântuirea ta şi noi ne mântuim; 

Bucură-te, că, urmându-te, darurile tale primim; 

Bucură-te, cel ce te-ai unit cu Dumnezeu; 

Bucură-te că prin aceasta păcatul l-ai biruit; 

Bucură-te, Sfinte prea cuvioase părinte Antonie, rugătorule! 

Condacul al 8-lea 

Ca un luceafăr al dragostei de Dumnezeu ai strălucit, prin desele privegheri de 
toa-tă noaptea alungând întunericul înşelăciunii păcatului, câştigând iertarea 
crucii lui Hristos, în cântarea de: Aliluia! 


Icosul al 8-lea 

Tu însuţi ţi-ai tămăduit bolile şi rănile, prin darul slujirii lui Dumnezeu, prin 
care şi noi apoi primim tămăduiri ale suferințelor noastre. 
Bucură-te, podoaba cuvioşilor; 

Bucură-te, prin care şi noi câştigăm nădejdea mântuirii; 
Bucură-te, mângâietorul bolnavilor; 

Bucură-te, vindecătorul suferințelor ascunse; 

Bucură-te, îndreptătorule al celor greşiţi; 

Bucură-te, cel care înmoi inimile celor învrăjbiţi; 

Bucură-te, îmblânzitorul celor înrăiţi; 

Bucură-te, alungarea farmecelor necurate; 

Bucură-te, dezlegătorule al legăturilor vrăjitoreşti; 

Bucură-te, ocrotitorul celor feciorelnici; 

Bucură-te, scăparea de duhul desfrânării,; 

Bucură-te, Sfinte prea cuvioase părinte Antonie, rugătorule! 


Condacul al 9-lea 
Douăzeci şi opt de ani te-ai ostenit în sihăstrie, dorind mereu cele duhovniceşti, 
în cântarea de: Aliluia! 


Icosul al 9-lea 

Atât de mult cereai Domnului darul rugăciunii neîncetate, încât ziua şi noaptea 
te nevoiai să o câştigi. 

Bucură-te, rugătorule fierbinte; 

Bucură-te, purtătorule de rugăciune; 

Bucură-te, că şi în somn te rugai; 

Bucură-te, că darul ei l-ai primit; 

Bucură-te, că mulţi la rugăciunea ta alergau; 

Bucură-te, că toate rugăciunile tale se împlineau; 

Bucură-te, că şi noi la rugăciunea ta nădăjduim; 

Bucură-te că din darul rugăciunii tale ne hrănim; 

Bucură-te, că prin tine şi noi dar de rugăciune dobândim; 
Bucură-te, părinte, omul rugăciunii; 

Bucură-te, cuvioase, chipul rugăciunii neîncetate; 
Bucură-te, Sfinte prea cuvioase părinte Antonie, rugătorule! 


Condacul al 10-lea 

Atât de mult doreai să dobândeşti rugăciunea neîncetată a inimii, rugând mereu 
pe Maica Domnului să ţi-o înlesnească, prin cântarea de: Aliluia! 


Icosul al 10-lea 

Şi într-o zi, la Sfânta Liturghie, în timpul Axionului, însăşi Maica Domnului ţi 
se arată parcă aievea, cum îţi dă un potir să-l ţii la piept, din care ai simţit că 
iese o putere de rugăciune. 

Bucură-te, că din potirul Liturghiei rugăciunea ai primit; 

Bucură-te, că prin Maica Domnului potirul Domnului lisus ţi s-a dăruit; 
Bucură-te, că potirul inimii ţi s-a dezvăluit; 

Bucură-te, că prin acesta rugăciunea neîncetată ai pornit; 

Bucură-te, că de atunci izvor de rugăciune curgea din inimă; 

Bucură-te, că ai devenit propovăduitorul acesteia; 

Bucură-te, că pe toţi la rugăciune îi îndemni; 

Bucură-te, povăţuitorule al tainei rugăciunii; 

Bucură-te, descoperitorul rugăciunii din potirul Liturghiei; 

Bucură-te, că făcând inima potir, rugăciunea se primeşte; 

Bucură-te, că prin Maica Domnului aceasta se dobândeşte; 

Bucură-te, Sfinte prea cuvioase părinte Antonie, rugătorule! 


Condacul al 11-lea 
După mutarea ta din această lume, în smerenie ai vrut să rămâi, neuitând însă pe 


2ece) ie 


Icosul al 11-lea 

Și noi avem mare nevoie de ajutorul tău, de aceea ne-ai dat totuşi Sfintele tale 
moaşte, prin care cele de trebuinţă să primim. 

Bucură-te, părintele nostru duhovnicesc; 

Bucură-te, iubire de părinte mult îndurătoare; 

Bucură-te, prin care milă primim; 

Bucură-te, grabnicule ajutător în nevoi; 

Bucură-te, ocrotitorul nostru întru primejdii; 

Bucură-te, ascultătorul necazurilor noastre; 

Bucură-te, alinătorul suferințelor noastre; 

Bucură-te, opritorul răutăţii viclene; 

Bucură-te, potolirea şi alungarea duhurilor desfrânării; 
Bucură-te, liman de scăpare; 

Bucură-te, degraba împăcare a celor învrăjbiţi; 

Bucură-te, Sfinte prea cuvioase părinte Antonie, rugătorule! 


Condacul al 12-lea 

Îţi mulţumim, Sfinte părinte, că nu te-ai scârbit de neputinţele şi păcătoşenia 
noastră. Te rugăm, nu ne lepăda dintre fiii duhovniceşti, că şi noi cântăm: Ali- 
luia! 


Icosul al 12-lea 

Te rugăm, Sfinte cuvioase părinte Antonie, cel care ştii ispitele vieții pămân- 
teşti, ajută-ne în tot ceasul de cumpănă şi încercare. 
Bucură-te, milă de cer pentru noi, pământenii; 

Bucură-te, iertare coborâtă de sus; 

Bucură-te, prevedere şi scăpare de primejdii; 

Bucură-te, întărire în ceas de ispită; 

Bucură-te, care ne plăteşti din faptele tale datoriile noastre; 
Bucură-te, cel milostiv nouă, celor nevrednici; 

Bucură-te, îţi cântăm şi noi, cei săraci cu sufletul; 

Bucură-te, te lăudăm şi noi, umiliții; 

Bucură-te, părinte bun şi iertător; 

Bucură-te, cel care niciodată nu ne lepezi; 

Bucură-te, dragoste care de nimic nu se împuţinează; 
Bucură-te, dăruire care niciodată nu conteneşte; 

Bucură-te, Sfinte prea cuvioase părinte Antonie, rugătorule! 


Condacul al 13-lea (de trei ori) 

O, Sfinte noule Antonie, părintele nostru, cu rugăciunile tale neîncetate şi pe noi 
ne ajută să putem duce crucea noastră şi să nu ne biruiască ispitele cele de 
moarte, ca să fim şi noi fiii Împărăției lui Hristos, unde să cântăm veşnic: Ali- 
luia! 


Se citeşte apoi din nou: 


Icosul 1 

Ales de Dumnezeu pentru virtuțile părinţilor tăi, ai urmat calea cea încredinţată, 
înmulțind talantul ca un vrednic iubitor de cele sfinte, lucrând ziua şi noaptea în 
via lui Hristos, pentru care ai primit plata ostenelilor tale. 

Bucură-te, urmaşul virtuţilor părinteşti; 

Bucură-te, ales bineplăcut al lui Dumnezeu; 

Bucură-te, cel împodobit cu darurile cereşti; 

Bucură-te, cel ce ţi-ai sfințit firea cu acestea; 

Bucură-te, pământ bun al semănăturii duhovnicești; 

Bucură-te, mărgăritar dezgropat din țarină; 

Bucură-te, că ai crescut pom cu multe roade; 

Bucură-te, că şi noi ne hrănim din acestea; 

Bucură-te, îţi cântăm şi noi fiii duhovniceşti; 

Bucură-te, ajutătorule în toate nevoile; 

Bucură-te, biruitorule al ispitelor sufleteşti şi trupeşti; 
Bucură-te, Sfinte prea cuvioase părinte Antonie, rugătorule! 


Rugăciune 


Iţi mulţumim, Doamne lisuse Hristoase, că ne-ai dăruit pe părintele nostru An- 
tonie de la Iezer, ca să ne fie mijlocitor şi ajutător în neputinţele noastre. Dacă 
nu am avea pe Sfinţii Tăi rugători, ce ne-am face noi? 


Sfinte părinte Antonie, toată viaţa ta ai închinat-o iubirii de Dumnezeu. Coboară 
o picătură de iubire şi pentru noi. Suntem răi şi cu păcate de moarte, dar nu 
deznădăjduim de mântuirea noastră, alergând şi la sprijinul tău. 


Roagă-te, Sfinte părinte noule Antonie şi pentru noi, împreună cu prea curata 
Născătoarea de Dumnezeu, mijlocitoarea Lumii către Hristos, Amin! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Paraclisul cuviosului Antonie de la lezeru-Vâlcea (23 noiembrie) 





Protos. Leontie Fusa, Schitul „Sfântul Gheorghe”, Cloşca (Arhiepiscopia Tomi- 
sului): https://vww.youtube.com/watch?v=CkUZ7Lh680s 


ie se se 


Tropar: Pe cuviosul de la lezerul Vâlcii toţi credincioşii să-l cinstim cu cre- 
dință şi să-l rugăm din inimă cu lacrimi strigând părinte Antonie pe Hristos, 
Împăratul roagă-l pentru robii tăi cei cuprinşi de ispite şi din primejdii Stăpâne 
degrab, prea fericite cu caldă solirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


La Născătoarea Ziditorului lumii să alergăm toţi credincioşii strigându-i, o, 
Maica Împăratului Stăpâne degrab scapă-ne cu mila ta, de nevoi şi de boală şi 
toată primejdia şi de chin şi durere neîncetat solind la Fiul tău, Împărăteasă 
iertare greşalelor. 

Cântarea 1 


Stih: Părinte Antonie roagă-te pentru noi. 


Amarele chinuri şi tulburări şi valul tristeţii cuprinzându-mi sufletul meu, la tine 
vin sfinte cu credinţă, din acestea degrab izbăveşte-mă. 

Stih: Părinte Antonie roagă-te pentru noi. 


Boala cumplită a trupului şi patima toată cea din suflet alungă-mi-o, la Domnul 
iertare mijlocindu-mi şi vindecare trupească, slăvitule. 


Slavă Tatălui şi Fiului şi Sfântului Duh. 


Cu lacrimi rugându-te neîncetat, aflat-ai părinte mângâierea lui Dumnezeu, pe 
care şi nouă mijloceşte-o, din ochii noştri ştergând toată lacrima. 


Şi acum şi pururea şi în vecii vecilor. Amin 


Sălaşul sfințirii lui Dumnezeu şi Maică a milei, Născătoare de Dumnezeu caută 
spre cei care îți cântă şi miluieşte-i cu cald ajutorul tău. 


Cântarea a 3-a 
Stih: Părinte Antonie roagă-te pentru noi. 


De trupeasca durere tămăduieşte-ne, bunule şi înnourarea mâhnirii degrab alun- 
gă-ne, că credincioşilor racla moaştelor tale izvorăşte vindecări, Sfinte Antonie. 


Stih: Părinte Antonie roagă-te pentru noi. 

Evanghelia toată ai împlinit-o trecând sfinte, prin desişul vieţii la izvoarele ha- 
rului, desţeleneşte-ne dar, desţelenirea din inimi toţi spinii smulgându-ni-i cei ai 
păcatului. 

Slavă Tatălui şi Fiului şi Sfântului Duh. 

Fericirea lumească ai lepădat înţeleptule, pe cea arătată de Domnul fierbinte 
dorindu-o căreia bunule şi pe noi întristaţii, cei ce te cinstim acum învredni- 
ceşte-ne. 

Şi acum şi pururea şi în vecii vecilor. Amin 

Arătatu-te-ai lumii, apărătoare prea grabnică, sprijin în nevoi şi scăpare întru 
primejdie şi solitoare acum de Dumnezeu Născătoare la Hristos, roagă-te celor 


ce te laudă. 


Apoi aceste stihiri: 

Părinte, pe robii tăi izbăveşte-i din tot necazul că cer mijlocirea ta slăvite Anto- 
ni€, icoana cinstindu-ţi-o cu credinţă. 


Îndură-te de Dumnezeu Născătoare prea lăudată şi chinul meu cel trupesc de- 
grab conteneşte-mi-l şi vindecă-mi sufleteasca durere. 


În inima ta chemând numele Domnului, sălaş prea curat făcutu-te-ai Acestuia şi 
acum mutându-te în locaşul drepţilor bunule, ne mijloceşte Antonie la toţi de-a 
pururi iertarea greşalelor. 

Cântarea a 4-a 


Stih: Părinte Antonie roagă-te pentru noi. 


Gerul iernii şi peştera sfinte pentru Domnul răbdând cu dragoste te-ai mutat în- 
tru odihna lui căreia părtaşi pe toţi arată-ne. 


Stih: Părinte Antonie roagă-te pentru noi. 


Heruvimilor bunule întru priveghere asemănându-te, vezi pe Cel ce stă pe he- 
ruvimi, căruia slăvite pomeneşte-ne. 


Slavă Tatălui şi Fiului şi Sfântului Duh. 


Iubitor nevoinţelor sfinte arătându-te, încinsuţi-ai peste mijloc, fericitule şi din 
lanţul patimii dezleagă-mă. 


Şi acum şi pururea şi în vecii vecilor. Amin 


Bucuria cea veşnică şi nestricăcioasă lumii născându-o, bucurie nouă şi acum 
Maica bucuriei dăruieşte-ne. 


Cântarea a 5-a 
Stih: Părinte Antonie roagă-te pentru noi. 


Insuţi ca un bun, cuvioase întăreşte-mă că mă cuprind durerile bolilor, cel ce cu 
trupul nestricat arătatu-te-ai. 


Stih: Părinte Antonie roagă-te pentru noi. 


Jugul lui Hristos ridicându-l înţeleptule i-ai urmat slăvite şi Aceluia ce şi pe 
mine să-i urmez întăreşte-mă. 

Slavă Tatălui şi Fiului şi Sfântului Duh. 


Lasă-ne degrab cu solirea lui Antonie, greşeala toată, o, Ziditorule pe cea de 
voie şi fără voie, Preabunule. 


Şi acum şi pururea şi în vecii vecilor. Amin 


Iernii sufleteşti primăvară arătându-te, cu mijlocirea Maică la Fiul tău, înmi-re- 
smează-i pe cei care te laudă. 


Cântarea a 6-a 

Stih: Părinte Antonie roagă-te pentru noi. 

Mărirea şi avuţia veacului de acum lepădându-o slăvite, nestricăcioasa comoară 
poftit-ai agonisindu-ţi-o cu nevoinţele, pe care sfinte să o luăm de la Domnul şi 
nouă soleşte-ne. 

Stih: Părinte Antonie roagă-te pentru noi. 

Nădejde în tulburări ştiindu-te şi scăpare în necazuri părinte, vindecător al dure- 
rii şi bolii celei trupeşti şi a patimii bunule, la grabnic ajutorul tău alergăm cu 
credinţă şi dragoste. 

Slavă Tatălui şi Fiului şi Sfântului Duh. 

Odihnă şi dormitare genelor nu ai dat precum David cuvioase până ce loc n-ai 
aflat pentru Domnul şi ai înălţat fericite Biserică, în care închinându-ne do- 
bândim împlinirea doririlor. 

Şi acum şi pururea şi în vecii vecilor. Amin 

Năstrapă te-au arătat Scripturile de demult de Dumnezeu Născătoare, lână cu 
rouă şi tablă a legii, cleşte cărbunelui, chivot al Domnului şi munte netăiat şi rug 
şi toiag odrăslit şi biserică. 


Apoi aceste stihiri: 


Părinte, pe robii tăi izbăveşte-i din tot necazul că fiind la locaşul tău cerând mij- 
locirea ta la tronul Stăpânului, cuvioase. 


Curată care prin cuvânt pe Cuvântul în chip netâlcuit, L-ai născut în zilele din 
urmă, nu înceta rugându-l ca una ce ai îndrăznire de Maică. 

Înveşmântat în lumină Antonie te-ai arătat obştii tale în vedenie, oprind întri- 
starea din suflete şi dând nădejde de-a pururi creştinilor, fiind întărire Bisericii. 


Peştera săpându-ţi-o înspre nevoinţă părinte, Cel născut în peşteră la viaţa cea 
de veci te- a născut din nou şi acum bunule te-ai desfătat în ceruri cu Acela 
veselindu-te, le soleşte de-a pururea milă şi iertare greşalelor slăvitule Antonie 
celor ce sărută cu dragoste racla ta cea cinstită, rugându-se cu lacrimi ca să ia tă- 
măduire prea grabnică de bolile trupului. 

Cântarea a 7-a 


Stih: Părinte Antonie roagă-te pentru noi. 


Pomul vieţii moştenit-ai fericite, răsplătire nevoinţei la Acesta acum Antonie 
slăvite, călăuzeşte-i bunule pe cei care ţi se roagă. 


Stih: Părinte Antonie roagă-te pentru noi. 


Robilor tăi prea cuvioase dăruieşte-le degrab vindecare de trupeasca durere, bu- 
nule părinte, şuvoi de haruri racla ta izvorându-le degrabă. 


Slavă Tatălui şi Fiului şi Sfântului Duh. 


Scapă pe cei care îţi cântă din ispita cea cumplită cuvioase, căci ca leul răcnind 
potrivnicul diavol, umblă acum şi caută să ne piardă în gheenă. 


Şi acum şi pururea şi în vecii vecilor. Amin 


Inimii mele întristate, bucurie de la Domnul hărăzeşte-i milostivă arătându-l mie 
totdeauna cu caldă mijlocirea ta cea de Maică prea curată. 


Cântarea a 8-a 
Stih: Părinte Antonie roagă-te pentru noi. 


Şarpele sfinte cel netrupesc biruindu-l pe pământ cu a crucii putere şi nouă 
biruinţă asupra-i dăruieşte. 


Stih: Părinte Antonie roagă-te pentru noi. 


Tămăduieşte sufletul meu cuvioase că boleşte de patimi cumplite, dând şi vin- 
decare trupului meu degrabă. 

Lăudăm pe Tatăl, pe Fiul şi pe Sfântul Duh, pe Domnul. 


Ție Treimii dumnezeieşti credincioşii ne închinăm lăudându-te pururi, solitor la 
tine pe robul tău avându-l. 


Şi acum şi pururea şi în vecii vecilor. Amin 


Odinioară pentru călcarea poruncii fu strămoaşa pricină căderii, iar mântuirii tu 
eşti pricina, Maică. 


Cântarea a 9-a 
Stih: Părinte Antonie roagă-te pentru noi. 


Umbrirea răutăţii sfinte risipeşte-o şi străluceşte harului şi veselie în suflet dă- 
mi fericitule. 


Stih: Părinte Antonie roagă-te pentru noi. 


Văpaia cea cumplită a patimii mele cu roua duhului stinge-mi, Antonie şi izbă- 
veşte-mă sfinte de iezerul focului. 


Slavă Tatălui şi Fiului şi Sfântului Duh. 


Zăcând eu ticălosul în multa durere la tine vin cu credinţă slăvitule, de toată 
boala trupească tu, mântuieşte-mă. 


Şi acum şi pururea şi în vecii vecilor. Amin 


Nu trece cu vederea lacrimile mele de Dumnezeu Născătoare şi vezi-mă, întri- 
starea alungă-mi Maică cu harul tău. 


Megalinarii: 


Bucură-te, Sfinte Antonie lauda cea mare a Biseriricii lui Hristos, icoană curată 
şi chip al nevoinţei mijlocitorul nostru la tronul Stăpânului. 


Bucură-te, vasul alegerii şi al isihiei minunatule lucrător, culmea făptuirii, adân- 
cul al vederii şi scară a virtuţii, Sfinte Antonie. 


SAI 


sfinte viaţă pustnicească, mărgăritarul mare pe drept câştigându-ţi-l. 

Negura din inimi cu harul tău alungă-o nouă, celor care ne închinăm cu credinţă 
raclei moaştelor tale sfinte, părtaş făcând luminii pe cântăreții tăi. 


Lacrimile sfinte de la Hristos cu a ta îndrăznire, către Dânsul pururi solind şi 
stinge văpaia din suflete şi inimi cu roua nezidită, Sfinte Antonie. 


Darurile tale, Antonie varsă-le de-a pururi peste cei care te cinstim, alungă 
tristețea din inimă părinte şi boala vindecându-o şi har dăruindu-ne. 


Cu toate oştirile îngereşti, cu Botezătorul, cu apostolii cei Slăviţi şi cu tot sobo- 
rul Sfinţilor, Stăpână, Fiului te roagă toţi să ne mântuim. 


Nouă Antonie prea cuvioase arătatu-te-a Mântuitorul întru anii din urmă la 
lezerul că negustor înţelept dovedindu-te mărgăritarul de preţ câştigatu-ţi-ai care 
şi acum cu harul tău mijloceşte-ni-l pe toţi ca un bun scăpându-ne de iezerul de 
foc, Antonie. 


Darul de la Domnul dobândind de a risipi întristarea înviforaţilor din inimi 
alungă-ne toate tristețile şi năvala viclenilor diavoli opreşte-o cu caldă solirea ta 
la Împăratul Hristos, milă şi iertare la Dânsul mijlocind degrabă părinte, celor ce 
te laudă cu dragoste. 


Stăpână, primeşte rugăciunile robilor tăi şi ne izbăveşte pe noi din toată 
nevoia şi necazul. 


Toată nădejdea mea spre tine o înalț, Maica lui Dumnezeu, păzeşte-mă sub 
acoperământul tău. 

Imnografie 





Troparul: Cu curgerile lacrimilor tale, nerodirea pustiului o ai lucrat şi cu sus- 
pinurile tale cele din adânc, spre însutite osteneli o ai făcut roditoare. Şi te-ai fă- 
cut luminător lumii, strălucind cu minunile, Antonie, părintele nostru; roagă-te 
lui Hristos, Dumnezeu, să mântuiască sufletele noastre. 


Condacul: Soare luminos pe tine Biserica te cunoaşte, care cu podoaba faptelor 
bune şi cu razele tămăduirilor pe toți luminezi, a lui Hristos slugă. Pentru acea- 
sta, prăznuim prea lăudată pomenirea ta şi cinstim nevoinţele tale, prea cuvioase 
părinte Antonie. 

Vieţile Sfinţilor - Sfântul Antonie de la Iezeru- Vâlcea 





Acest fericit părinte Antonie era de neam român şi a trăit pe vremea bine- 
credinciosului voievod Matei Basarab şi a voievodului martir Sfântul Con- 
stantin Brâncoveanu. A crescut în dreapta credinţă mergând de mic la Sfânta 
Biserică, unde îşi găsea desfătarea sufletească. Înaintând cu vârsta a ajuns 
preot, spre slava lui Dumnezeu şi bucuria duhovnicească a părinţilor săi. 


Lăsând desfătarea lumii acesteia, a îmbrățişat viaţa monahicească în prea 
frumoasa pustie de la Schitul lezeru, în ţinutul Vâlcii. Aici Cuviosul Antonie s-a 
arătat dintru început foarte sârguincios la toată osteneala şi asprimea vieţii 
mânăstireşti. Atât de mare era nevoinţa sa, încât celorlalți vieţuitori din chinovie 
[i se părea că fericitul Antonie ar fi în trup duhovnicesc. 


Dorind să sporească nevoinţele sale, cu blagoslovenia egumenului mânăstirii a 
mers la episcopul locului, Ilarion, să-i ceară binecuvântarea să plece în Muntele 
Athos. Episcopul cunoscându-l că este monah îmbunătăţit şi poate fi multora de 
folos aici, a stăruit ca el să rămână în ţară. Deci, întorcându-se Cuviosul la 
Schitul lezeru şi văzând că Biserica se ruinează, s-a umplut de râvnă şi, cu 
ajutorul lui Dumnezeu, al episcopului Ilarion şi cu agoniseala lui a reînnoit 
sfântul locaş. 


După multe nevoinţe, cuviosul Antonie s-a aprins de dorul pustniciei, pentru 
care fapt, cu binecuvântarea egumenului Său a ieşit din schit şi cercetând mai 
îndeaproape pustia, a găsit o peşteră mică într-o stâncă. Acolo, singur a săpat 

0 bisericuţă în care s-a rugat neîncetat ziua şi noaptea. Urâtorul de oameni, 
diavolul însă, i-a adus multe ispite şi supărări, dar pe toate le-a biruit cu darul lui 
Dumnezeu, cu rugăciunea şi neîncetata lucrare. Cine poate să spună privegherile 
cuviosului de toată noaptea, postirile şi plecăciunile genunchilor săi? 


Cuviosul Antonie era mic de stat şi gârbov de bătrâneţe, barbă deasă, scurtă şi 
destul de albă, vesel la căutătură, obrazul frumos, puţin iute din fire şi lesne 
iertător. Imbrăcămintea sa era simplă şi numai cele de trebuinţă purta. 


Pentru înfrânarea trupului purta un brâu din lanţuri de fier împrejurul său, iar 
hrana sa o lua abia la al nouălea ceas şi atunci numai pâine uscată şi apă, dar 
acelea cu măsură. Vin şi băutură ameţitoare nu a gustat niciodată. Pe pat nu 
dormea, ci numai pentru osteneală stătea rezemat de nişte pietre. Lacrimile nu-i 
lipseau din ochi niciodată la rugăciune. 


Cu harul lui Dumnezeu, cuviosul cunoscând că trecerea din lumea aceasta îi 
este aproape, a chemat pe ucenicul său Nicolae, cu patruzeci de zile mai 
înainte şi i-a spus în taină: 






După patruzeci de zile, îmbolnăvindu-se cuviosul, vorbind în pace cuvinte de 
învăţătură pentru suflet, a adormit în Domnul. 

Sfântul cuvios Antonie de la lezerul- Vâlcea - drumul spre sfinţenie 


SFÂNTYIs CYv. ANTOHIE DE IsA I€ZER 





Apropiat de mic de Dumnezeu, Sfântul Antonie s-a nevoit într-o peșteră săpată 
în stâncă, nevoindu-se în multe feluri, fără încetare, şi având darul lacrimilor 
până la finalul vieţii. 


SR 5 e 


Născut în Țara Românească pe vremea Sfântului Constantin Brâncoveanu, 
Sfântul Antonie a fost apropiat de mic de Dumnezeu, ajungând preot și 
îmbrăţişând viața monahală la schitul lezeru, în Vâlcea. 


Cuprins de dorul pustiei, s-a nevoit într-o peşteră săpată în stâncă, loc în care a 
săpat şi o bisericuţă, pentru a se ruga neîncetat. Invingând luptele cu diavolul, se 
nevoia, purtând lanţuri de fier în jurul brâului, mâncând doar puţină pâine. 


Lacrimile nu încetau să îi curgă, iar de dormit nu dormea, ci doar ațipea, 
rezemat de o piatră. Cunoscând faptul că i se apropie sfârşitul, l-a chemat pe 


SA A 


ucenicul său pentru a-i cere să îi înmormânteze trupul acolo unde s-a şi nevoit. 

Ierom. Ioanichie Bălan - Cuviosul Antonie de la lezerul- Vâlcea - Viaţa şi 
nevoinţele 





Numeroşi au fost sihaştrii români cu viaţă sfântă, care s-au nevoit de-a lungul 
veacurilor prin pădurile seculare şi prin peşterile tăinuite în adâncul munţilor 
Carpaţi. Însă, cu voia lui Dumnezeu, cei mai mulţi dintre ei au rămas necu- 
noscuţi, iubind mai mult liniştea şi Străinătatea pe pământ pentru dragostea 
lui Hristos, care S-a jertfit pe cruce pentru mântuirea oamenilor. 


Unul dintre marii sihaştri ai Carpaţilor a fost şi cuviosul Antonie de la schitul 
lezeru-Vâlcea, numit de credincioşii din partea locului „Sfântul Antonie 
Sihastrul”. Acest prea cuvios părinte este cel mai renumit sihastru al Olteniei de 
la sfârşitul veacului al XVII-lea şi începutul celui următor. Numele şi nevoinţa 
lui ne amintesc de Sfântul Daniil Sihastrul de la Putna lui Ştefan cel mare, din 
secolul al XV-lea. 


Cuviosul Antonie Sihastrul a văzut lumina vieţii într-unul din satele sub- 
carpatice ale judeţului Vâlcea. Având din copilărie o viaţă aleasă şi multă 
evlavie pentru nevoinţa călugărească, mergea mereu să se închine pe la 
numeroasele mănăstiri şi schituri din partea locului, ca şi pe la chiliile 
sihaştrilor care îşi căutau liniştea în munţi. Apoi, urmând sfatul egumenului 
de la schitul lezeru-Vâlcea, a luat crucea lui Hristos, tunzându-se monah în 
acest schit cu totul retras de lume. Aici se nevoiau pe atunci câţiva schivnici 
iubitori de linişte, de rugăciune şi post, care i-au dat tânărului monah 
Antonie o creştere cu totul duhovnicească, deprinzându-l cu tăcerea, cu 

postul, cu privegherea de noapte, cu smerenia şi mai ales cu neîncetata 
rugăciune. 


După câţiva ani râvnitorul sihastru, sporind în nevoinţă şi aprinzându-se cu 
mare dragoste pentru Hristos, dorea să urmeze cuvioşilor sihaştri de demult şi să 
se retragă în munţi la fericita linişte, pentru a se desăvârşi în rugăciune şi 
sfințenie. De aceea, adeseori umbla pe la chiliile cuvioşilor care pustniceau în 
adâncul codrilor şi le cerea sfat şi binecuvântare. Apoi, rugându-se mult lui 
Dumnezeu, cu post şi privegheri de toată noaptea, şi alergând la ajutorul 
Maicii Domnului, ocrotitoarea schitului lezeru, a primit încredințare de sus 
să se retragă la nevoinţa pustnicească, spre care mulţi călugări alergau. 


Astfel într-armându-se cuviosul Antonie, prin anul 1690, a plecat câţiva 
kilometri mai sus de schitul lezeru, în muntele cu acelaşi nume. Acolo umbla 
din loc în loc în căutarea unei peşteri de piatră pentru chilie şi paraclis. Deci 
mult căutând şi rugându-se lui Dumnezeu, a aflat o peşteră mică în stâncă şi 
s-a sălăşluit în ea. Aceasta îi era chilie şi loc de rugăciune, casă de nevoinţă şi 
adăpost trupului ostenit de post şi metanii. Dar sufletul său nu avea deplină 
odihnă din cauza lipsei unei biserici în apropiere, în care să-şi înalțe inima şi 
mâinile la rugăciune ziua şi noaptea. Atunci s-a rugat din nou Maicii 
Domnului şi îndată a început să sape alături un mic paraclis în stâncă. Și a 
lucrat la el singur, cu mâinile sale, trei ani de zile, cu dalta şi cu ciocanul. 
Apoi a pus o catapeteasmă, icoane şi cele de trebuinţă, iar când toate au fost 
gata, cuviosul Antonie a chemat pe episcopul Râmnicului, Ilarion, să-l 
sfințească. În această mică biserică săpată în stâncă, s-a rugat fericitul ziua şi 
noaptea lui Dumnezeu, împreună cu îngerii din cer, până la sfârşitul vieţii 
sale. 


Dar nevoinţa acestuia, posturile cele îndelungate de câte trei zile şi chiar mai 
mult, privegherile de toată noaptea, luptele cu nevăzuţii vrăjmaşi care nu pot 
răbda smerenia şi ostenelile sfinţilor, rugăciunea cea de văpaie şi lacrimile cele 
neîncetate izvorâte din inimă, cine dintre noi le poate spune? Că niciodată nu 
dormea mai mult de două sau trei ore pe noapte, nici nu mânca altceva decât 
pesmeţi de pâine înmuiată în apă şi sare, cu puţine legume pe care singur le 
cultiva în mica lui grădină. Apoi neîncetat repeta „Rugăciunea lui lisus” din 
inimă şi citea Psaltirea, cu multe lacrimi de umilinţă. 


Pentru multele sale osteneli, cuviosul Antonie a primit de la Dumnezeu darul 
mai-înainte-vederii şi al vindecării suferințelor omeneşti. Că oricine venea la 
peştera lui şi-i cerea cuvânt de folos şi rugăciune îndată i se împlinea cererea. 
Însă el avea şi câţiva ucenici în schitul lezeru, care îl cercetau în zile de 
sărbători, şi-i aduceau cele de nevoie. Unul dintre aceştia a fost şi „Duhovnicul 


Ar dr Ar Ar dr dr dr Ar dr Ar Ar dr dr dr dr dr dr Ar Ar Ar dr Ar A 


Xp IP IP 3 IE IE E 30 IE E 0 30 3 IE E E E 3 E DP IE E E E E E XX 


Die De De De De De Dr De fr Dr fe dr de dr de dr dr dr de dr dr dr dr dr d 


XP XP IP IP 37 3 3 PP 30 3 E 0 30 3 2 2 7 e 3 E E IE 30 2 E 0 E IX XX 


Nicolae lerei”, care cunoştea cel mai bine nevoinţa cuviosului Antonie. 
Acesta l-a înmormântat după săvârşirea sa din trup şi apoi i-a scris viaţa. 


Prin anul 1700, schitul lezeru, ctitoria voievodului Mircea Ciobanul (1553), era 
în parte ruinat, iar biserica de piatră se afla în paragină. Atunci episcopul Ilarion 
de la Râmnicu-Vâlcea, împreună cu credincioşii din satul Cheia, la îndemnul 
cuviosului Antonie Sihastrul au refăcut atât biserica de piatră, cât şi chiliile, 
între anii 1700-1705. Citim în pisania ei: „Această sfântă biserică, unde se 
prăznuieşte Ovedenia (Intrarea Maicii Domnului în Biserică), făcutu-o-au 
dintru- întâi răposatul Mircea Voevod cu doamna Chiajna, la leat 7061 (1553) 
şi prin trecerea vremilor, din necăutare, s-au surpat. lar mai pre urmă S-au 
prefăcut de iubitorul de Dumnezeu chir Ilarion, episcop, ajutând şi Antonie 
schimonahul... ”. 


Tradiția spune că acest mare sihastru contribuia el însuşi la rezidirea bisericilor 
şi a chiliilor de la lezeru, fiind cu metania, din acest schit şi foarte râvnitor 
pentru casa lui Dumnezeu, slăvit neîncetat de oameni şi de îngeri. Dar nu numai 
atunci, ci de multe ori cobora cuviosul Antonie de la peştera sa la schitul lezeru, 
mai ales la marile praznice, pentru a asculta Sfânta Liturghie şi a se împărtăşi cu 
Trupul şi Sângele lui Hristos. Apoi, după ce lua masa împreună cu frații din 
mănăstire şi dădea sfaturi folositoare de suflet ucenicilor săi, se urca din nou la 
peştera sa tăinuită pe munte, în desişul codrilor. Însă nu numai prin mănăstiri 
avea ucenici, ci şi prin sate şi prin oraşe avea credincioşi care, auzind de 
sfințenia vieţii lui, alergau la schitul lezeru şi la peşteră, să primească sfat şi 
rugăciune de binecuvântare. 


Numele cuviosului Antonie se făcuse cunoscut şi peste Carpaţi, până în nordul 
Transilvaniei, de unde coborau credincioşii pe valea Jiului şi a Oltului, pentru a 
se învrednici de sfintele sale rugăciuni şi a se atinge măcar de hainele lui. Unul 
dintre aceşti ucenici a fost şi „smeritul între ieromonahi chir Nicolae sin Nicoli 
ot Teiuş” (= fiul lui Nicolae de la Teiuş), care mergea regulat cu cele de nevoie 
la peştera cuviosului Antonie. Că auzind el de acest vestit sihastru, a părăsit 
Transilvania şi s-a făcut călugăr la schitul lezeru, devenind cel mai apropiat fiu 
duhovnicesc al acestuia. Apoi, tot cu sfatul lui, Nicolae a fost făcut preot şi 
duhovnic în schit de către episcopul Ilarion de la Râmnicu-Vâlcea şi săvârşea 
uneori Dumnezeiasca Liturghie la paraclisul cuviosului Antonie din peşteră. 


După 28 de ani de aspră nevoinţă şi sihăstrie, cuviosul Antonie Sihastrul, 
bineplăcând lui Dumnezeu, şi-a dat sufletul în braţele Lui, înainte de anul 
1714. Ucenicul său, „Duhovnicul Nicolae lerei”, l-a îngrijit în peşteră în 
ultimele lui zile, împărtăşindu-l cu Preacuratele Taine. Apoi, mult plângându-l 
ucenicii - călugări sihaştri şi credincioşi de pretutindeni -, a fost prohodit şi 
înmormântat de egumenul schitului lezeru cu toată obştea, lângă uşa 

paraclisului săpat cu mâinile sale în stâncă, alături de peştera, unde se află şi 
astăzi. 


Multă vreme fiii săi duhovniceşti - chiar şi credincioşi de prin sate - urcau pe 
muntele lezeru cu colivă, untdelemn şi lumânări în mâini şi, după ce se închinau 
în micul paraclis, făceau metanii şi plângeau la mormântul unde se odihnesc 
moaştele cuviosului Antonie, pe care îl cinsteau ca sfânt. Apoi săvârşeau slujba 
parastasului, aprindeau sute de lumânări şi candele, se închinau în „Peştera 
Sfântului Antonie” de alături, unde s-a nevoit bunul ostaş al lui Hristos 28 de 
ani, răbdând cumplite ispite de la diavoli, şi la urmă coborau de pe munte, 
fiecare la ale sale, cerând ajutorul şi rugăciunile părintelui lor sufletesc. Această 
tradiție s-a păstrat până în veacul nostru în partea locului şi mai ales în schitul 
lezeru, al cărui ctitor a fost. 


La câţiva ani de la săvârşirea cuviosului Antonie Sihastrul, ucenicul său, 
„Duhovnicul Nicolae lerei” de la lezeru, i-a scris scurt Viaţa sa, ca cel ce o ştia 
cel mai bine, în care spune printre altele: „...poftind (Schimonahul Antonie) să 
fie îndeletnicit singur, ca să se poată lupta împotriva celui maestru şi ieşind 
din mănăstire şi cercând prin locuri pustii şi căutând sălaş de îndeletnicit, cu 
voia lui Dumnezeu, a găsit această peşteră... ”. 


Astăzi se mai păstrează chilia cuviosului, denumită de toţi localnicii „Peştera 
Sfântului Antonie”, precum şi bisericuţa săpată în piatră, în stare de paragină. 
Lângă uşa acestei mici biserici se află mormântul cuviosului Antonie Sihastrul 
cu moaştele uitate ale unui sfânt român care se roagă înaintea Preasfintei Treimi 
pentru noi toţi. 

Sfântul Antonie Sihastrul - 25 de ani de aspră nevoinţă în Muntele lezerul 





Sfântul Antonie Sihastrul, de la Schitul lezerul din Vâlcea (secolele XVII- 
XVIID 


Unul dintre marii sihastri ai Carpaţilor a fost şi cuviosul Antonie de la Schitul 
lezerul (Cheia) din Vâlcea, numit de credincioşii din partea locului „Sfântul 
Antonie Sihastrul”. 


Sfântul Antonie era de loc din satele subcarpatice ale judeţului Vâlcea. Cres- 
când de mic în iubire de Hristos şi cunoscând câţiva sihaștri trăitori la linişte, la 
vârstă potrivită s-a tuns în monahism la Schitul lezerul, unde s-a nevoit în anii 
tinereţii. Apoi, sporind în rugăciune şi smerenie, cu binecuvântarea egumenului, 
s-a retras la viață pustnicească în Muntele lezerul din apropiere, prin jurul 
anului 1690. 


Acolo se ostenea singur într-o mică peşteră de piatră, lăudând pe Dumnezeu 
ziua şi noaptea şi luptându-se neîncetat cu duhurile rele şi cu neputinţele firii. 
Căci nimeni, afară de sihaştri, nu ştie cât de mari sunt ispitele şi încercările celor 
ce se nevoiesc în viaţa pustnicească. 


Neavând un lăcaş propriu de rugăciune, cuviosul Antonie a luat binecuvântare şi 
a săpat singur cu mâinile sale un mic paraclis în stâncă, lucrând trei ani de zile. 
Ziua lucra, iar noaptea priveghea şi se ruga cu mâinile înălțate la cer, vărsând 
multe lacrimi. Apoi, episcopul Ilarion de la Râmnicu-Vâlcea l-a sfințit. 

În acest mic paraclis se ruga neîncetat cuviosul Antonie. Aici făcea ziua şi 
noaptea sute de metanii, aici citea rânduiala slujbelor zilnice şi Utrenia de la 
miezul nopţii. În sărbători mari şi în posturi venea din timp în timp câte un 
ieromonah din schit şi săvârşea Sfânta Liturghie. 


Astfel, liniştea, singurătatea, chilia în piatră, biserica, neîncetata rugăciune, 
citirea scrierilor Sfinților Părinţi şi cugetarea la cele dumnezeieşti formau raiul 
pământesc al cuviosului sihastru Antonie. Aici se curăţea pe sine de mândrie şi 
de dulceţile cele trecătoare ale firii şi de aici se pregătea zi de zi pentru bucuriile 
nemuritoare ale vieţii cereşti. 


Auzindu-se peste tot despre viaţa sfântă a cuviosului Antonie, veneau pe poteci 
de munte numeroşi ucenici, călugări, preoţi şi credincioşi să se roage împreună 
cu el, să-i ceară sfaturi şi rugăciuni. lar fericitul sihastru îi primea cu dragoste, îi 
odihnea, îi hrănea cu cuvintele cele dumnezeieşti şi îi libera cu pace, creând 
astfel o adevărată reînnoire duhovnicească în Oltenia de sub munte. 


După 25 de ani de aspră nevoinţă şi sihăstrie, Sfântul Antonie şi-a dat sufletul în 
mâinile Domnului, prin anul 1714, fiind plâns mult de ucenici şi îngropat lângă 
micul său paraclis, cum se vede până astăzi. Credincioşii urcă vara până aici, 
aprind lumânări, fac rugăciuni şi se închină în „Peştera Sfântului Antonie”, 
cerându-i binecuvântare şi ajutor. 


(Arhimandrit loanichie Bălan, Patericul românesc, Editura Mănăstirea 
Sihăstria, pp. 259-260) 

Pr. prof. dr. Mircea Păcurariu - Cuviosul Antonie Sihastrul de la Schitul 
lezeru 





În codrii şi în peşterile Carpaţilor au trăit, în curgerea veacurilor, numeroşi 
sihastri de neam român, departe de lume şi cunoscuţi de prea puţini, fapt pentru 
care numele celor mai mulţi dintre ei n-au ajuns până la noi. Între aceşti puţini 
cunoscuţi se numără şi cuviosul sihastru Antonie de la schitul lezeru din 
părţile Vâlcei, unul din marii părinţi cu viaţă aleasă pe care i-a odrăslit 
neamul nostru. 


S-a spus despre el că ar fi un aromân, originar din oraşul Ianina, din Grecia. 
Socotim, totuşi, că se trăgea dintr-o familie de buni creştini din satele de sub 
munte ale Olteniei, regiune cu multe mănăstiri şi schituri, ctitorite de domnii, 
boierii şi călugării români din veacurile trecute. Cunoscând aceste vetre 
străvechi de evlavie creştinească, a dorit încă de tânăr să îmbrace îngerescul 
chip al călugăriei. 


Impresionat în mod deosebit de viaţa aleasă pe care o duceau călugării de la 
lezeru - ctitoria lui Mircea Vodă Ciobanul, pe la mijlocul veacului al XVI-lea - 
a intrat frate în acest schit. La vremea rânduită de pravila călugărească, a fost 
tuns în monahism, primind numele marelui Antonie îndrumătorul pustiurilor 
din Egipt, la începutul veacului al IV-lea. Aici a deprins toate rânduielile 
vieţii călugăreşti, cu rugăciune, post, privegheri şi alte nevoinţe duhovniceşti. 

Cunoscând însă şi viaţa mult mai înduhovnicită pe care o duceau sihastrii retrași 
cu totul de lume în munţii din preajma schitului, cuviosul monah s-a aprins de 
râvna sfântă de-a le urma pilda vieţii. 


Drept aceea, în jurul anului 1690 s-a retras şi el la câţiva kilometri de schitul 
lezeru, în muntele cu acelaşi nume, unde şi-a găsit adăpost într-o peşteră. 
Aceasta i-a devenit chilie şi loc de reculegere. Nemulțumit că nu avea un loc 
anume rânduit pentru rugăciune, a început să sape alături un mic paraclis în 
stâncă, lărgind stânca în aşa fel încât să poată face din ea un lăcaş de închinare 
şi de preamărire a lui Dumnezeu. Terminând această bisericuţă, i-a pus 
ocatapeteasmă şi icoane, înzestrând-o cu cele trebuitoare săvârşirii dumne- 
zeieştilor slujbe. 


A rugat apoi pe episcopul Ilarion al Râmnicului, care păstorea atunci, să o 
sfințească. Trei ani de zile a lucrat singur, cu dalta şi cu ciocanul, în această 
bisericuţă s-a rugat mereu cuviosul Antonie sihastrul, până la sfârşitul vieţii, 
împreunând rugăciunea cu postul şi cu munca în grădina pe care o avea în jurul 
peşterii lui. 


Cobora la schit doar în zilele de duminici şi sărbători pentru a asculta Sfânta 
Liturghie şi a primi Trupul şi Sângele Domnului. 


La îndemnul său, prin anii 1700-1705, episcopul Ilarion a refăcut biserica şi 
chiliile schitului lezeru, ctitorite de domnitorul Mircea Ciobanul, după cum ne 
încredinţează şi noua pisanie care a fost pusă atunci. 


Tradiția populară ştie că însuşi schimonahul Antonie cobora mereu de la peştera 
lui şi ajuta la refacerea schitului. 


Vestea despre traiul şi nevoinţele cuviosului Antonie s-au răspândit curând în 
toate satele şi târgurile Olteniei, ajungând până şi dincolo de munţi, în 
Transilvania. Călugării şi credincioşii care auzeau de sfinţenia vieţii lui, se 
îndreptau spre schitul lezeru sau spre peştera lui, pentru a-i cere cuvânt de 
învăţătură şi de mângâiere. 


Aşa şi-a petrecut viaţa, în post, rugăciune şi aspre nevoinţe duhovniceşti, 
cuviosul Antonie de la peştera din Muntele Iezeru, timp de 28 de ani. Trăisc, 
deci, în timpul domniei lui Constantin Vodă Brâncoveanu şi a păstoririi lui 
Antim Ivireanu, ca episcop de Râmnic şi apoi ca mitropolit al întregii Ţări 
Româneşti. 


Dumnezeu l-a chemat la Sine cu puţin înainte de anul 1714. Unul din fiii săi 
duhovniceşti, ieromonahul transilvănean Nicolae din Teiuş (jud. Alba), i-a 

purtat de grijă în ultimele zile ale vieţii şi l-a împărtăşit cu Sfintele Taine. Plâns 
de întreaga obşte a schitului lezeru, ca şi de credincioşii din împrejurimi, a fost 
aşezat spre veşnică odihnă în apropiere de intrarea în paraclisul pe care şi-l 
săpase el însuşi în stâncă. 


Multă vreme credincioşii care l-au cunoscut sau care auziseră de el urcau la 
chilia şi la paraclisul lui, unde se rugau şi îşi pomeneau morţii, punând apoi 
lumânări pe mormântul cuviosului Antonie, pe care-l cinsteau ca pe un adevărat 
sfânt. 


Ieromonahul Nicolae duhovnicul, de care pomeneam mai sus, i-a scris „Viaţa” 
pe scurt, aşa cum am arătat-o aici. Dar mormântul său nu se mai cunoaşte, căci 
o stâncă prăvălită din munte a acoperit locul în care se găsea. Totuşi, amintirea 
lui printre localnici nu s-a stins niciodată, ci credincioşii olteni îl cinstesc 
neîncetat pe acest cuvios sihastru Antonie, ca pe un adevărat sfânt odrăslit din 
neamul lor. 


Ținând seama de viaţa şi nevoinţele sale, Sfântul Sinod al Bisericii noastre, în 
şedinţa din 20 iunie 1992, a hotărât ca el să fie aşezat în rândul sfinţilor, 
urmând ca numele lui să fie trecut în sinaxar, în cărţile de slujbă şi în 
calendarele bisericeşti. Pomenirea lui cu laudă se face în fiecare an la 23 
noiembrie. 


Prea cuvioase Părinte Antonie, luminătorul credincioşilor şi al călugărilor, 
roagă-te lui Hristos-Dumnezeu, să mântuiască sufletele noastre. 


(Extras din cartea Pr. Prof. Dr. Mircea Păcurariu - Sfinţi Daco-romani şi ro- 
mâni ) 

Viaţa Sfântului cuvios Antonie de la Iezerul Vâlcii 





Volumul care deschide colecția Vitae Sanctorum Breves, intitulat Viaţa 
Sfântului cuvios Antonie de la lezerul Vâlcii, prezintă viaţa Schimonahului 
Antonie, acel sfânt românesc al veacului al XVII-lea, cum l-a numit Nicolae 
Iorga. 


Data publicației: Septembrie 2016 


Pe acest sfânt, care a trăit după pilda sihaștrilor de demult, deschizând drumul 
iubitorilor de liniște şi rugăciune, l-a rânduit pronia lui Dumnezeu să 
reînnoiască duhul cuvioşilor pustnici, care dintru început au ales lezerul ca sfânt 
loc de vieţuire. Prin pilda vieţii sale, Sfântul cuvios Antonie de la lezerul Vâlcii 
ne-a lăsat model de trăire creştină în lume şi cale spre desăvârșire în viața 
monahală. 


Despre Sfântul Antonie nu vorbesc prea mult izvoarele scrise ale istoriei, despre 
el grăiesc în tăcere mai ales, peştera sfintelor sale nevoințe, care depăşesc firea 
trupului îmbătrânit prin curgerea timpului, mormântul său, ascuns sub stânca 
prăbuşită peste el prin îngăduinţa lui Dumnezeu, bisericuţa cea mică a lezerului, 
închinată Maicii Domnului, dar şi mai mult, acum, în vremurile de pe urmă, 

sfintele sale moaşte, pe care Dumnezeu le-a scos ca pe o comoară de mult preţ 
în timpuri de sărăcie duhovnicească şi greu încercate ale istoriei neamului 
nostru. 


Sfântul Antonie s-a căsătorit în oraşul Râmnicu-Vâlcea cu Despina şi a avut cel 
puţin un fiu, cu numele de Mihail. Vreme de 44 de ani, Sfântul Antonie a 
continuat preocuparea părinţilor săi, comerţul, făcând multe fapte de milostenie 
creştinească şi îmbogăţindu-şi sufletul cu alese virtuţi. (...) 


La 64 de ani, în timpul domniei Sfântului Voievod martir Constantin Brân- 
coveanu (1688-1714) se prezintă vrednicului episcop Ştefan al Râmnicului 
cerându-i binecuvântare pentru a se retrage în mănăstire. Se crede că acesta i-a 
recomandat Mănăstirea Sărăcineşti, terminată în 1688 la a cărei construire 
contribuise şi Sfântul Antonie. (...) 


După o perioadă de trei ani de încercare şi vieţuire în această mănăstire, 
simțindu-se încă în putere şi iubind vieţuirea retrasă şi închinată cu totul lui 
Dumnezeu cere blagoslovenie ierarhului de la Râmnic, Ilarion (1693-1705), 
pentru a merge în Sfântul Munte Athos. Dar văzând în el o personalitate 
marcantă a monahismului românesc, de care ţara avea nevoie în acele vremuri, 
episcopul Ilarion îi recomandă să-și aleagă una din mănăstirile de pe cuprinsul 
Tăru Românești. 


Supunându-se voii sfințitului ierarh şi aflând despre Schitul Iezer că se află la 
munte, în pustie, şi fiind în acea vreme cu totul părăsit „nelăcuind măcar un 
călugăr sau alt om pământean şi biserica fiind surpată”, a cerut voie arhiereului 
să se retragă acolo. Astfel că, venind la lezer şi sfătuindu-se monah şi episcop, 
au luat hotărârea să prefacă bisericuţa Preasfintei Născătoare de Dumnezeu şi 
chiliile necesare vieţii de obşte. 


În acest fel Sfântul Antonie devine cel de-al doilea ctitor al lezerului, deoarece 
toată agoniseala câştigată de pe urma negustoriilor sale din lume o foloseşte 
pentru a reface schitul, ajutându-l şi prea sfinţitul Ilarion. Muncind fără odihnă, 
în scurt timp au ridicat biserica, au construit chilii, au făcut zid împrejur şi au 
împodobit sfântul lăcaş cu toate „cele de trebuinţă”. A eliberat apoi prea sfințitul 
Ilarion pe Sfântul Antonie de orice grijă acordându-i binecuvântarea de a se 
retrage în pustie, numind alt egumen şi rânduind părinți vieţuitori în obşte. (...) 


După 28 de ani de aspră vieţuire monahală, mulți trăiţi în sihastrie, fiind cu totul 
înfrumusețat în cele ale Duhului şi ajungând la vârsta bătrâneţelor, îi descoperă 
Dumnezeu mai-nainte cu patruzeci de zile timpul trecerii sale la cele veşnice. 
Era a 23-a zi a lunii noiembrie din anul 1720. 

După ce a citit toată slujba ce se cuvenea, ieromonahul Nicolae fiind biruit de 
oboseală şi de întristare pentru despărţirea de părintele său a adormit puţin şi a 
văzut în vedenie pe cuvios spunându-i: “Nu te întrista pentru ducerea mea din 
lumea aceasta, ci mai mult te bucură, că n-am murit precum ţi se pare, ci acum 
am mers la bucurie şi la odihnă. Şi pentru ascultarea ce mi-ai făcut, îţi 
multumesc şi mă voi ruga lui Dumnezeu pentru voi”. 

Cum viaţa fiecărui om e rânduită într-un anumit timp şi spaţiu, având fiecare 
dintre noi o anumită chemare spre a se plini pe pământ voia lui Dumnezeu, tot 
astfel a fost rânduit ca la aproape un veac de la trecerea în veșnicie a Sfântului 
Antonie să poposească în aceste sfinte locuri un strănepot al său, arhimandritul 
Chiriac Râmniceanu, călugăr iscusit, iubitor de linişte şi rugăciune şi cu multă 
înclinare către cele cărturăreşti. Aflând de la tatăl său, Pantelimon, că Schitul 
Iezer, prin situarea în locuri greu accesibile, este prielnic vieţuirii pustniceşti şi 
că este făcut de un strămoș al său, a venit aici din îndemnul lui Dumnezeu și a 
găsit viețuind la peșteră pe un pustnic bătrân, ieroschimonahul Ștefan. Acesta 1- 
a arătat gropniţa şi sfintele oseminte ale Sfântului Antonie şi i-a povestit multe 
fapte minunate ale cuviosului precum şi că are viaţa scrisă de ucenicii săi. 


Despre acest Chiriac ştim că a intrat ca frate în Mănăstirea Cernica unde a fost 
şi călugărit însă, fiind dornic de viaţă pustnicească, s-a retras la peștera 
Sfântului Grigorie Decapolitul de la Bistriţa într-o aspră nevoinţă, vreme de doi 
ani. Mai târziu a fost hirotonit şi a ajuns egumen al Schitului Cioclovina de 
lângă Mănăstirea Tismana. 


Viaţa şi nevoinţele cuviosului Antonie 


Părintelui arhimandrit Chiriac Râmniceanu i se datorează aflarea pomelnicului 
Mănăstirii lezerul într-o biserică din satul Dobriceni din judeţul Vâlcea, alcătuit 
la 1740 de ucenicul Sfântului Antonie, ieromonahul Nicolae din Teiuș, 
pomelnic ce constituie cel mai însemnat izvor scris în care ne este redată mai pe 
larg viaţa cuviosului nostru Părinte Antonie de la Iezer. 


Pentru a înțelege mai bine viaţa acestui sfânt părinte este necesar să prezentăm 
în câteva cuvinte contextul istoric şi împrejurările în care acesta a venit în Țara 
Românească. 


La începutul veacului al XVII-lea, Ţara Românească era condusă cu multă 
înțelepciune şi destoinicie de bine credinciosul voievod Matei Basarab (1632- 
1654), aflându-se în vremuri de pace, ea a cunoscut o perioadă de înflorire în 
mai toate domeniile. Stabilitatea și prosperitatea acestei mici ţărişoare atrăgea 
mai ales pe negustori, care găseau aici un teren prielnic dezvoltării unui comerț 
avantajos. 


Aşa se face că tânărul - ce va purta mai târziu ca monah numele Antonie, a venit 
la vârsta de 20 de ani în Oltenia, stabilindu-se în oraşul Râmnicu-Vâlcea. 
Venind deci, din tinerețe în Ţara Românească, Sfântul Antonie s-a format 
duhovniceşte în sânurile poporului căruia-i va deveni părinte şi ajutător în 
nevoile vieţii şi rugător și mijlocitor înaintea lui Dumnezeu. 

Cum reiese din Pomelnicul găsit de strănepotul său, Sfântul Antonie s-a născut 
în lanina din ținutul Pindului la anul 1628 - localitate ce se află azi pe teritoriul 
Greciei, provenind dintr-o familie de negustori aromâni binecredincioşi, părinţii 
săi numindu-se lane şi Stana. În acea vreme, Ianina era una din cele mai mari şi 
prospere localități din Peninsula Balcanică, locuită de aromâni, greci şi 
albanezi; iar aromânii, buni comercianţi, beneficiau de privilegii importante din 
partea sultanului Înaltei Porţi încă din secolul al XV-lea, care le dădea 
posibilitatea să se deplaseze cu ușurință pe teritoriile Imperiului Otoman și a 
țărilor vasale acestuia. 


Sfântul Antonie s-a căsătorit în oraşul Râmnicu-Vâlcea cu Despina şi a avut cel 
puţin un fiu, cu numele de Mihail. Viaţa acestei familii bine credincioase s-a 
întemeiat pe poruncile evanghelice ale trăirii creştine în care postul, milostenia, 
frecventarea sfintelor biserici şi citirea cărților sfinte se află la loc de cinste. Aşa 
se explică şi îndemnul pe care tânărul Mihail îl primeşte de la părinţii săi de a 
studia într-una din şcolile mănăstireşti (posibil cea de la Bistriţa) pentru a urma 
calea slujirii preoţeşti. 


Vreme de 44 de ani, Sfântul Antonie a continuat preocuparea părinţilor săi, 
comerțul, făcând multe fapte de milostenie creştinească şi îmbogăţindu-şi 
sufletul cu alese virtuţi. Luând contact destul de mult cu viaţa mănăstirească şi 
prin intermediul bâlciurilor - la care negustorii îşi expuneau mărfurile spre 
vânzare - organizate cu ocazia hramurilor mănăstirilor, acest suflet evlavios se 
hotărăşte să lase toată grija cea lumească şi să-şi petreacă restul vieţii în 
mănăstire. 


Astfel că, la 64 de ani, în timpul domniei Sfântului Voievod martir Constantin 
Brâncoveanu (1688-1714), se prezintă vrednicului episcop Ştefan al Râmnicului 
(1673-1693), cerându-i binecuvântare pentru a se retrage în mănăstire. Se crede 
că acesta i-a recomandat Mănăstirea Sărăcineşti, pe care sfârşise să o cons- 
truiască în 1688, printre ctitori numărându-se şi Sfântul Antonie. Aici îşi începe 
cuviosul nevoinţele cele călugăreşti, primind, odată cu tunderea în monahism şi 
numele de Antonie (nu se cunoaşte numele avut anterior). 


După o perioadă de trei ani de încercare şi vieţuire în această mănăstire, 
simțindu-se încă în putere şi iubind vieţuirea retrasă şi închinată cu totul lui 
Dumnezeu a cerut blagoslovenie ierarhului de la Râmnic, Ilarion (1693-1705), 
pentru a merge în Sfântul Munte Athos. Acesta recunoscând în el o personalitate 
marcantă a monahismului românesc, de care ţara avea nevoie în acele vremuri, 
i-a recomandat să-și aleagă una dintre mănăstirile de pe cuprinsul Ţării 
Românești. Supunându-se voii sfințitului ierarh şi aflând despre Schitul Iezer că 
se află la munte, în pustie, şi fiind în acea vreme cu totul părăsit „nelăcuind 
măcar un călugăr sau alt om pământean şi biserica fiind surpată”, a cerut voie 

arhiereului să se retragă acolo. Astfel că, venind la lezer şi sfătuindu-se, monah 
şi episcop, au luat hotărârea să prefacă bisericuţa Preasfintei Născătoare de 
Dumnezeu şi chiliile necesare vieţii de obşte. În acest fel, Sfântul Antonie a 
devenit cel de-al doilea ctitor al lezerului, deoarece toată agoniseala câştigată de 
pe urma negustorilor sale din lume a folosit-o pentru a reface schitul, ajutându-l 
şi prea sfințitul părinte Ilarion. Muncind fără odihnă, în scurt timp au ridicat 
biserica, au construit chilii, au făcut zid împrejmuitor şi au împodobit sfântul 
lăcaş cu toate „cele de trebuință”. A eliberat apoi prea sfinţitul Ilarion pe Sfântul 
Antonie de orice grijă acordându-i binecuvântarea de a se retrage în pustie, 
numind alt egumen şi rânduind părinţi vieţuitori în obşte. 


leşind din mănăstire şi căutându-şi loc de sihăstrie, a găsit o mică peşteră în care 
a rămas câteva zile rugându-se lui Dumnezeu cu lacrimi pentru a-i descoperi 
voia Sa. Primind încredințare prin vis, în trei rânduri i s-a poruncit să sape 
biserică în peşteră, căci aşa cum spune cuviosul Chiriac „iaste biserică săpată în 
piatră cu ciocanul de cuviosul Părintele Antonie schimonahul”. Înştiinţându-l 
pentru aceasta pe episcop, a luat binecuvântare şi timp de trei ani, singur, cu 
dalta şi ciocanul, a săpat în stâncă un paraclis, chilia şi mai apoi mormântul la 
intrarea în peşteră, fără a avea alt sprijin decât numai pe Dumnezeu. 


Aici începe Sfântul Antonie a duce nevoinţe mai presus de fire, căci la vârsta 
bătrâneților aflându-se, se încinge cu brâu de fier, mâncând numai la al nouălea 
ceas "pâine tocmită cu măsură”, iar pe pat nu dormea culcat, ci numai se 
rezema, şi împletea rugăciunea cu munca grea a pământului. Căci ziua şi-o 
petrecea desţelenind pământul, plantând pomi sau îngrijindu-se a-şi face o mică 
grădină cu zarzavat, iar noaptea o închina rugăciunii. A întâmpinat multe ispite 
de la "cel măestru” dar pe toate le-a biruit cu ajutorul lui Dumnezeu. 


Prin pilda vieţuirii, atrage la sine mulţi monahi dornici a-i urma, cărora Sfântul 
Antonie le face chilii, formându-se astfel o nouă obşte în Sihăstria de la Peşteră. 
Acestora le devine sfântul cuvios părinte şi povăţuitor, le rânduieşte fiecăruia 
felul nevoinţelor după putere şi hotărăşte a se săvârşi Sfânta Liturghie în 
bisericuţa din peşteră, precum şi celelalte slujbe. 


Unul dintre aceşti ucenici ce au urmat îndeaproape felul vieţuirii Sfântului 
Antonie este ieromonahul Nicolae din Teiuş, care l-a cunoscut din vârsta 
copilăriei aşa cum singur mărturiseşte. El povesteşte că pentru multele nevoinţe 
şi privegheri de toată noaptea ale cuviosului Antonie, Dumnezeu I-a învrednicit 
a avea darul lacrimilor. Era nelipsit de la biserică şi, de cum intra la sfintele 
slujbe şi începea rugăciunea, se porneau şi lacrimile să-i curgă pe obraz căci, 
”lăcrimile din ochi nu lipseau, ci totdeauna erau pururi”. Râvnind după dorita 
isihie, era un iubitor al rugăciunii lui lisus pentru care s-a silit în toată viaţa şi pe 
care a lăsat-o moştenire ucenicilor săi din acea vreme şi celor ce, mai târziu vor 

stărui să o dobândească urmându-i felul vieţuirii. De aceea şi în icoană este 
reprezentat având în mâini metanierul şi un papirus pe care sunt scrise cuvintele 
rugăciunii inimii - Doamne lisuse Hristoase, Fiul lui Dumnezeu, miluieşte-mă 
pe mine, păcătosul! 

Se lepădase cu totul de cele lumegşti, purta îmbrăcăminte "foarte proastă”, nu-şi 
îngăduia a gusta vreodată "vin sau rachiu” şi avea permanent grijă de sufletul 
său, căutând ca în toate să se facă bineplăcut lui Dumnezeu. 


Ucenicul său, ieromonahul Nicolae spune despre Sfântul Antonie că “era la 
statul trupului mărunţel şi cam gârbov de bătrâneţe”, avea părul capului scurt şi 
barba albă şi deasă, “faţa obrazului frumoasă”, iar chipul şi căutătura veselă. Era 
uneori “puţintel cam iute”, dar ierta uşor şi revenea la starea cea mai dinainte. 


Cu cât se apropie cineva mai mult de Dumnezeu, depărtându-se de lume şi de 
cele ale lumii, cu cât îşi curăţeşte şi mai mult sufletul de patimi, cu atât îl face 
Dumnezeu mai cunoscut oamenilor lucrând prin el mântuirea multora. Astfel şi 
Sfântul Antonie nu a fost de folos numai pustnicilor împreună vieţuitori cu el, şi 
nici numai călugărilor ce se nevoiau în mănăstirea de la lezer, ci veneau la el 
oameni din locuri depărtate ale ţării care-şi aflau în povaţa sa liniştea sufletului 
şi primeau mângâiere şi ajutor de la Dumnezeu prin rugăciunile cuviosului. 


Adormirea cuviosului Antonie 


După 28 de ani de aspră vieţuire monahală, mulți trăiţi în sihăstrie, fiind cu totul 
înfrumusețat în cele ale Duhului şi ajungând la vârsta bătrâneţelor, i-a desco- 
perit Dumnezeu mai-nainte cu patruzeci de zile timpul trecerii sale la cele 
veşnice. Pregătindu-se spre a fi mutat la cele cereşti, Sfântul Antonie şi-a 
chemat ucenicul, pe ieromonahul Nicolae, şi l-a înștiințat în taină despre 
apropiata sa plecare şi povăţuindu-l să-l îngroape în gropniţa pe care singur şi-o 
săpase în piatră. Şi pentru că plănuiseră, episcopul şi egumenul schitului să-l 
îngroape în mănăstire, Sfântul Antonie a lăsat ca testament să-i rămână trupul la 
Peşteră prin cuvintele: "de nu mă veţi îngropa aicea, nici voi nu veţi mai putea 
şedea aicea”. De acum Sfântul mai mânca doar o dată pe săptămâna câte puţină 
pâine uscată, iar de la rugăciune şi slujbe era nelipsit. Prin puterea lui 
Dumnezeu care îl întărea, a trăit ultimele zile doar puţin slăbind cu trupul, iar 
apoi, îmbolnăvindu-se, s-a culcat pe o rogojină adormind somnul cel de veci. A 
trecut dincolo într-o zi de luni la al nouălea ceas, după ce a lăsat ucenicului său 
ultimele cuvinte de învăţătură pentru mântuirea sufletului. Era a 23- a zi a lunii 
noiembrie din anul 1720. 


După ce a citit toată slujba ce se cuvenea, ieromonahul Nicolae fiind biruit de 
oboseală şi de întristare pentru despărțirea de părintele său a adormit puţin şi a 

văzut în vedenie pe cuvios spunându-i: „Nu te întrista pentru ducerea mea din 
lumea aceasta, ci mai mult te bucură, că n-am murit precum ţi se pare, ci acum 
am mers la bucurie şi la odihnă. Şi pentru posluşania (ascultarea) ce mi-ai făcut, 
îți mulţumesc şi mă voi ruga lui Dumnezeu pentru voi”. 


Din această vedenie a primit ucenicul multă bucurie şi curaj, iar a doua zi 
chemând pe ceilalți vieţuitori ai sihăstriei, împreună cu ieromonahul Athanasie 
au făcut toate slujbele ce erau de trebuinţă prohodirii cuviosului. Apoi ascultând 
de porunca părintelui lor au luat trupul şi l-au pus în gropniţa făcută de el. 
Luând dar de la Dumnezeu şi dorind a-şi mângâia ucenicii şi după plecarea sa la 
cele veşnice s-a arătat de multe ori în vis acestora, fiind în biserică îmbrăcat în 
veşminte strălucitoare, având cruce de aur la piept „strălucind foarte cu razele”. 


În cursul vremurilor, păstrându-i o amintire pioasă, fiii săi duhovniceşti - 
călugări şi credincioşi - urcau muntele până la Peştera Sfântului cu lumânări în 
mâini şi, închinându-se în micul paraclis, făceau metanii şi se rugau la 
mormântul unde se odihneau moaştele cuviosului Antonie, pe care îl cinsteau ca 
sfânt. 


Aflarea Sfintelor Moaşte şi canonizarea 


Mulţi ani apoi, s-au nevoit ucenicii Sfântului Antonie să ducă mai departe 
acelaşi fel de vieţuire, păzind poruncile şi sfaturile părintelui lor şi nelipsind nici 
bisericuţa de la peşteră de săvârşirea Sfintei Liturghii. Încă şi la venirea 
strănepotului Sfântului Antonie, a arhimandritului Chiriac, la anul 1812, peştera 
era locuită de un bătrân pustnic, ieroschimonahul Ştefan, care se nevoia să ţină 
candela rugăciunii nestinsă. Fiind cuprins de evlavie şi de mult dor faţă de 
cuviosul Antonie, părintele Chiriac a dorit să-i dezgroape osemintele. Dar 
spunându-i bătrânul pustnic că în cursul anilor mulţi au încercat aceasta dar nu 
au izbutit, întrucât se arătau „semne înfricoşătoare”, a renunţat. Şi, dorind a 
rămâne şi a petrece în pustietate, a întărit cu zid bisericuţa din peşteră şi chilia. 
Iar acel bătrân îmbunătăţit i-a povestit că el în acea peşteră fusese călugărit şi 
ținea minte când se slujea acolo Sfânta Liturghie, deoarece erau mai mult de 50 
de ani de când se nevoia în acele locuri. 


Mai apoi, după alţi zeci de ani, în vremea când Sfântul ierarh Calinic păstorea 
Eparhia Râmnicului (1850-1868), cunoscând şi el aleasa vieţuire a cuviosului 
Antonie Peştereanu, cum mai era numit, a dorit a scoate la lumină acest odor de 
mult preţ al Bisericii. Venind la Iezer însoţit de preoţi şi credincioşi şi făcând 
priveghere, în noaptea premergătoare zilei stabilite pentru deshumare, s-a pornit 
o furtună mare care a prăvălit tavanul peşterii şi o stâncă s-a desprins şi a căzut 
peste mormânt. Cunoscând sfântul ierarh că este semn dumnezeiesc, nu a mai 
încercat a dezgropa sfintele moaşte, arătându-se astfel pentru a multa oară că 

Dumnezeu nu a trecut cu vederea rugăciunea şi dorirea Sfântului Antonie de a 
rămâne cu trupul şi după moarte acolo unde şi-a săvârşit nevoinţa. 


Cu toate acestea, peste încă o sută de ani, o călugăriță de la Iezer a săpat pe 
lângă stânca de pe mormânt şi cu îngăduinţa lui Dumnezeu a scos câteva 
oseminte precum şi cărămida ce se pune la căpătâiul monahilor la săvârşirea lor 
din trup, având inscripţionat textul Schimonah Antonie 1628-1720. Ele au fost 
aşezate într-un sicriaş care a rămas în peşteră timp de cinci ani, până în anul 
1955, când au fost mutate cu procesiune la schit, fiind depuse în biserică în 
vederea canonizării. Însă cea mai mare parte a sfintelor moaşte ale cuviosului au 
rămas până astăzi în gropniţa făcută de el însuşi. 


Încă din anul 1955 s-a propus canonizarea Sfântului Antonie care s-a nevoit a 
bineplăcea Domnului în peştera de la Iezer. Însă nefiind vremurile potrivite 
pentru acest lucru şi în scurt timp pornindu-se a fi scoşi călugării din mănăstiri, 
a fost amânată canonizarea până la anul 1992. 


La 20 iunie 1992, Sfântul Sinod al Bisericii Ortodoxe Române s-a întrunit în 
şedinţă de lucru cercetând rezultatele şi propunerile pentru canonizarea unor 
unor cuvioşi şi mărturisitori români, recunoscuţi şi deja cinstiţi cu evlavie de 
poporul binecredincios. 


În actul sinodal se spun următoarele despre cuviosul Antonie de la Iezer: 
„Osârduitor întru toată asprimea vieţii lui mănăstireşti, în Peştera de lângă 
Schitul lezerul, care zăbovea îndelung în postiri şi în privegheri de toată 
noapte, a trăit pe vremea voievodului Matei Basarab şi a Sfântului martir 
voievod Constantin Brâcoveanu, rămânând chip luminos de credinţă şi evlavie 
pentru călugări şi credincioşi”. 


Biserica Ortodoxă Română îl prăznuieşte pe Sfântul Antonie de la Iezer la 23 
noiembrie, iar în cinstea lui au fost ridicate mai multe locaşuri de închinare în 
întreaga ţară. Cultul Sfântului Antonie adună în zilele noastre mulțime de 
credincioşi ce se roagă la moaştele sale ce se află în Paraclisul de la Mănăstirea 
lezer sau urcă la peşteră unde în liniştea codrului se bucură de întâlnirea tainică 
cu cel care, urmând Mântuitorului, s-a făcut viu în veci. 


Toţi cei ce vor dori a se nevoi şi a urca la peştera cuviosului Antonie să fie 
încredințați că osteneala lor nu va rămâne nerăsplătită. De aici, din inima 
pădurii, ca dintr-un amvon, viaţa sfântului străbate peste veacuri ca o predică 
fără cuvânt a sihaștrilor, ce vorbesc doar prin pacea pe care rugăciunea lor o 
face să se reverse în fiecare suflet dornic de a vieţui în Dumnezeu. 

Cu smerenie să ne apropiem şi noi de locul nevoinţelor cuviosului Părinte 
Antonie de la lezerul Vâlcii şi să sărutăm cu evlavie sfintele sale moaște, 
rugându-l să ne învrednicească şi pe noi a ne petrece timpul vremelniciei 
noastre ca fii ai Luminii în credință, nădejde şi iubire. 

Sfântul cuvios Antonie era de neam român şi s-a născut în 1628 la Ianina în 
Munţii Pindului. A crescut în dreapta credință, mergând de mic la sfânta bise- 
rică, unde îşi găsea desfătarea sufletească. La 20 de ani s-a stabilit în Râmnicu- 
Vâlcea, unde şi-a întemeiat o familie, iar pe fiul său, Mihail, l-a încredinţat slu- 
jirii preoţeşti. A trăit pe vremea bine credinciosului voievod Matei Basarab şi a 
Sfântului voievod martir Constantin Brâncoveanu. 


La vârsta de 64 de ani, cu binecuvântarea episcopului Ştefan al Râmnicului 
(1673-1693) a îmbrăţişat viaţa monahală în Mănăstirea Sărăcineşti, primind 
numele de Antonie. 


Dorind să sporească nevoinţele sale, a cerut binecuvântare de la episcopul Ila- 
rion să plece pe Muntele Athos, însă episcopul l-a îndrumat să meargă să refacă 
Schitul lezeru care se afla în părăsire. 


Schitul lezeru era întemeiat de sihaştri în secolul al 14-lea, apoi fusese refăcut în 
secolul al 16-lea de domnitorul Mircea Ciobanul (1545-1554). Făcând ascultare 
față de arhiereul său, după ce a reînnoit sfântul locaş, cu binecuvântarea Sfân- 
tului Antim Ivireanul, care păstorea atunci Eparhia Râmnicului, Sfântul Antonie 
a mers în pustie unde se nevoia într-o peşteră săpată de el. Acolo s-a rugat 
neîncetat ziua şi noaptea. 

Însă diavolul i-a adus multe ispite şi supărări, dar pe toate le-a biruit sfântul cu 
harul lui Dumnezeu. 


Cuviosul Antonie era mic de stat şi gârbov de bătrâneţe, purta un brâu din lan- 
ţuri de fier împrejurul său pentru înfrânare, mânca o dată în zi doar pâine şi apă 
şi nu dormea pe pat, ci stătea, pentru osteneală, rezemat de nişte pietre. 


A trecut la Domnul în 1720. Ţinând seama de viaţa şi de nevoinţele sale, Sfântul 
Sinod al Bisericii noastre l-a trecut în rândul sfinților în anul 1992. 


Sfinte cuvioase părinte Antonie, roagă-te lui Hristos Dumnezeu să mântuiască 
sufletele noastre! 

]. Acest fericit părinte Antonie era de neam român şi a trăit pe vremea bine- 
credinciosului voievod Matei Basarab şi a voievodului martir Sfântul Constantin 
Brâncoveanu. A crescut în dreapta credință mergând de mic la Sfânta Biserică, 
unde îşi găsea desfătarea sufletească. Înaintând cu vârsta a ajuns preot, spre sla- 
va lui Dumnezeu şi bucuria duhovnicească a părinților săi. 


Lăsând desfătarea lumii acesteia, a îmbrăţişat viața monahicească în prea 
frumoasă pustie de la Schitul lezeru, în ţinutul Vâlcii. Aici cuviosul Antonie s-a 
arătat dintru început foarte sârguincios la toată osteneala şi asprimea vieţii 
mănăstireşti. Atât de mare era nevoinţa sa, încât celorlalți vieţuitori din chinovie 
[i se părea că fericitul Antonie ar fi în trup duhovnicesc. 


Dorind să sporească nevoinţele sale, cu blagoslovenia egumenului mănăstirii a 
mers la episcopul locului, Ilarion, să-i ceară binecuvântarea să plece în Muntele 
Athos. Episcopul cunoscându-l că este monah îmbunătățit şi poate fi multora de 
folos aici, a stăruit ca el să rămână în ţară. Deci, întorcându-se cuviosul la 
Schitul lezeru şi văzând că Biserica se ruinează, s-a umplut de râvnă şi, cu aju- 
torul lui Dumnezeu, al episcopului Ilarion şi cu agoniseala lui a reînnoit sfântul 
locaş. 


După multe nevoinţe, cuviosul Antonie s-a aprins de dorul pustniciei, pentru 
care fapt, cu binecuvântarea egumenului său a ieşit din schit şi cercetând mai 
îndeaproape pustia, a găsit o peşteră mică într-o stâncă. 

Acolo, singur a săpat o bisericuţă în care s-a rugat neîncetat ziua şi noaptea. 
Urâtorul de oameni, diavolul însă, i-a adus multe ispite şi supărări, dar pe toate 

le-a biruit cu darul lui Dumnezeu, cu rugăciunea şi neîncetata lucrare. Cine 
poate să spună privegherile cuviosului de toată noaptea, postirile şi plecăciunile 
genunchilor săi? 


Cuviosul Antonie era mic de stat şi gârbov de bătrâneţe, barbă deasă, scurtă şi 
destul de albă, vesel la căutătură, obrazul frumos, puţin iute din fire şi lesne ier- 
tător. Imbrăcămintea sa era simplă şi numai cele de trebuinţă purta. 


Pentru înfrânarea trupului purta un brâu din lanţuri de fier împrejurul său, iar 
hrana sa o lua abia la al nouălea ceas şi atunci numai pâine uscată şi apă, dar 
acelea cu măsură. Vin şi băutură ameţitoare nu a gustat niciodată. Pe pat nu 
dormea, ci numai pentru osteneală stătea rezemat de nişte pietre. Lacrimile nu-i 
lipseau din ochi niciodată la rugăciune. 


Cu harul lui Dumnezeu, cuviosul cunoscând că trecerea din lumea aceasta îi este 
aproape, a chemat pe ucenicul său Nicolae, cu patruzeci de zile mai înainte şi i-a 
spus în taină: „Sfârşitul mi s-a apropiat. După ieşirea sufletului, să te nevoieşti 
să pui trupul meu în gropniţa pe care eu am săpat-o aici în piatră”. 


2. Sfântul Amfilohie, din copilărie iubind pe Dumnezeu, s-a făcut călugăr şi îşi 
petrecea viaţa pustniceşte. EI, fugind de gâlcevile şi tulburările lumeşti, petrecea 
în singurătate într-un loc pustiu, slujind lui Dumnezeu cu osârdie şi nevoindu-se 
într-o peşteră patruzeci de ani. 


Murind păstorul Bisericii Iconiei, îngerul Domnului s-a arătat noaptea lui 
Amfilohie şi i-a zis: „Amfilohie, să mergi în cetate şi să paşti oile cele dumne- 
zeieşti!” Dar el n-a vrut. 


A doua noapte i s-a arătat iarăşi îngerul Domnului şi i-a zis: „Amfilohie, mergi 
în cetate şi paşte oile pe care ţi le încredinţează Dumnezeu!” lar el nici atunci n- 
a ascultat pe înger, căci i se părea a fi înşelăciune ceea ce 1 se arăta şi zicea în 
sine: „Ştie şi satana a se închipui câteodată în îngerul luminii!” 


lar a treia noapte, venind îngerul către dânsul, l-a strigat: „Amfilohie, scoală din 
patul tău!” Iar el, degrabă sculându-se, s-a înfricoşat şi a zis: „Dacă eşti îngerul 
lui Dumnezeu să stăm amândoi la rugăciune!” Şi plecându-şi Amfilohie capul, a 
început a cânta: Sfânt, Sfânt, Sfânt, Domnul Savaot! Plin e cerul şi pământul de 
slava Lui! Şi cântă şi îngerul Domnului cu dânsul. 


Apoi l-a luat îngerul de mâna dreaptă şi l-a dus într-o biserică care era acolo 
aproape şi ale cărei uşi s-au deschis singure. Intrând Amfilohie înăuntru, a văzut 
lumină mare şi mulțime de bărbaţi îmbrăcaţi în veşminte albe, care luându-l pe 

dânsul l-au dus către altar şi i-au dat în mână Sfânta Evanghelie, zicând: 
„Domnul este cu tine!” 


Iar unul dintre dânşii, care era mai cinstit şi mai luminat a zis cu mare glas: „Să 
ne rugăm toţi!” Apoi a început a zice: „Darul Sfântului Duh pune pe fratele 
nostru Amfilohie episcop al cetăţii Iconiei; să ne rugăm cu toţii pentru dânsul ca 
să vie asupra lui darul lui Dumnezeu!” 


După rugăciune, dându-i lui pace, s-au făcut nevăzuţi. lar Amfilohie stătea mi- 
nunându-se de acea prea slăvită vedenie şi de hirotonisirea sa ca episcop. 


Apoi s-a rugat lui Dumnezeu încredinţându-se voii Lui celei sfinte şi, începând 
a se lumina de ziuă, a ieşit din biserică, mergând către peştera sa. Atunci l-au 
întâmpinat pe cale şapte episcopi care se adunaseră de prin cetățile dimprejurul 
Iconiei, ca să facă alegerea episcopului cetăţii. Acelora le era poruncit de la 
Dumnezeu să caute pe monahul Amfilohie. 


Deci ieşind, căutau pe acest fericit părinte, şi întâmpinându-l pe cale, îl 
întrebară: „Tu eşti Amfilohie? Spune nouă adevărat, pentru că toată minciuna 
este de la cel viclean!” 


lea 


Iar el a răspuns cu smerenie: „Eu sunt Amfilohie păcătosul!” Iar ei, luându-l cu 


cinste, l-au dus la biserică, vrând ca să-l hirotonească. 


EI a început a zice către dânşii: „De vreme ce astfel a binevoit Dumnezeu ca eu 
nevrednicul şi păcătosul să fiu arătat vouă spre orânduiala episcopiei, apoi nu se 
cuvine mai mult a tăinui lucrurile cele minunate ale Lui, ci desăvârşit suntem 
datori a le propovădui şi a prea mări pe Dumnezeu pentru toate”. 


Astfel, a început sfântul a le spune cum în acea noapte a fost hirotonisit de 
îngeri. lar episcopii, auzind aceasta, s-au mirat foarte şi proslăveau pe Dumne- 
zeu pentru o astfel de hirotonisire minunată şi n-au îndrăznit să mai hiro- 
tonească a doua oară pe Sfântul Amfilohie. Ci cu frică plecându-se lui şi cu 
dragoste sărutându-l, l-au pus pe el în scaun, în vremea împărăției lui Valen- 
tinian şi Valens. 


Deci, Sfântul Amfilohie a păscut turma lui Hristos ani îndelungaţi, căci a trăit 
până în vremea împăratului Teodosie cel mare şi a fulor lui. Şi fiind învăţător 
drept credincioşilor, se împotrivea eresului lui Arie. 


Pentru aceasta multe prigoniri şi necazuri a răbdat de la cei necredincioşi, fiind 
împreună nevoitor cu fericiții părinţi împotriva eresului lui Evnomie, iar la al 

doilea Sinod iarăşi mult s-a nevoit asupra lui Macedonie, luptătorul contra 
Sfântului Duh şi asupra celor ce ţineau de eresul lui Arie. 


Pentru o râvnă ca aceasta după bună credinţă şi pentru viaţa lui plină de fapte 
bune, pretutindeni era vestit şi iubit de Sfinţii Părinţi. Dar mai ales era iubit de 
Sfântul Vasile cel mare şi de Sfântul Grigorie cuvântătorul de Dumnezeu, care 
totdeauna l-au avut prieten şi-i trimiteau scrisori. 


Împărăţind atunci bine credinciosul Teodosie, a venit la dânsul Sfântul Amfi- 
lohie, rugându-l să poruncească şi să izgonească pe arieni de prin toate cetăţile. 
lar împăratul n-a vrut să facă aceasta ca să nu răzvrătească poporul şi a trecut cu 
vederea cererea sfântului, iar el a plecat atunci trist. După câteva zile iarăşi a 
venit la palat la împărat şi ca un prea înţelept a făcut un lucru vrednic de 
pomenit. S-a plecat împăratului care şedea pe scaun, dându-i cinstea cea 
cuviincioasă, şi i-a făcut urări pline de cuvinte frumoase. 


Iar pe fiul său, Arcadie, care era de curând la împărăție şi şedea aproape de tatăl 
său, l-a trecut cu vederea şi nu i-a dat cinstea ce i se cuvenea. De acest lucru s-a 
mâniat foarte împăratul. Şi, neputând să rabde necinstea fiului său, a poruncit 
să-l scoată din palat cu ocară pe fericitul Amfilohie. 


lar sfântul a zis către împăratul: „Vezi, împărate, cum nu rabzi tu ocara fiului 
tău şi te mânii asupra mea? Aşa şi Dumnezeu, Părintele, nu rabdă ocara Fiului 
Său, ci se întoarce şi urăşte pe cei ce-L hulesc pe EI, şi se mânie asupra celor ce 
se unesc cu blestematul lor eres!” 


Atunci, cunoscând împăratul pentru ce Sfântul Amfilohie n-a dat cinste fiului 
său, ca prin pilda aceea să arate cum că Fiului lui Dumnezeu 1 se cuvine cinste 
deopotrivă cu Tatăl, s-a minunat de lucrul lui plin de înţelepciune şi de cuvintele 
lui cele cu pricepere. Apoi, sculându-se de pe scaun, s-a plecat lui şi îşi cerea 
iertare. Şi îndată a trimis scrisoare prin toată împărăția ca să fie izgoniți cu sila 
arienii de prin toate cetățile. 


Astfel a curățit Sfântul Amfilohie, Biserica lui Hristos de eretici. Şi multe cu- 
vinte alcătuind pentru dreapta credinţă şi scriind cărţi, a ajuns la adânci bătrâneţi 
şi s-a odihnit în Domnul cu pace. 

Părticele din Moaştele Sfântului se mai află la: 

» Schitul Darvari, Str. Schitul Darvari Nr. 3, lângă Grădina Icoanei; 

» Mănăstirea Brâncoveni, com. Brâncoveni, jud. Olt (este situată la 20 km 
sud-vest de Slatina, la sud de Piatra Olt, în zona şoselei Slatina-Caracal, 
şi la 6 km de halta Pârşcoveni, de pe linia ferată Piatra Olt-Caracal); 

» Biserica Sfântului Antonie cel mare, Bucureşti, Aleea Valea Boteni, din 
Str. Romancierilor, cartierul Dr. Taberei. 


Sfântul cuvios Antonie de la lezerul- Vâlcea (secolul XVIII) 


Sfântul Antonie de la lezerul-Vâlcea s-a nevoit multă vreme într-o peşteră din 
Muntele lezerul, în secolul XVIII, săpând un mic paraclis singur cu mâinile lui. 
Având darul lacrimilor şi al neîncetatei rugăciuni, izgonea diavolii din oameni şi 
făcea nu puţine minuni. 


După 25 de ani de aspră nevoinţă şi sihăstrie, Sfântul Antonie şi-a dat sufletul în 
măinile Domnului, prin anul 1714, fiind plâns de ucenici, şi îngropat lângă 
micul său paraclis, cum se vede până astăzi. 


Pentru aspra sa nevoinţă şi pentru minunile sale a devenit vas ales al Duhului 
Sfânt, fiind canonizat de Sfântul Sinod al Bisericii Ortodoxe Române la 20 iunie 
1992, având zi de prăznuire 23 noiembrie. 

Pe când încă se nevoia în peştera sa, cunoscându-şi sfârşitul vieţii, cu patruzeci 

A de zile înainte, cuviosul Antonie a chemat pe ucenicul său, ieromonahul X 

Nicolae, spunându-i în taină: „sfârşitul mi s-a apropiat. După mutarea mea la 
cele veşnice, să pui trupul meu în groapa ce am săpat-o la uşa peşterii”. 


După trecerea la Domnul, pe 23 noiembrie 1719, cuviosul s-a arătat de mai 
multe ori în vis ucenicilor săi, ca fiind în biserică şi cu o cruce strălucitoare la 
piept. Ucenicului său celui mai apropiat i s-a arătat de asemenea zicându-i: „Nu 
te întrista pentru ducerea mea din această lume, ci mai mult bucură-te că sunt la 
odihnă veşnică. De aici mă voi ruga pururea pentru voi”. 


În anul 1812, cronicarul Chiriac Râmniceanu, strănepot al cuviosului Antonie, 
cercetând peştera de la Schitul lezer, a mai găsit acolo pe ieroschimonahul 
Ştefan, „şezând acolo de 50 de ani”. Chiriac a dorit „să caute moaştele 
cuviosului”, dar l-a oprit părintele Ştefan, zicându-i că s-au arătat semne înfri- 
coşate celor ce voiau să facă aceasta. A reparat însă paraclisul din peşteră, cu 
intenţia de a se retrage şi el aici. 


Tot Chiriac Râmniceanu are meritul de a fi căutat „cu mare cheltuială şi oste- 
neală” informaţiile privind viaţa cuviosului Antonie. El a găsit documente în 
satul Dobroceni - Vâlcea. 


Și Sfântul Calinic de la Cernica, în vremea când era episcop la Vâlcea, a dorit să 
afle moaştele cuviosului Antonie, dar, surpându-se malul de pământ direct pe 
mormântul sfântului, a renunţat. 


Abia după canonizarea Sfântului Antonie în anul 1992, s-a făcut dezgroparea 
sfintelor sale moaşte. Osemintele cuviosului au fost găsite îngropate la intrarea 
în peşteră şi au fost mutate la Schitul Iezer, unde au fost aşezate spre închinare. 


Părticele din moaştele Sfântului Antonie se află spre închinare la Schitul 
Darvari din Bucureşti, la Mănăstirea Brâncoveni de lângă Slatina şi la Biserica 
„Sfântul Antonie cel mare” din cartierul Drumul Taberei-Bucureşti. 

Gherasim, episcop al Eparhiei Râmnicului - Cuviosul Antonie de la Iezer 





Iubitorii de desăvârşire spirituală, sihaştrii, au populat acele ţinuturi retrase de 
frământările lumii, dar clocotitoare de cele duhovniceşti, încă din secolele 
primare ale creştinismului. 


Un asemenea loc de rugăciune în linişte, se află şi la poalele munţilor Căpățânii, 
la câţiva kilometri de Olăneşti, la Schitul Iezer - Vâlcea. Pe malul stâng al 
pârâului Cheia, se află aceasta oază binecuvântată, unde s-a nevoit şi cuviosul 
Antonie. 


Acest fericit părinte Antonie, a trăit pe vremea blagocestivului domn Matei 
Basarab şi a Sfântului martir Constantin Brâncoveanu. Un timp s-a ocupat cu 
negoţul, ca apoi, lăsându-l, a ales „neguţătoria cea sufletească". Renunţând la 
desfătarea lumii acesteia, a îmbrăţişat viaţa monahală, în prea frumoasa pustie a 
lezerului din ţinuturile Vâlcii. 


Atât de nebiruit s-a arătat cuviosul Antonie din început către osteneala şi 
asprimea călugărească, încât urma Domnului, împreună răstignindu-se, de bună 
voie. Părea fericitul Antonie, a fi nematerialnic şi fără de trup... Dorind să 
sporească nevoinţele monahiceşti, a cerut blagoslovenie episcopului locului, 
Ilarion, să meargă la Sfântul Munte Athos. Acesta cunoscând că este monah 
îmbunătăţit şi de mare folos multora, l-a sfătuit să renunţe. Și întorcându-se 
cuviosul Antonie la Schitul Iezer, se umple de râvnă pentru repararea Bisericii şi 
a clădirilor din jur. Apoi învăpăiat de dumnezeiescul dor, iese mai sus de Schit, 

într-o frumoasă poieniţă, unde era şi o peşteră. Aici îşi sapă şi un mic Paraclis, 
în care începe nevoința unei Rugăciuni neîncetate, până la sfârşitul vieții sale 
pământeşti. 


Cine poate spune privegherile de toată noaptea, cât şi alte osteneli sihăstreşti, ca 
posturile, plecarea genunchilor?... Urâtorul de oameni, diavolul, i-a adus multe 
ispite şi supărări, dar pe toate le-a biruit cuviosul - cu darul lui Dumnezeu. 
Pentru o şi mai aspră nevoinţă, purta şi un brâu de lanţuri de fier. Hrana sa era 
după ceasul al nouălea, pâine şi apă. Vin şi alte băuturi, nu folosea niciodată. Nu 
dormea pe pat, ci rezemat puţin, ca odihnă a multor osteneli. Tot timpul era în 
rugăciune cu lacrimi fierbinţi, îmbrăcămintea o avea simplă şi numai cea de 
trebuinţă. 


Cu harul lui Dumnezeu cunoscându-şi sfârşitul vieţii acestei lumi, a chemat pe 
ucenicul său Ieromonahul Nicolae, cu patruzeci de zile înainte, spunându-i în 
taină: „sfârşitul mi s-a apropiat. După mutarea mea la cele veşnice, să pui trupul 
meu în groapa ce am săpat-o la uşa Peşterii”. Şi după alte cuvinte de învăţătură, 
s-a odihnit întru Domnul. 


Cuviosul Antonie era la statură mărunţel şi puţin gârbov spre bătrâneţe. Barba 
deasă şi albă, vesel la căutătura, iute la fire, dar grabnic iertător. A stat în 
sihăstrie 28 ani şi a trăit în total 92 ani. 


După îngroparea cuviosului, s-a arătat de mai multe ori în vis ucenicilor săi, ca 
fiind în Biserică şi cu o Cruce strălucitoare la piept. Ucenicului său celui mai 
apropiat i s-a arătat de asemenea zicându-i: „nu te întrista pentru ducerea mea 
din această lume, ci mai mult bucură-te că sunt la odihna veşnică. De aici mă 
voi ruga pururea pentru voi". Mutarea sa a fost la anul 1719, luna noiembrie 23, 
ceasul al nouălea din zi. 


Viaţa cuviosului Antonie a fost scrisă de ieromonahul Nicolae, ucenicul său. In 
anul 1812, cronicarul Chiriac Râmniceanu, strănepot al cuviosului Antonie, 
cercetând Peştera de la Schitul lezer, a mai găsit acolo pe un sihastru 
leroschimonahul Ştefan, „şezând acolo de 50 de ani”. Strănepotul Chiriac a 
dorit „să caute moaştele cuviosului", dar l-a oprit acest Ştefan, zicându-i că s-au 
arătat semne înfricoşate celor care de asemenea au vrut aceasta. A reparat însă 
Bisericuța din peşteră, cu intenţia de a se retrage şi el aici, unde „strămoşul său a 
vieţuit”. Tot acest Chiriac Râmniceanu are meritul că a căutat „cu mare 
cheltuială şi osteneală”, viaţa cuviosului Antonie, documente găsite în satul 
Dobroceni - Vâlcea. 

Şi Sfântul Calinic Cernicanul fiind episcop la Vâlcea a vrut şi el să-i dezgroape 
moaştele, dar semn s-a arătat şi a renunţat, surpându-se malul direct pe 
mormântul sfântului. 


Sfântul vroia să rămână în „smerenie". 


De abia acum se face totuşi dezgroparea Sfintelor sale moaşte, tot prin vrerea 
cuviosului, care vede că avem nevoie deosebită de ajutorul său. 


Sfinte prea cuvioase părinte Antonie, roagă pe Bunul Dumnezeu să ne dăruiască 
şi nouă pace şi mare milă. 

Negustorul devenit sfânt 


După cum reiese din Pomelnicul descoperit de strănepotul său, arhimandritul 
Chiriac Râmniceanu, călugăr iscusit, iubitor de linişte, rugăciune şi cu înclinare 
spre căutare, Sfântul Antonie s-a născut la Ianina, în ţinutul Pindului, din Gre- 
cia, în 1628. Sfântul provenea dintr-o familie de negustori aromâni credincioși, 
părinţii săi numindu-se lane şi Stana. Sfântul Antonie s-a căsătorit cu Despina, 
în oraşul Râmnicu Vâlcea, şi a avut cel puţin un fiu, cu numele Mihail. Vreme 
de 44 de ani, s-a ocupat, ca şi părinţii săi, de negustorie, dar a făcut şi multe 
fapte de milostenie. În toată această perioadă, a cunoscut bine viaţa mănă- 
stirească. 








La 64 de ani, în timpul Sfântului martir Constantin Brâncoveanu, a primit bine- 
cuvântarea episcopului Ştefan al Râmnicului de a se retrage la Mănăstirea 
Sărăcineşti, pe care o ctitorise împreună cu alţi bine credincioşi. Şi tot aici avea 
să fie tuns în monahism. 


După trei ani ajunge la Schitul Iezer, care la vremea aceea era părăsit şi surpat, 
aşezământ pe care l-a refăcut, i-a ridicat biserica, a construit chilii şi i-a împo- 
dobit sfântul locaş. Dar dragostea de Dumnezeu şi de ruperea totală de lume l-a 
făcut să caute un loc de sihăstrie. Nu foarte departe de schit, a descoperit o mică 
peşteră, în care a rămas câteva zile şi unde, prin vis, în trei rânduri, i s-a A 
poruncit să sape biserică în stânca de aici. Timp de trei ani a cioplit cu dalta şi 

Luând dar de la Dumnezeu şi dorind să-şi mângâie ucenicii după plecarea la 
cele veşnice, s-a arătat de multe ori în vis acestora, în biserică, îmbrăcat în 
veşminte strălucitoare, cu cruce de aur la gât, „strălucind foarte cu razele”. 

Ochiul deschis sub stâncă 


La început de primăvară, înainte de pandemie, am mers și noi până la peştera 
Sfântului Antonie de la Iezer. Urcuş inițiatic, despovărâtor de griji şi plin de 
tăceri, căci nu urcam oriunde, ci foarte aproape de cer. Cărarea uşor umezită de 
ploile trecute prin sita nopţii, florile răsărite printre frunzele arămite de înghe- 
țurile iernii rămase în urmă, copacii goi, slăbiți la înfăţişare ca nişte chipuri 
smerite de sihaştri ne dirijau nevăzut paşii spre peştera de sub stâncă. Un ochi 
mare, deschis spre lume şi cer, deopotrivă, care păstrează în lumina geamului 
ferestrei, la interior, câteva picături aproape invizibile de rouă, ca o respirare de 
înger. AIci, în acest spațiu, continuă să trăiască el, sfântul, care acum se hrăneşte 
doar cu lumina candelei din peșteră. Pe care monahia Casiana, vieţuitoare a 
pustiei, cu vreo 20 de ani de adâncă tăcere și rugăciune a inimii prin crăpăturile 
munților vâlceni la activ şi cu alţi vreo 20 de cuvioasă nevoire în obştea mănă- 
stirii din vale, vine să o umple de câte ori este nevoie cu lumină și untdelemn 
din rugăciunea cea nerostită a inimii sale. Să nu se stingă cumva, să nu se usuce 
dorul de cer sau să sece lacrimile pocăinței. Și, dacă nu am fi descoperit tul- 
buraţi un veşmânt pustnicesc agăţat de creanga unui copac, așa ca şi cum cineva 
îl uitase acolo, poate că am fi crezut că tot ce ni se întâmplă este doar închipuire. 
Dar nu, nu era, căci o prezenţă tainică ne însoțea paşii și o răsuflare uşoară ne 
mângâia obrajii. Aici, în acest loc, am dobândit şi noi în tăcere darul conştien- 
tizării sinelui nostru şi a prezenţei lui Dumnezeu. Cu aceste neprețuite averi am 
coborât la mănăstire să sărutăm fruntea Sfântului Antonie, păstrată în racla din 
paraclisul Mănăstirii lezer. 


Lucrarea sfântului astăzi 


Ajunşi în aşezământ, am întrebat-o pe maica stareță Antonia Bogdan ce în- 
seamnă prezenţa sfântului pentru obştea de astăzi a mănăstirii. „Anul acesta se 
împlinesc trei veacuri de la plecarea la Domnul a Sfântului Antonie de la Iezer. 
Atent la fiecare clipă, vei descoperi cum lucrează sfântul aici, pentru că el şi 
ceilalți sfinți ni-L fac pe Dumnezeu prezenţă continuă în viața noastră. Sunt 
momente când harul lui Dumnezeu îți dă să cunoşti prezența sfântului. 


Pentru mine, peștera din poieniță este locul în care simţi cel mai bine duhul 
sfântului. L-am simţit din primul an în care am intrat în mănăstire. Când 
ajungeam acolo, liniştea punea stăpânire pe sufletul meu. Starea de pace pe 
care o resimţim noi, cei din mănăstire, dar pe care o descoperă şi cei care ne 
vizitează, este exemplul cel mai convingător al prezenţei sfântului printre noi. 
Am fost uimită să cunosc persoane pe care nu le-am văzut niciodată, care mi-au 
spus că aici simt ceva deosebit. Cred că această liniște este specifică pustni- 
cilor, pentru că ei se retrag tocmai pentru a reuşi să intre într-o legătură mai 
profundă cu Dumnezeu și să-L aducă pe EI în mijlocul nostru. 

Lucrarea interioară pe care a dobândit-o Sfântul Antonie, folosindu-se de e 
Rugăciunea lui lisus, despre care se ştie că o avea ca dar de la Dumnezeu, de 
ajută la despătimirea sufletului, la curățirea minţii, face ca omul să devină 
vasul prin care Creatorul varsă în lume darul Său. Jr 
Je 

| 
Ir 

Sunt multe momentele în care suntem conștienți de lucrarea sfântului. Mai ales 
când ni se povesteşte câte o minune trăită de câte un om care vine să se închine 
la racla lui sau când obştea trăieşte, la nivel comunitar, o anumită minune în 
prezenţa sfintelor ui moaşte. În aceste momente, reuşim să intrăm mai profund 
într-o comuniune cu el. 


Maicile pustnice, vreo 12 la număr, sau poate mai multe, care trăiesc retrase în 
locurile dimprejurul mănăstirii, au mare evlavie la Sfântul Antonie, pe care îl 
vizitează foarte des la peştera sa. Și noi, când mergem acolo să ne rugăm sau să 
întreținem veşnic aprinsă candela din peșteră, le mai întâlnim, sau descoperim 
câte un semn că au trecut pe acolo. 


În legătură cu anul trecerii sfântului la Domnul, s-a crezut până de curând că 
ar fi fost 1719. Dar Pomelnicul Schitului lezer, din 1740, scris chiar de ucenicul 
său Nicolae, care s-a păstrat şi a fost redescoperit de un strănepot al sfântului, 
Chiriac Râmniceanu, pe la anul 1512, în satul vâlcean Dobriceni, menţionează 
anul 1720”, ne mărturiseşte monabhia stareță Antonia. 


Cinstitele moaște și semne înfricoșătoare 


La ceva vreme după ce ucenicii săi Nicolae şi Atanasie au aşezat trupul sfân- 
tului în gropniță, egumenul Schitului Iezer și ierarhul locului de la vremea aceea 
au dorit să-l îngroape în mănăstire. „În 1912, când arhimandritul Chiriac 
Râmniceanu vine în zonă cu aceeași dorință de nevoinţă pustnicească, știind de 
bisericuța săpată în stâncă, l-a întrebat pe pustnicul Ștefan, care trăia acolo de 
50 de ani, unde se află moaștele sfântului. Acesta i-a arătat locul. Când şi-a 
exprimat dorința de a le scoate, pustnicul i-a spus să nu îndrăznească, pentru 
că au încercat și alții şi s-au arătat semne înfricoşătoare. 


Sfântul Calinic de la Cernica, pe vremea când era episcop la Râmnic, a vrut și 
el să dezgroape moaștele sfântului. A făcut priveghere, însă, cu o noapte 
înainte, o furtună puternică a surpat tavanul peşterii, iar stânca de deasupra s- 
a prăbușit pe mormânt. Atunci a înţeles că nu este voia Sfântului Antonie să-i 
fie scoase moaștele. 


Prin 1948, când au venit aici maicile, una dintre ele a dorit să viețuiască 
retrasă la peșteră. Ea a săpat în jurul stâncii prăbuşite, descoperind cărămida 
de la căpătâiul celui plecat, cu numele înscris pe ea şi cu perioada în care a 
viețuit sfântul, precum şi câteva părticele din craniul lui. 


A fost înștiințat patriarhul Justinian, care, în 1955, a venit la lezer şi a con- 
firmat că osemintele păstrate într-o raclă în peşteră sunt ale Sfântului Antonie. 

In acel an, au fost coborâte în bisericuța veche a mănăstirii, cu dorința de a fi 
proclamată canonizarea. 


În 1992, la 20 iunie, s-a proclamat sfințenia Sfântului Antonie de la Iezer, fiind 
trecut în calendar cu zi de prăznuire 23 noiembrie, şi i s-a alcătuit slujba. 


Sfântul a murit într-o zi de luni, iar anul acesta, la 23 noiembrie, va fi tot luni! 
Cu prilejul împlinirii a 300 de ani de la trecerea la Domnul a Sfântului Antonie, 
în mănăstirea noastră se va desfăşura o conferinţă cu tema «Isihasmul romă- 
nesc şi monahismul vâlcean». De asemenea, se va pune o piatră de temelie 
pentru ridicarea unei bisericuțe în poiana peșterii ”, ne mai spune maica stareță 
Antonia. 


Aceeaşi prezenţă, peste timp 

Părintele Damaschin, duhovnicul mănăstirii, ne mărturiseşte că „sfântul nu se 
supune timpului și spaţiului. Că au trecut o sută de ani, că au trecut două sute, 
sau că am ajuns la trei sute de ani, ca în cazul Sfântului Antonie de la Iezer, el 
este aceeași prezență. În Dumnezeu nu există modificare, ci doar o trăire 
continuă. Deci, sfântul este viu. Este aceeași prezenţă. Că o simțim, mai mult 
sau mai puțin, asta ține de interioritatea noastră. Dacă eu simt mai mult, 
rezultă că sfântul e mai puțin, pentru că el este mai smerit şi nu poate să treacă 
peste libertatea mea, deși el este aceeaşi prezență. Într-o obşte, sigur, sunt unii 

care îl simt Sau trăiesc această prezență mult mai profund, iar alții mult mai 
diluat. După cum ei sunt, prezența există, mai mult sau mai puţin, ca formă, ca 
sine egotic (tendință de supraapreciere a propriei individualități, n.r.) ”. 


Sărbătorirea unui sfânt este, înainte de toate, intrare în voia lui Dumnezeu. Am 
înțeles acest adevăr tot de la părintele Damaschin. Și cred că pentru noi clipele 
petrecute în peştera Sfântului Antonie au fost tot un fel de intrare în voia lui 
Dumnezeu, o aşezare pe cale. Căci am simţit acolo cum ne revenim, regăsindu- 
ne din împrăștierea noastră cotidiană, tăcând. Adică purtând dialogul profund cu 
Cel ce tace, pe care noi, în rătăcirea noastră, refuzăm să-L descoperim în ab- 
senţă. 

d 23 noi, 2019 Ad 
Ax J 
A Biserica Ortodoxă Română îl sărbătoreşte sâmbătă, 23 noiembrie, pe Sfântul îi 
A cuvios Antonie de la lezerul Vâlcii. Următor învățăturilor şi vieţii iubitoare de A 
d isihie ale marelui Antonie, care a trăit în pustia Egiptului, Antonie schimonahul, pd 
Jr „acel sfânt al secolului al 16-lea”, după cum l-a numit istoricul Nicolae Iorga, “Lp 
J este, peste veacuri, un model pentru toţi creştinii care iubesc liniştirea sufletului na 
AT şi nevoinţele duhovniceşti. ; 
Zr 2 
Îr Cuviosul Antonie s-a născut în lanina Pindului, în Grecia de astăzi, la anul Jr 
1628. Urmând dregătoriei tatălui său, viitorul monah Antonie a ajuns în Ţara 
Jr ă y ea Aaa e 
Românească, unde s-a căsătorit cu Despina, la Râmnicu Vâlcea. Viaţa de fami- ÎN 

Jr lie şi-a întemeiat-o pe recomandările evanghelice, practicând postul şi milo- rr 
Jr stenia, fiind nelipsit de la sfintele slujbe şi îndeletnicindu-se neîncetat cu lectu- Ar 
“i rarea cărţilor duhovniceşti. A 
Îr Timp de 44 de ani, sfântul s-a ocupat cu comerţul, agonisind daruri materiale, Îr 
Ar dar mai ales pregătindu-şi comoară duhovnicească, prin multele milostenii pe Jr 
pi care le-a făcut. A 
A Ar 

Alegerea vieţii pustniceşti şi refacerea Schitului lezer 


Dorind a lăsa deoparte grijile vieţii, a cerut binecuvântare de la episcopul Ştefan 
al Râmnicului pentru a intra în monahism. Acesta i-a recomandat să meargă la 
Mănăstirea Sărăcineşti, Antonie fiind unul dintre cei care contribuiseră la zidi- 
rea ei. După trei ani de vieţuire la această mănăstire, simțind chemare pentru ne- 
voinţa pustnicească, a cerut binecuvântare de la episcopul Ilarion al Râmnicului 
pentru a merge în Sfântul Munte Athos. 


Ierarhul, văzându-i râvna către nevoinţele cele sfinte, l-a îndemnat să aleagă 
totuşi una dintre mănăstirile din Țara Românească. Supunându-se voii ierar- 
hului, cuviosul Antonie alege să meargă la Schitul Iezer, care se afla în ruine, 
„nelocuind acolo măcar un călugăr sau alt om pământean şi biserica fiind sur- 


492) 


pată . 


În anul 1714, cu ajutorul episcopului Ilarion, lucrând fără odihnă, Sfântul Anto- 
nie a restaurat biserica, a ridicat chilii şi zid de împrejmuire şi a împodobit 
aşezământul cu „toate cele de trebuinţă”, cheltuindu-şi toată agoniseala şi legân- 
du-şi astfel, pentru totdeauna, numele de acest schit vâlcean. 


Prezent şi veşnicie în bisericuţa din inima muntelui 


Sufletul său dorea spre nevoinţa pustnicească. Cerând binecuvântare ierarhului 
pentru vieţuirea în singurătate, cuviosul a lăsat obştea de la Iezer în bună rân- 
duială şi s-a retras în munte. În acest loc uitat de lume, dar binecuvântat de 
Dumnezeu, Sfântul Antonie avea să îşi ducă viaţa într-o aspră nevoinţă. Mai 
întâi, într-o mică peşteră s-a rugat vreme de câteva zile şi luând încredințare în 
vis a început să sape în stâncă o bisericuţă. 


Vreme de trei ani, cu dalta şi ciocanul a despicat în inima muntelui o bisericuţă, 
o chilie şi gropniță în care avea să fie îngropat. Aici, venerabilul călugăr nu şi-a 
cruțat bătrâneţile, ci a petrecut pentru tot restul vieţii în cele mai aspre rânduieli. 


Ziua desţelenea pământul din poieniţa ce se deschidea în faţa peşterii, iar noa- 
ptea se ruga neîncetat cu lacrimi pentru sine şi pentru ceilalți, după cum arată în 
mărturiile lăsate peste veacuri ucenicul său, Nicolae. 


Cuviosul Antonie purta îmbrăcăminte foarte sărăcăcioasă, pe care o încingea cu 
brâu de fier, mânca cu măsură doar pâine şi verdeţuri, iar în timpul puţinului 
somn pe care şi-l îngăduia stătea doar rezemat de piatră. 


Prin pilda vieţii sale, cuviosul a adunat lângă peştera sa mulți ucenici, pe care nu 
i-a lipsit niciodată de rugăciunea şi sfaturile sale. Pentru multa lui dragoste de 

Dumnezeu, „obştea de la peşteră” nu a fost niciodată lipsită de Sfânta Liturghie, 
motiv pentru care sfântul ajunsese să fie cunoscut ca „Antonie liturghisitorul”. 


Sfântul cuvios Antonie şi-a petrecut restul vieţii pământeşti între osteneala din 
grădina de legume, privegherile de noapte şi ceasurile rugăciunii neîncetate. 


Nu a încetat lucrarea virtuţilor şi rugăciunea. Ca trăitor al vieţii mănăstireşti şi al 
pustiei, a desăvârşit în lucrarea sa vechiul stil de viață monahală „ora et labora”. 
Nelpsit de la sfintele slujbe, purtând mereu pe buze numele Mântuitorului lisus 
Hristos, cuviosul Antonie nu a lăsat moştenire lucrări sau averi pământeşti. Tes- 
tamentul său, pe care ucenicii lui l-au păstrat cu sfinţenie, a fost nevoinţa aspră, 
împletită cu rugăciunea neîncetată a inimii, din care decurg toate bunătățile 
duhovniceşti. De aceea, cuviosul Antonie de cele mai multe ori este zugrăvit în 
icoane purtând în mâini metanierul şi un pergament pe care stau înscrise cuvin- 
tele rugăciunii pe care a iubit-o şi a rostit-o atât de mult: „Doamne, lisuse Hri- 
stoase, Fiul lui Dumnezeu, miluieşte-mă!” 


După 28 de ani de aspră vieţuire, cunoscându-şi mai dinainte sfârşitul, a chemat 
pe ucenicul său Nicolae, căruia 1-a lăsat ultimele învățături şi dorinţa de a fi 
îngropat în gropniţa pe care singur şi-o săpase. 


La vârsta de 92 de ani, în al nouălea ceas al celei de a 23-a zi a lui Brumar, în 
anul Domnului 1720, Sfântul Antonie s-a mutat la Domnul, „lupta cea bună lup- 
tând, călătoria săvârşind şi credinţa păzind” (II Tim. 4, 7). 


Obştea întemeiată de Sfântul cuvios Antonie la peştera pe care el însuşi a săpat- 
o în inima muntelui a păstrat aprinsă candela rugăciunii la acest aşezământ până 
în 1996, când ultimul vieţuitor de aici, monahul Silvestru, a trecut la Domnul. 


Cu toate acestea, privegherile la peştera Sfântului Antonie sunt continuate de 
monahi şi pelerini care vin din toate colţurile ţării, căutând binecuvântarea şi 
ajutorul cuviosului care şi-a preschimbat averea pământească în comoară 
cerească. 


Astăzi, mai jos de chilia din munte a cuviosului Antonie se află în buna rân- 
duială lăsată peste veacuri de Sfântul Antonie Mănăstirea lezer, una dintre cele 
mai izolate sihăstrii din nordul Olteniei, în satul Cheia, judeţul Vâlcea. 

Formula AS - Spiritualitate - Sfântul Antonie de la lezerul 

Curtea mănăstirii, cu chiliile şi biserica 
Un mare şi prea puţin cunoscut pustnic român 


Dintre toţi sfinții cei mai vestiți ai Bisericii, Antonie e singurul numit "Cel 
mare". Nu a fost nici teolog, nici taumaturg, nici stâlpnic ca alţii. S-a mulţumit 
doar să fie mare în modestia lui pustnicească. Chiar şi acum, după 1700 de ani, 
Sfântul Antonie pare că acoperă zările cu statura lui uriaşă. Cuvintele abia pot 
să-l cuprindă. Primul în toate - şi în rugăciune, şi în călugărie - a renunţat de 
tânăr la întreaga lui avere şi, zidindu-se într-o grotă, a trăit singurătatea absolută, 
fără a vedea vreme de 30 de ani vreo faţă omenească. În pustiul Sinaiului, 
buzele lui nu au cunoscut decât gustul amărui al rădăcinilor şi mierea rugăciunii 
neîntrerupte, luptându-se cu diavolii, zi şi noapte, până în ultima clipă a vieţii, 
când va muri neatins de stricăciunile bătrâneţii - încă vânjos, cu părul negru şi 
toți dinţii în gură. Abia împlinise 106 ani! Grabnic ajutător la vreme de necaz 
sau ispită grea, Antonie e fără egal. 


Credincioşii îi venerează numele şi îşi pun mare nădejde în puterea lui teribilă, 
deşi de multe ori nu ştiu prea bine cui se roagă. Creştinismul cunoaşte doi sfinți 
Antonie, şi nu o dată se întâmplă ca oamenii să-l confunde pe Antonie cel mare 
(fondatorul monahismului ortodox) cu Sfântul Anton de Padova, cum mai 
putem vedea şi astăzi, la o biserică bucureşteană, ce îi poartă numele şi hramul. 


Mai există însă un al treilea Antonie, cel de la lezerul - un sfânt român discret, 
aproape necunoscut. Un mare schivnic, care nu a îngăduit nici măcar să 1 se 
descopere moaştele, cerând ucenicului său, Nicolae, să nu fie vreodată mutat din 

locul său de veci, aşternut în peştera ce a săpat-o singur, chiar cu mâinile lui, 
într-o stâncă. 


Când am ajuns la lezerul, era o zi strălucitoare şi blândă de noiembrie. Numele 
marelui sihastru român era scris chiar la intrare, pe o tăblie simplă de lemn, şi o 
dată de calendar care ne-a făcut să tresărim. Din întâmplare sau doar purtați de 
un nedesluşit îndemn mistic, ajunsesem la poalele piscului Buila, când obştea 
măicuţelor tocmai pregătea ziua şi sărbătoarea sfântului - 23 noiembrie. 


Cei 300 de călugări ucişi la "Crucea Moşilor” 


Mai întâi e nevoie să te opreşti şi să te reculegi un timp la poarta mănăstirii. Nu 
pricepi mai nimic din viaţa şi dârzenia cuviosului Antonie, dacă nu-i simţi şi nu- 
i pătrunzi locul. Privită din drum, mănăstirea lezerul pare o scară ce duce 
abrupt, până spre înaltul abia întrezărit al cerului - o scară mistică şi ireală a 
răbdării. 


Sfântul Antonie de la lezerul 


La lezerul trebuie să urci mereu, să înaintezi pieptiş, să-ţi vezi îndărătnic de 
drum, lăsând în spate ultimele case din Cheia, ultimele saivane de oi, pădurea de 
fagi seculari şi meandrele prăpăstioase ale unui râu nervos de munte. Curtea 
mănăstirii, strâmtă cât o alee ce dă ocol bisericuţei ctitorite de voievodul Mircea 
Ciobanu, e doar un scurt popas. Până la peştera Sfântului, te mai aşteaptă un 
suiş de aproape un kilometru, încercându-ţi parcă tăria voinţei şi dorul de cele 
duhovniceşti. În trepte succesive şi obositoare, sihăstria Iezerului urca 
necontenit, contopindu-se cu muntele, cu desişul unei păduri fără sfârşit. Anume 
tocmit pentru cei care cunosc şi vor cu adevărat să ajungă la casa Sfântului, 
drumul e lipsit de marcaje sau alte semne de orientare. Nu e nevoie să întrebi, 
cerând lămuriri în plus. Maica Antonia, ghidul mănăstirii, zâmbeşte şi te 
îndeamnă să încerci să-ţi continui urcuşul. De rest, se ocupă Dumnezeu. EI îţi 
arată calea, EI îți poartă paşii. 


Mai mult tăcută şi cu privirea aţintită în pământ, ca nu cumva să cadă în păcatul 
mândriei şi al laudei de sine, maica Antonia e convinsă că nimeni nu ajunge la 
lezerul de capul lui, fără îngăduinţă şi îndemn de sus. E limpede că muntele 
Builei are ceva aparte, ceva magic şi misterios. E o chemare adâncă şi fără 
contur, pe care cuviosul Antonie a simțit-o cu intensitatea unui cutremur 
lăuntric, atunci când, deja bătrân, la 64 de ani, a lăsat brusc viaţa şi plăcerile 
lumeşti, afundându-se în adâncul pădurii şi căutându-şi înfrigurat locul de 
pocăință şi rugăciune. Îl va găsi intru târziu, departe de zgomot şi lume, între 
ruinele năpădite de buruieni ale vechiului schit, după ce zile la rând a rătăcit 

drumul şi a fost nevoie să traverseze cascadele înspumate ale pârâului Cheia, de 
24 de ori! 





Chilii noi 


Cu munţii Lotrului în zare şi Poiana lui Stan în preajmă, cuviosul Antonie 
trebuie să fi fost copleşit de fericire. Muntele îi oferea darul cel mai de preţ al 
singurătăţii şi al liniştii. Îi oferea totul, fără să-i ceară nimic în schimb. Vorbind 
de vieţuirea pustnicească a sfântului, maica Antonia parcă îl şi vede - mărunţel 
şi puţin gârbov, iute în mişcări, cu faţa obrazului senină şi buzele asuprite de 
numeroase înfrânări şi postiri. Îl vede flămând şi obosit, cu ochii în lacrimi, 
coborând genunchii într-o rugăciune fierbinte şi prelungă, în timp ce zidurile 
descleiate de ploi şi pajiştea înverzită prindeau să freamăte nerăbdătoare. Toată 
firea Builei parcă îl aştepta. Îmbrăcat în hainele lui cernite de călugăr şi cu un 
engolpion alămit la gât, cuviosul privea în jur, făcând pădurea, izvoarele şi 
vântul să tacă pentru o clipă. La lezerul, sosise stăpânul şi salvatorul, omul 
trimis de Dumnezeu să refacă din temelii corpul chiliilor şi bisericuţa cea veche. 
O aşteptare de 200 de ani luase sfârşit. 


Mănăstirea lezerul are mai multe începuturi şi poveşti de întemeiere. Cea mai 
cumplită dintre ele stă aşternută cu un scris uşor stângaci, chiar la marginea 
drumului, sub acoperişul unei troițe simple, din lemn nerindeluit. E locul în care 
se odihnesc osemintele celor 300 de călugări hăcuiți de ceata unui nemes ungur 
şi îngropați apoi în albia râului. Se spune că pe la 1545, voievodul Mircea 
Ciobanu, împreună cu doamna Chiajna, a zidit schitul, îngropând la temelia 
acestuia un cazan cu aur. Nimeni nu ar fi ştiut acest lucru, dacă fiica 
voievodului nu ar fi fugit în Transilvania şi nu s-ar fi căsătorit cu un nobil 

ungur, dorind prin aceasta să se răzbune pe sora ei mai mică, ce se logodise 
înaintea ei. Tot ca răzbunare, fata voievodului va dezvălui secretul comorii 
soțului ei şi acesta, lacom din fire, trece munţii cu o ceată de slujitori, ucide 
călugării, în chiar ziua de hram a mănăstirii, fură aurul, dărâmă schitul şi revine 
cu toată comoara în ţara sa, în timp ce sătenii de la Cheia dălțuiesc trei cruci în 
stâncă şi numesc locul "Crucile Moşilor"”, spre dreapta şi neuitată pomenire. 


Stropite cu sânge de martiri, pădurile şi poienile lezerului sunt o imensă şi 
smerită raclă de sfinte moaşte. Nu întâmplător, mai tot timpul anului, Sfântul 
Antonie refuza să poarte încălțări, preumblându-se cu picioarele goale, ca nu 
cumva să tulbure somnul cel de veci al bătrânilor monahi ori să vatăme în vreun 
fel făpturile mărunte ale pământului. Apoi, pe la 80 de ani, când mănăstirea 
ridicată de el număra din nou sute de călugări, s-a pornit să urce în munte şi să 
sape o nouă bisericuță în stâncă. Aşa cum îi poruncise Dumnezeu în vis, 
Cuviosul Antonie trebuia să încreştineze întreg muntele Buila, până sus, în vârf. 
La 80 de ani, mai avea de trăit o mică viaţă de om, o viaţă pe care nu o putea 
dobândi decât prin renunțare, prin sărăcia şi postul cel mai aspru. Va muri la 
aproape 100 de ani, ca un creştin adevărat, ca un sfânt - înconjurat cu dragoste 
de ucenici şi îngeri. 
Biserica din munte 


Drumul spre peştera Cuviosului e anevoie şi fără sfârşit. Maica Antonia se oferă 
să ne însoţească, arătându-ne locurile ascunse de meditaţie şi rugăciune, urmele 
bordeielor în care se nevoiau vechii pustnici. Cândva, tot muntele era o biserică, 
un imens locaş mistic, cu ziduri nevăzute şi o imensă cupolă transparentă 
deasupra. Sub cerul liber, sihaştrii săvârşeau neîntrerupt Liturghia cosmică. 

Maica Antonia 


Cu multă răbdare, nemişcaţi, în post şi tăcere absolută, aşteptau, zile şi nopţi la 
rând, ca Sfântul să iasă din peştera lui şi să le dea cuvânt de învățătură. Fără 
îndemnul şi protecţia Sfântului, lezerul ar fi pierit de mult. Chiar şi acum îi 
simţi prezenţa. Mulţi credincioşi dau mărturie că văd o lumină ireal de 
strălucitoare ieşind din mormântul Sfântului, iar celor care dorm noaptea prin 
apropiere, cuviosul Antonie li se arată în vis. Lucrarea continuă. Nimeni nu a 
putut trece peste cuvintele şi vrerea lui. 


La 94 de ani, văzându-şi sfârşitul cu ochii minţii, l-a legat pe ucenicul său, 
Nicolae, ca nu cumva să-i mute trupul din locul anume săpat în stâncă chiar de 
el, avertizându-l cu voce tunătoare: "Ai mare grijă, dacă eu nu voi mai fi aici, 
Nici voi nu veţi mai rămâne la lezerul”. 


Degeaba au încercat unii şi alţii să-i coboare osemintele în bisericuţa mănăstirii. 
Mereu se întâmpla ceva - o poticnire grea sau un semn. Până şi Sfântul Calinic 
de la Cernica a încercat, dar nu a reuşit cu nici un chip să încalce cuvântul lui 
Antonie. Însoţit de obşte numeroasă de călugări, Sfântul Calinic (episcop de 
Argeş în acea vreme) a început să sape la mormânt. Mai avea puţin până să 
dezvelească osemintele, când, din senin s-a pornit un vuiet teribil şi intrarea în 
peşteră s-a acoperit de o uriaşă stâncă prăvălită. A fost semnul care l-a 
cutremurat pe Calinic. Cu adevărat s-a convins de puterea şi sfinţenia cuvio- 
sului. 


Ca izvorul tămăduitor din preajmă, minunile lui Antonie ies la lumină 
necontenit. În zece ani, de când e ghid la mănăstire, maica Antonia a văzut 
multe din ele. 


O bătrână din Piteşti şi-a recăpătat vederea, doar atingându-se de icoana 
Sfântului. 


O altă femeie a intrat în biserică şi ridicând în braţe copilul, l-a închinat la altar 
şi a strigat fericită, să audă toţi credincioşii: "Acesta este darul Sfântului 
Antonie - dragostea şi lumina ochilor mei”. 


Un tânăr bolnav de epilepsie s-a vindecat la raclă, în timp ce un preot din 
Drăgăşani, nevolnic de piciorul drept, a urcat cu multă greutate la peşteră şi, 
după ce s-a rugat acolo, s-a întors acasă singur, nesprijinit de nimeni. 


La vreme de cumpănă sau boală mai grea, maica Antonia, deopotrivă cu 
celelalte surori, merge în Poiana Sfântului, se roagă la mormânt şi ajutorul nu 
întârzie nici o clipă să apară. 

Odată s-a întâmplat ca mănăstirea să rămână fără nici un ban, în chiar toiul 
lucrărilor de refacere a bisericii. Deja începuseră zilele ploioase de toamnă şi, 
fără acoperiş, bisericuţa risca să se ruineze cu totul. A fost de ajuns o singură 
rugăciune făcută de întreaga obşte la peştera sfântului, şi a doua zi, nişte 
negustori aromâni din Grecia au venit să ofere mănăstirii toţi banii de care era 
nevoie pentru reparaţii. Intrând în vorbă cu ei, maica Antonia va afla cu uimire 
că negustorii nu ştiau nimic despre mănăstire, că se abătuseră din drumul lor ca 
din întâmplare, împinşi de un îndemn nedesluşit. Erau originari din lanina, chiar 
locul de naştere al Sfântului, şi el de obârşie aromână. 


Cu greu găseşti un pustnic mai smerit ca Antonie de la lezerul. Machedon venit 
din Grecia, a ajuns la Vâlcea, s-a căsătorit şi a trăit alături de familie până la 64 
de ani. Brusc, a prins drag de singurătate, a renunţat la toate dulceţurile vieţii şi, 
după un scurt popas la mănăstirea Sărăcineşti, a ales pustiul muntelui, al Builei. 
Poate că ar fi vrut ca numele lui să dispară pentru totdeauna, lăsând drept 
mărturie a trecerii lui prin această lume o peşteră şi câteva oseminte. 





Peştera Sfântului Antonie 


Voia Domnului a făcut însă ca Antonie Vlahul să urmeze cumva destinul 
predecesorului său egiptean, Antonie cel mare. În peştera sa zidită în stâncă, se 
hrănea doar cu grăuntele aduse în chip minunat de păsări, alunga duhuri şi 
ispitiri, iar la ceasul înserat al miezonopticii, simţurile i se ascuţeau în aşa 
măsură, încât auzea de la zeci de kilometri până şi foşnetul stufărişului sau 
plescăitul peştilor din Olt. 

Asemenea lui Antonie cel mare, va muri ca un bătrân frumos, la aproape 100 de 
ani, cu părul negru şi încă vânjos, muncind în grădina desţelenită de manurile 
sale. 


Peştera sa nu a rămas niciodată fără căldura rugăciunii şi lumina candelei. 
Ultimul sihastru care s-a nevoit pe patul de granit al Sfântului a fost monahul 
Silvestru Stancu, care la obştescul său sfârşit, în anul 1996, a mărturisit că de 
multe ori auzea în chilie isonurile unui cor ce intona melodii psalmice, ce părea 
a se urca din schitul din vale, pierzându-se dincolo de munţii Parâng, spre 
înaltul nemăsurat al cerului. 


Acelaşi monah mai spunea cum într-o noapte au apărut nişte sclipiri 
strălucitoare deasupra poeniţei din faţa peşterii şi parcă aşteptându-l, l-au 
condus într-un loc anume din pădure. 


Aşa a descoperit schimonahul Silvestru o sfântă cruce, înaltă de un metru şi 
încrustată miraculos în tulpina unui copac tăiat. 


Aşezată cu multă evlavie în peşteră, "Crucea din copac" stă acum sub paza 
Sfântului, ca o mărturie şi un îndemn de cugetare la cele veşnice. Nimeni şi 
nimic nu a putut să o mişte de la locul ei. Rădăcinile ei sunt prea puternice - 
rădăcini hrănite din lacrimile sfinţite ale lui Antonie şi din picurii de sânge 
vărsat cândva de cei 300 de călugări martiri, ucişi la "Crucea Moşilor”. 


(Extras din Formula AS - Anul 2007 - Numărul 795 - Spiritualitate - Sfântul 
Antonie de la lezerul - Fotografii de lon Longin Popescu) 

Mariana Borloveanu - Cuviosul Antonie veghează sihăstria de la Iezer 





Zăpezile de lângă noi ne dau întotdeauna sentimentul unei limpezimi ce vine din 
nebănuită lumină. La Schitul lezer, în cea mai izolată sihăstrie de maici din 
Oltenia, am găsit o dalbă imensitate, care domnea peste sfinţenia locului şi o 
obşte vegheată de permanenta binecuvântare a cuviosului Antonie de la Iezer. O 
mare încărcătură spirituală are sfânt lăcaşul acesta, spiritualitate a cărei 
imensitate este dată de urme ale bordeielor pustnicilor care s-au nevoit în asceză 
şi rugăciune prin aceste binecuvântate locuri. Rugăciunea de lângă racla cu 
moaştele sfântului, continuată cu privegherea de la Peştera cuviosului, aduce 
tămăduirea celor aflați în suferinţă şi înălțătoare pace sufletească. 


Cine a trecut pe la Râmnicu Vâlcea şi nu a ajuns la Iezer a pierdut bucuria de a 
se desfăta cu frumuseţile şi binefacerile locului. Şi pentru că drumul care le 
leagă trece prin Băile Olăneşti, este bine-venit şi un popas la izvoarele cu 
miraculoasele ape minerale, care au ajutat în lecuirea multor boli trupeşti ale 
celor suferinzi. Dar, alături de grija pe care o purtăm trupului, întotdeauna 
trebuie să veghem şi la tămăduirea sufletească şi-atunci continuăm drumul spre 
munţii sihaştrilor. Drumul forestier care urcă spre munţi începe de la satul Cheia 
şi, după numai câteva sute de metri, îţi dă senzaţia că ai păşit într-o lume de 
poveste. Rădăcinile ieşite din stâncă şi copacii care parcă stau să cadă îţi taie 

respiraţia, lăsându-te uimit de sălbăticia pădurii ce străjuie drumul. Din când în 
când, câte o troiță ne aminteşte că e vremea unui scurt popas, iar fiecare popas 
înseamnă rugăciune. Drumul devine parcă mai prietenos, iar pădurea îşi scutură 
crengile, lăsând lumina să curgă peste aceste locuri fascinante, pe lângă care un 
râu de munte îşi leagănă limpezimea printre pietrele străjuite de o dantelă de 
gheață. Aerul tare şi liniştea care-ţi înfundă urechile îţi dau senzaţia că ai 
desluşit, în sfârşit, taina celei mai curate singurătăţi. Ajungând la lezer, înainte 
de a descoperi minunile din incinta mănăstirii, straşnicele ziduri de piatră îţi dau 
sentimentul unei adevărate fortărețe. 


Aurul secular a fost înlocuit cu aur din candela credinţei 


O poartă masivă, din lemn, cu meşteşug sculptată, a fost primul semn că am 
ajuns la Schitul Iezer. Am deschis cu grijă poarta, de teamă să nu trezim acea 
imensitate a rugăciunii, care te întâmpină încă de la intrare. O altă revelație am 
trăit în momentul în care am zărit bisericuţa veche a schitului. Era ca şi cum o 
siluetă elegantă ne dădea bineţe. Şi când te gândeşti câtă vreme s-a scurs de 
când Radu cel Mare şi fiul său, Mircea cel Bătrân, au ctitorit acest sfânt lăcaş, 
iar bisericuţa a dăinuit peste timp, zveltă şi zugrăvită în alb, de o puritate care 
vine să întregească albul zăpezii! Înscrisurile istorice atestă faptul că vechimea 
acestui aşezământ monahal datează de la sfârşitul secolului al XV-lea, iar din 
scrierile lui Alexandru Odobescu aflăm de zăcământul de aur care exista pe 
atunci în aceste locuri: "Pe lângă Iezer, se zice că au fost mine de aur exploatate 
de saşii din Ardeal. Tradiţia spune că însuşi Mihai Vodă-Viteazul şi-a lăsat la 
lezer rezerva vistierei sale, mai înainte de a pleca în războiul din Ardeal, şi că, 
după ce a fost ucis pe Câmpia Turzii, mănăstirea a fost devastată de năvălitori 
străini, care au omorât 300 de călugări ce locuiau pe atunci întrânsa şi au luat cu 
ei comorile ascunse de Mihai, la Iezer”. Ajungând la Iezer, am trăit însă 
certitudinea sentimentului că bogăţia aurului secular a fost înlocuită cu aurul 
spiritual din candela vie a credinţei. 


O fericită îngemănare între artă şi spiritualitate 


În pacea adâncă ce sălăşluieşte la schit, chiliile maicilor strălucesc în marea de 
lumină în care razele de soare se îmbină armonios cu strălucirea zăpezii. După 
un scurt popas de rugăciune, am ieşit din bisericuţa veche şi nu ne mai săturam 
de priveliştea albă, ce ne înconjura cu mărinimie. În această lume de vis am 
întâlnit-o pe maica Mihaela Popa, stareța mănăstirii, care ne-a arătat cu mare 
drag aşezământul monastic, dar care ne-a îngăduit să pătrundem şi-n viaţa de 
obşte a mănăstirii, minunându-ne de impresionantele ascultări pe care le aveau 
măicuţele în acea binecuvântată după-amiază. Am stat ore în şir în atelierele de 
țesătorie şi pictură. Culorile naturale ale covoarelor olteneşti fac din aceste 
țesături o adevărată operă de artă. Această fericită îngemănare între artă şi 

spiritualitate îţi dă senzaţia că frumosul s-a născut aici, în sacralitatea Schitului 
lezer. Maica Ecaterina picta o icoană a Maicii Domnului, iar maica Nectaria 
desăvârşea o reprezentare a cuviosului Antonie de la lezer. Aceste icoane 
pictate în post şi rugăciune vor fi de mare preţ în casele creştinilor. M-a fascinat 
dăruirea cu care măicuţele pictau acele icoane şi mi-am amintit ce mare dreptate 
avea maica Marina de la Niirnberg când îmi spunea: "Adevăraţii iconari nu 
reprezintă realitatea exterioară, ci pe cea spirituală, care este adevărul prin 
excelenţă”. După ce ne-am limpezit privirea în faţa minunăţiilor făurite cu 
migală de măicuţe, ne-am oprit în cerdacul chiliilor. De acolo de sus, priveliştea 
curții paradiziace îţi dă senzaţia că nu se mai termină. Curtea aceea extrem de 
mică pare acum o imensitate, accentuată de albul pur al zăpezii. 


Rugăciunea la racla sfântului aduce tămăduire 


Când am intrat în noul sfânt lăcaş al schitului, maicile începuseră pregătirile 
pentru Utrenie. Biserica nouă a mănăstirii este oarecum diferită, fiind de fapt o 
prelungire a corpului de chilii din partea stângă. Spre deosebire de bisericuța 
veche, cea nouă se conturează într-o lumină aparte. Nu are turlă, iar intrarea în 
biserică se face printr-o uşă laterală, în timp ce pereţii exteriori sunt prevăzuţi cu 
un brâu median. Dincolo de aceste particularităţi, abia după intrarea în biserică 
trăieşti adevărata revelaţie. În lumina difuză dinaintea slujbei, am încremenit în 
fața baldachinului pe care se află racla cu moaştele cuviosului Antonie de la 
Iezer. Am simţit atunci o eliberare de toate cele lumeşti şi o limpezime a firii, 
care îți dă senzaţia că pluteşti, într-o lume a rugăciunii, încununată cu o pace 
sufletească de nedescris. Lângă moaştele sfântului, toate relele lumii rămân 
uitate, undeva departe, iar harul care se coboară peste cel îngenuncheat lângă 
raclă este aducător de sănătate, în acelaşi timp sporind nădejdea şi dorinţa de 
mântuire. Mare evlavie au la acest cuvios creştinii de pe toate meleagurile şi-n 
preajma Sfântului Antonie Sihastrul, cum îl numesc oamenii locului, toate 
nevoinţele îşi găsesc împlinire. Oameni în grele suferinţe şi-au găsit vindecarea, 
după rugăciunea lângă sfintele moaşte şi asta pentru că, aşa cum ne-a mărturisit 
părintele Vartolomeu Androni, exarhul acestor sfinte mănăstiri: "Pentru 
nevoinţa Sfântului cuvios Antonie, pentru posturile, privegherile, rugăciunile şi 
multele sale osteneli, el a primit de la Dumnezeu darul mai-înainte-vederii şi al 
tămăduirii”. 


Cu priveghere şi rugăciune, cuviosul Antonie a sfințit lezerul 


Cu o privire caldă şi o limpezime a minţii cum rar mi-a fost dat să întâlnesc, 
stavrofora Mihaela ne-a făcut inedite confesiuni legate de calea trecerii 
Sfântului Antonie prin aceste binecuvântate locuri, unde de sute de ani s-au 
nevoit călugării însetați de schimnicie. "Este impresionant ca un om care până la 
vârsta de 64 de ani a trăit în lume, alături de familie, să găsească cu atâta 

uşurinţă calea spre mântuire. Acel machedon înstărit, ajuns pe aceste meleaguri 
după ce o vreme s-a ocupat cu negustoria în Grecia, într-o bună zi a renunţat la 
cele lumeşti şi s-a retras să mediteze la Mănăstirea Sărăcinești. Avea să fie însă 
doar un scurt popas. Într-o dimineață, după slujba Ceasurilor, a plecat fără să 
spună un cuvânt. Târziu s-a aflat că şi-a găsit liniştea în pustiul din pădurile 
Builei, fiind tuns în monahism la Schitul lezer. Aici a trăit în nevoinţă şi 
permanentă rugăciune, uitând pentru totdeauna desfătările vieţii lumeşti. Şi-a 
făurit propriul lăcaş de rugăciune, astfel încât timp de trei ani de zile a săpat 
singur un mic paraclis în stâncă. Ziua lucra, iar noaptea priveghea şi se ruga, 
făcând sute de metanii şi plângându-şi păcatele, apropiindu-se din ce în ce mai 
mult de bucuriile nemuritoare ale Veşniciei. După ce micul paraclis a fost 
sfințit, de sărbători mai venea câte un ieromonah de la schit şi săvârşea Sfânta 
Liturghie. În tot acest timp, sfântul s-a hrănit numai cu grăunţe aduse de păsări 
şi cu lăstari din pădure. Doar permanenta rugăciune îi dădea puterea de a se 
lupta cu neputinţele firii, în neîncetata luptă cu duhurile rele, pentru că nebănuit 
de grele sunt ispitele celor care aleg pustnicia. Multă lume îl căuta pentru 
puterea de tămăduire sufletească şi trupească şi schimnici din tot muntele Builei 
veneau să-i ceară sfaturi. La 92 de ani a trecul la Domnul, după 28 de ani de 
sihăstrie şi desăvârşită asceză. Multe lacrimi au curs pentru cuviosul iubitor de 
Dumnezeu şi pustnicească rugăciune. Noi niciodată nu vorbim despre cuviosul 
Antonie la timpul trecut, pentru că el a rămas aici, în lăcaşul pe care l-a sfințit, 
iar harul lui ne ajută şi ne întăreşte în rugăciune". 


Urme ale bordeielor de sihaştri sporesc rugăciunea 


Chilia din peşteră a Sfântului cuvios Antonie s-a transformat în loc de pelerinaj, 
meditaţie şi închinăciune. Maica Antonia, care cunoaşte lezerul ca pe propria sa 
ființă, ne-a povestit multe despre peştera sfântului, dar şi despre lumina nescrisă 
care coboară peste aceste locuri. Şi mai are maica un crez, pe care şi l-a asumat 
după ani şi ani de convieţuire în această sihăstrie. Ea spune: "Nimeni nu ajunge 
la Schitul lezer şi la Peştera cuviosului Antonie fără îngăduința Bunului 
Dumnezeu. Mulţi au pornit înspre schit, dar foşnetul pădurii le-a dat fiori, iar 
vuietul vântului i-a întors din drum. Aici ajunge doar cel căruia îi este rânduit să 
ajungă. Nimic nu este la întâmplare, ci doar după voia Domnului, nu oricui îi 
este îngăduit să ajungă în acest loc de plângere a păcatelor şi de permanentă 
închinăciune. Vedeţi urmele acelea de bordeie din pământ sau din stâncă, de 
sute de ani? Pe aici s-au nevoit cei mai râvnitori sihașştri. Acesta este misterul 
locului: tot muntele Builei era ca o adevărată biserică, un imens lăcaş de- 
nchinăciune. Ultimul călugăr care s-a nevoit în Peştera Sfântului a fost monahul 
Silvestru Stancu. El povestea adesea cum în toiul nopţii era vrăjit de frumuseţea 
psalmilor, pe care un cor nevăzut îi cobora peste sfinţenia locului”. Şi astăzi 
puterea rugăciunii este nespus de mare la peştera sfântului. Iarna este mai greu 
de ajuns, dar de primăvara şi până toamna târziu vin pelerini de pretutindeni şi 

rămân chiar şi peste noapte aici, pentru rugăciuni şi pentru priveghere, 
închinându-se în Peştera cuviosului Antonie pentru a primi binecuvântarea şi 
ajutorul sfântului. 

Bucureştiul a primit moaştele Sfântului Antonie de la Iezerul Vâlcii. PS 
Timotei: A fost sihastru, dar şi filantrop 





Ștefana Totorcea 
23.11.2020 


Un fragment din moaștele Sfântului Antonie de la lezerul Vâlcii a ajuns luni la 
singura parohie din Capitală care îl are ca ocrotitor. A fost un mare nevoitor, dar 
şi un mare filantrop, care a rectitorit biserica de la lezeru Vâlcu folosind 
inclusiv avutul personal, a spus Preasfinţitul părinte Timotei prahoveanul. 


Episcopul vicar al Arhiepiscopiei Bucureştilor a oficiat luni Sfânta Liturghie şi 
slujba de sfințire a raclei care va adăposti un fragment din moaştele sfântului. 
Acesta a fost oferit parohiei bucureștene prin amabilitatea părintelui arhiepiscop 
Varsanufie al Râmnicului. 


Evenimentul a avut loc la împlinirea a 300 de ani de la mutarea la Domnul a 
sfântului. 


„Nu poate fi uitat chipul lui în rândul marilor nevoitori al sihaştrilor din Munţii 
Vălcii, dar în același timp chipul lui se regăsește și între marii filantropi ai 
Bisericii şi ai țării”, a spus Preasfinţitul părinte Timotei. 

„Ce mare lucru ca în timpul vieţii să zideşti o biserică, să repari alta, să-ţi 
înveşniceşti numele ca, după trecerea ta, făcând un astfel de lucru, să fii pome- 
nit!”, a subliniat ierarhul. „De aceea, Biserica îi pomeneşte pe toți cei care în 
diferite locuri ale ţării au lăsat prin testament ceea ce au avut Bisericii, 
şcolilor, așezămintelor de binefacere. ” 


„Aceasta arată dragostea unora faţă de ceea ce este cu adevărat important în 
viața societății. Orice faptă bună îndreptată către Biserică, către instituţiile 
care au grijă de copii, de oamenii bolnavi, de oameni aflaţi în suferință şi 
singuri reprezintă de fapt o faptă îndreptată către Mântuitorul lisus Hristos, 
care suferă împreună cu cei care plâng și care sunt întristați până la sfârşitul 
veacurilor”, a mai afirmat episcopul vicar al Arhiepiscopiei Bucureștilor. 


Un negustor devenit ctitor și sihastru 


Ierarhul a subliniat virtuțile deosebite ale sfântului, cunoscut în special pentru 
darul lacrimilor la rugăciune. 


In viaţa de mirean, acesta a fost negustor, „ceea ce ne arată că mântuirea poate 
fi dobândită în felurite moduri, nu doar de către cei care trăiesc în mănăstiri, 
nu doar cei care trăiesc în peşteri în crăpăturile pământului ”, a adăugat el. 


„Adeseori întâlnim oameni aleși în mijlocul cetăţii, în aglomerările întâlnite 
astăzi și altădată, în oraşe cunoscute, unde oamenii L-au căutat cu intensitate 
pe Dumnezeu şi L-au găsit prin fapta lor cea bună ”, a precizat episcopul vicar. 


EI i-a felicitat, în numele părintelui patriarh Daniel, pe părintele paroh Nicolae 
Gavrilă şi pe părintele Florin Nectarie Busuioc, protoiereul Sectorului 3 al Capi- 
talei, pentru inițiativa de a aduce fragmentul din moaştele sfântului la parohia 
Sfântul Antonie - Titan. 


„Această dragoste față de moaştele sfinţilor ne aduce aminte de Inviere, de 
Invierea Mântuitorului Hristos și de propria noastră înviere”, a mai spus părin- 
tele episcop vicar. 


„De asemenea, ne învaţă că cei care au fost vase plăcute ale Duhului Sfânt în 
timpul vieţii rămân şi după moarte, iar rugăciunea, lucrarea lor rămâne model 
pentru oamenii tuturor vremurilor, mai ales în astfel de vremuri grele cum sunt 
cele pe care le traversăm noi”, a încheiat el. 


Piatra de temelie a Bisericii Sfântul Antonie - Titan a fost pusă în 1997. Biserica 
a fost târnosită în 2004 de vrednicul de pomenire părinte patriarh Teoctist. 

În 2008, biserica a primit, la recomandarea părintelui patriarh Daniel, al doilea 
hram - Sfântul cuvios Antonie de la lezerul Vâlcii, contemporan cu domnitorul 
Matei Basarab şi Sfântul martir Constantin Brâncoveanu. 


Vezi şi: Foto | Hramul Parohiei Sfântul Antonie Titan - 2020; 
https://basilica.ro/foto-hramul-parohiei-sf-antonie-titan-2020/ 

Ioan Aldea - Lumea credinţei - Călător cu Sfântul Antonie de la Iezer 





Pe Valea Cheii din judeţul Vâlcea paşii mă poartă deseori spre Mânăstirea Iezer, 
un loc de odihnă duhovnicească. 


Din Râmnicu Vâlcea se merge spre Băile Olăneşti, iar cu puţin timp înainte de 
acestea se merge la stânga, pe o vale încântătoare. După ce microbuzul opreşte 
la capătul satului Cheia, mai sunt de mers vreo trei kilometri până la Iezer. 
Drumul din sat până la mânăstire şerpuieşte de-a lungul unei văi răcoroase, iar 
păsăretul te insoţeşte la fiecare pas. Călătorie care, cu ocazia hramului 
Mânăstirii lezer, sărbătorit de ziua Sfântului Antonie de la Iezer, în data de 23 
noiembrie, este de un colorit aparte. Fagii şi stejarii îşi pleacă coroanele înroşite 
spre pământ, grăbindu-se spre iernare... 


Nu rar m-am întâlnit pe cale fie cu călugării de la Mânăstirea Pătrunsa, o 
aşezare pe care am simţit-o atonită de când am mers prima dată acolo, acum mai 
bine de vreo cincisprezece ani, fie de la Schitul Pahomie, o oază duhovnicească 
cu 8-9 vieţuitori, fie maici de la izolatul Schit Bradu, situat pe un platou sub 
munții care străjuiesc Băile Olăneşti, sau de la Mânăstirea Iezer, unde a poposit 
Sfântul Antonie pentu aproape jumătate de viaţă ascetică. 


După ce trec pe lângă troiţele ridicate fie de oameni ai locului, fie de credincioşi 
veniți mai de departe, unii chiar din Turnu-Severin sau din Bucureşti, mă opresc 
deseori la izvorul Sfântului Antonie. Un izvor minunat, care curge din 
apropierea peşterii pe care singur şi-a săpat-o în stâncă sfântul şi care a fost adus 

de către maici direct la marginea drumului. Apa izvorului este aproape dulce la 
gust, are un pH ridicat şi este de o puritate pe care chiar şi analizele de laborator 
au arătat-o în cel mai limpede mod. Am văzut credincioşi oprindu-se şi luând cu 
ei licoarea minunată, iar de la o vreme îmi umplu şi eu portbagajul cu multe, 
foarte multe sticle. Astfel ca să am ce bea până la următoarea vizită pe la 
mânăstirile de pe Valea Cheii, pentru că în intervalul de câteva luni câte trec 
până la următoarea călătorie apa îmi ajunge pentru toate activităţile casnice, 
inclusiv gătitul. Păstrez aşa gustul Sfântului Antonie, care îmi înmiresmează la 
propriu viaţa. Şi astfel este cu mine în fiecare zi... prin apa de la izvorul 
minunat care i-a ostoit şi lui setea în timpul vieţii. 


La Mânăstirea lezer, în biserica cea nouă, se află moaştele Sfântului Antonie, 
cuviosul care, ajuns la “pensie”, şi-a schimbat la 180 de grade viaţa. Negustor 
machedon, probabil din tată în fiu, după ce a trecut de 60 de ani şi-a încheiat 
afacerile cu partenerii şi s-a retras pentru a-şi încheia afacerile şi cu Dumnezeu. 
Nu a primit binecuvântare de la mai marii locului pentru a se duce la Muntele 
Athos, astfel că şi-a făcut el un Athos pe Valea Cheii. Aici şi-a săpat în stâncă, 
într-o poieniţă aflată la vreo zece minute de Mânăstirea lezer, o bisericuţă şi o 
chilie, unde a locuit pănă la moarte. În locul unei vieţi de pensionar aşezat la 
casa lui, a ales odihna activă, în slujba lui Dumnezeu. Şi a trăit în peştera săpată 
într-un material moale, o gresie, mai bine de treizeci de ani. Ne gândim că 
programul de rugăciune era cel athonit şi-l vedem cu ochii minţii cum sub cerul 
înstelat, la poalele munţilor Buila, aducea slavă şi mulţumire lui Dumnezeu. 


Pacea pe care a lăsat-o Sfântul Antonie ne adună şi pe noi, călătorii din lumea 
aceasta, să-l vizităm şi să ne închinăm la sfintele moaşte care se păstrează în 
biserică. lar de hramul Mânăstirii lezer să ne adunăm cu mic, cu mare, şi chiar 
dacă uneori vântul rece de noiembrie ne mai înfioară, să nu pierdem ocazia să 
ne sfințim prin închinarea la sfântul care este un model de vieţuire pentru noi. 


În obştea de la Mânăstirea Iezer am fost bine primiţi întotdeauna, chiar dacă 
uneori copiii noştri zburdalnici au mai întrecut măsura gălăgiei admise! Cu toată 
strâmtoarea locului pentru pelerini - arhondaricul este în lucru -, am simţit 
bucuria maicilor când mergem acolo. Îmi aduc aminte cu ce drag copiii noştri 
le-au cântat colindele învăţate la Corul Splendidus anul trecut! Şi ce s-a mai 
bucurat maica stareță Mihaela când copiii i-au făcut cadou albumul Iconarul! 


În obştea de la Iezer sunt câteva maici care pictează icoane şi îmi doresc ca 
micro-şcoala de pictură de acolo să se dezvolte şi să ne înfrumuseţeze mai 
departe casele. Şi - de ce nu? — să-i înveţe şi pe copii să continue acest meşteşug 
fascinant. 

Vreau să îl amintesc aici pe părintele Siluan, duhovnicul mânăstirii, care cu 
timp şi fără timp ne-a cercetat de câte ori am ajuns prin locurile acestea retrase. 
Nu de puţine ori ne-am împrietenit cu alți credincioşi, aşteptându-l la chilia 
dumnealui, fie la Mânăstirea Pătrunsa, unde şi-a început slujirea, fie la Schitul 
Pahomie, şi acum la Sfânta Mânăstire Iezer. 


Anul acesta, de hramul care se apropie, slujba de pomenire a Sfântului Antonie 
se înmiresmează cu sunete şi cu graiuri noi, pentru că Sabin, protopsaltul de la 
Biserica Sfântului Grigorie Palama din Bucureşti, a alcătuit un canon al 
Sfântului Antonie pe care îl va cânta împreună cu corul de maici pentru prima 
dată. Să ne ajute Dumnezeu să nu lipsim de la această bucurie în Duh care este 
prăznuirea la Mânăstirea lezer a Sfântului Antonie! 


(Lumea credinţei nr. 11 (112), noiembrie 2012 - Cuprins: Apa vieţii) 

Ar Schitul lezer se află pe teritoriul satului Cheia, oraşul Olăneşti, judeţul Râmnicu SA 
Vâlcea. Aşezământul monahal de la lezer stă în strânsă legătură cu viaţa d 


A Sfântului Antonie de la lezeru Vâlcea, care a sihăstrit pe aceste meleaguri, într-o d 
Îr peşteră ascunsă. Ş 
Schitul lezer din Vâlcea este una dintre cele mai izolate sihăstrii din nordul î 
> Olteniei, situată în muntele Cheia din judeţul Vâlcea. Sfântul schimonah XA 
Ar Antonie de la lezeru, trăitor în primele decenii ale secolului al XVIII-lea, o Jr 
e personalitate marcantă a vieţii monahale din zonă, a fost canonizat de Sfântul e 
E Sinod al Bisericii Ortodoxe Române în iunie 1992. i 

x Sfântul cuvios Antonie de la lezeru Vâlcea se prăznuieşte în fiecare an, la data A 
2 de 23 noiembrie. Sfintele sale Moaşte se află păstrate, cu mare evlavie, în Îr 
e | paraclisul cel nou al schitului - aflat în stânga bisericii, în corpul de chilii. e 
dr În apropierea actualului schit a existat un schit mai vechi din lemn, atestat Xe 
Şir documentar încă din anii 1495-1501, în vremea lui Radu cel Mare, care a A) 
e acordat schitului unele venituri. Schitul actual a fost ctitorit de Mircea Ciobanul e 

Îr În decursul vremurilor, schitul iniţial s-a degradat. Ieromonahul Chiriac Îr 
JA Râmniceanu istoriseşte următoarele, auzite în 1806, din gura bătrânului Ştefan A 
aj Ieromonahul, stareţul schitului: "Fiindcă acelaşi d it, Mi N 
i 3 şi domn, mai sus pomenit, Mircea i 
A având două fete şi măritând-o pe cea mai mică înaintea celei mari, s-a scârbit A 

cea mai mare fată şi fugind de la tatăl său Mircea Vodă, în ţara ungurească, a 
luat în căsătorie pe un ungur - Nemes - mare păgân. 


E 





Mai ştia fata că tatăl său, Mircea Vodă, făcuse această mănăstire înzestrând-o cu 
moşii şi alte ce au trebuit, încă şi un cazan cu bani puse în zidul Mănăstirii 
lezerul, ca pentru când se va întâmpla de se strica mănăstirea, găsindu-se să se 
facă la loc. Aşa că, necăjită fiind pe tatăl său, a spus de cea mănăstire soţului 
său, unde a îngropat şi banii, iar acela pornindu-se de acolo ca un tiran, venind 
peste munţii Nemţeşti şi sosind la acel loc pustiu, pe părinţii călugări şi pe cine 
au găsit i-au tăiat în bucăţi şi mănăstirea au surpat-o toată la pământ, căutând şi 
acei bani şi găsindu-i i-au luat şi a plecat în ţara lui." 





"Pe lângă lezer, se zice, că au fost mine de aur exploatate de saşii din Ardeal. 
Tradiția spune, că însuşi Mihai Vodă - Viteazul şi-a lăsat la lezer rezerva 

vistierei sale, mai înainte de a pleca în războiul din Ardeal, şi că după ce a fost 
ucis pe Câmpia Turzii, mănăstirea a fost devastată de năvălitori străini, care au 
omorât 300 de călugări ce locuiau pe atunci într-însa şi au luat cu ei comorile 
ascunse de Mihai, la Iezer." (Alexandru Odobescu) 


Ajungând metoc al Episcopiei Râmnicului, episcopul Ilarion, ajutat de 
schimonahul Antonie, a reclădit schitul în anul 1714, după cum spune şi 
inscripția de pe peretele bisericii: "Această Sfântă Biserică unde se prăznuieşte 
Vovidenia făcutu-o dintru întaiu răposatul Mircea Voievod cu Doamna Chiajna 
la 1553 şi prin trecerea vremurilor din necăutare s-au surpat, iar mai pe urmă s-a 
făcut de iubitorul de Dumnezeu, Chir Ilarion Episcop, ajutând şi Antonie 
schimonahul, iar acum, în zilele lui Damaschin, Episcop al Râmnicului, s-au 
zugrăvit şi s-au înfrumusețat de smeritul între leromonahi Chir Nicolae, Sin 
Nicoli ot Teiuş meseta Mart din 9 leat 7222 (1714)." 





După refacerea schitului, aici s-a adăpostit o mare obşte monahală, cu peste trei 
sute de călugări. O parte din aceştia trăiau viaţa de obşte în mănăstire, iar alţii au 
luat calea sihăstriei prin peşteri sau chilii retrase, venind doar duminica şi în 
sărbători să asiste la slujbele săvârşite în sfânta biserică din schit. Un rol 
important în refacerea Schitului lezer l-a avut Sfântul Cuvios Antonie de la 
Iezer, care a donat toate economiile sale şi a muncit pentru zidirea chiliilor. 


Între anii 1909-1912, ctitoria aflându-se "în sărăcie de istov", Ilosil Lascu 
Protosinghelul, pe vremea lui Ghenadie episcopul, zugrăveşte în întregime 
altarul, înalță clopotniţa, unde aşează două clopote, repară chiliile, făcând şi alte 
îmbunătăţiri gospodăreşti. 

Schitul lezer a mai fost restaurat şi între anii 1865-1890, când s-au reparat şi 
chiliile şi s-a zidit clopotniţa, precum şi în anul 1970, de către Episcopia 
Râmnicului şi Argeşului, care a făcut mai multe îmbunătăţiri de ordin 
gospodăresc. În anul 1994, aşezământul monahal de la Iezeru Vâlcea nu era încă 
electrificat. 


Viaţa monahală la lezeru Vâlcea a fost dusă de călugări până în anul 1946. Mai 
apoi însă, între anii 1946-1960, locaşul de rugăciune a fost ocupat de maici, care 
au părăsit schitul obligate de decretul din 1959 dat de Gheorghe Gheorghiu-Dej. 
Abia după evenimentele din anul 1989 au revenit şi maicile, acum viaţa 
monahală desfăşurându-se normal. 

Măicuţele au construit o nouă biserică, mai mare, mai încăpătoare. Biserica cea 
nouă, zidită ca paraclis, se află în partea stângă a bisericuţei centrale, încadrată 
în corpul de chilii. De asemenea ele se străduiesc să renoveze mica şi 
străveschea bisericuţă cu picturi din secolul al XVII-lea. 


Schitul lezer Vâlcea - arhitectură şi podoabe 


Schitul lezer are trei clădiri din zid, etajate, cu cerdac din lemn. Curtea 
interioară a schitului, de mici dimensiuni, este înconjurată cu zid de piatră. 
Biserica mănăstirii, purtând hramul "Intrarea în Biserică a Maicii Domnului”, 
sărbătorit în fiecare an la data de 21 noiembrie, este îngrijită de o obşte de maici 
nevoitoare. 


Biserica are formă de navă, cu proscomidie, naos cu două ferestre, cu o uşă 
laterală la nord şi cu prestol în fereastră. Biserica schitului este asemănătoare 
celei de la Schitul Jgheaburi, doar că aici lipseşte pridvorul. Catapeteasma 
bisericuţei este din zid, iar naosul este despărțit de pronaos printr-un perete, care 
are o deschidere pe mijloc cât o uşă. 


NOLDOXIRO 





Biserica este acoperită cu tablă. Biserica nu are turlă, iar pereţii exteriori au un 
brâu median. Nişele cu icoane pictate împodobesc doar faţada pronaosului. 
Clopotnița este din zid şi are o chilie în interiorul ei. 


Pictura în frescă a bisericii a fost făcută de Ieromonahul Nicolae, dar în ceea ce 
priveşte data realizării acesteia, în cazul în care construcția a fost făcută în anul 
1714 de Episcopul Ilarion, nu putea să fie pictată tot în anul 1714 - la acea dată 
Episcop fiind Damaschin; este posibil să fie o greşeală, iar pictura să fi fost 
făcută mai târziu, poate prin anul 1720. 

Pictura generală a fost terminată în anul 1720 de ieromonarhul Nicolae - sau 
Nicoliot Teiuş - pe timpul Episcopului Damaschin al Râmnicului. Restaurată 
între anii 1865-1870 de leromonahul Dositei din Cheia, în anul 1881 din 
porunca Stareţului Nicandru, i se zugrăveşte din nou tinda, o parte din altar şi se 
scrie pisania, pictor fiind Moise Zugravul. 


O nouă pisanie de pe zidul bisericuţei spune următoarele: "Cu vrerea Tatălui, cu 
ajutorul Fiului şi cu plinirea Sfântului Duh s-a restaurat pictura Bisericii 
sfântului Schit lezer, cu hramul Intrarea în Biserică a Maicii Domnului, între 
anii 2003-2004, prin contribuția Sfintei Episcopii a Râmnicului, în timpul 
arhipăstoririi P.S. episcop Gherasim." 


Schitul lezer - martiriul şi Crucea Moşilor 


Crucile Moşilor este un loc cinstit de creştini. Când mănăstirea a fost prădată, 
cei peste 300 de călugări bătrâni au apărat Sfântul Lăcaş cu preţul vieţii lor, 
sfârşiind ca adevăraţi martiri. Ei au fost decapitaţi, iar mănăstirea a fost 
dărâmată. 

Moşii martiri au fost descoperiţi mai târziu de sătenii din Cheia, care i-au 


îngropat în trei gropi comune de la poalele stâncilor. Sătenii au gravat în stâncă A 
trei cruci pentru a însemna creştineşte mormântul bătrânilor călugări. Pe şosea, 2 


în dreptul Crucilor Moşilor, astăzi străjuieşte Sfânta Troiță ridicată prin grija 
măicuţelor şi a bunilor credincioşi. 


De-a lungul anilor, pe serpentinele şoselei ce duce la Iezer au avut loc multe 


accidente în care oamenii şi maşini au căzut în prăpastie: maşinile s-au făcut A 
praf, dar oamenii au ieşit întregi din maşini, ca şi cum Moşii de la lezer, ce se A 
odihnesc în râpă, au întins mâinile lor pentru a proteja oamenii. A 

Sfântul cuvios Antonie de la lezer vine în [ara Românească în anul 1648 şi se 
stabileşte la Râmnicu Vâlcea, ocupându-se de comerţ. Ajuns la vârsta de 64 de 
ani, binecuvântatul Antonie s-a hotărât să aleagă calea monahală, spre liniştire şi 
petrecere în rugăciune. Astfel, el renunţă să meargă la Sfântul Munte, precum 
vroia inițial, la îndemnul episcopului Ilarion, alege Schitul de la Iezer - Vâlcea. 


Sfântul cuvios Antonie are un rol important în refacerea Schitului Iezer, donând 
toate bunurile sale şi muncind nemijlocit la zidirea chiliilor. Acestea se 
păstrează şi astăzi în partea de apus a bisericii. 


[i CRESTI IG: Be) 6 


Dornic de o viaţă de pustnic, cuviosul Antonie a găsit în munte o peşteră unde a 
stat câteva zile în rugăciune. În acest timp i-a apărut un înger ce l-a îndemnat să 
sape o biserică în stâncă. Astfel, timp de trei ani, cuviosul Antonie a dălțuit în 
stâncă sfânta biserică, la aproximativ 600 de metri spre răsărit de Schitul lezer, 
într-o poieniță ascunsă în pădurea ce acoperă muntele, împlinind astfel porunca 
divină. Tot aici el şi-a construit chilia în piatra stâncii, iar apoi şi-a găsit odihna 
veşnică în locul pregătit lângă peşteră, la 23 noiembrie 1720, având vârsta de 92 
ani. 

Schitul lezer se află la o distanță de 5 kilometri nord de satul Cheia şi la 


| 
) aproximativ 13 kilometri de şoseaua Râmnicu Vâlcea - Băile Olăneşti. Schitul X 
Sr este situat la nord de satul Cheia, pe valea cu acelaşi nume, în apropiere de Jr 
Ș oraşul Băile Olăneşti. Din oraşul Râmnicu Vâlcea şi până în satul Cheia se de 
T poate lua autobuzul ce face curse regulate pe această rută. i 

Pelerinii ce vin de la Schitul Jgheaburi coboară în satul Cucova, aflat la o 
distanţă de 5 kilometri, de unde iau autobuzul până la Păuşeşti şi de aici iau un 
alt autobuz până în Cheia. Din satul Cheia şi până în pragul Schitului Iezer, pe 
un drum forestier carosabil, se face mai puţin de o oră mers pe jos. 

Caută şi vei găsi.. locuri minunate - Schiturile Iezer şi Pahomnic 





Fiind într-o minivacanţă în Olăneşti, într-una dintre zile ne-am gândit să plecăm 
prin împrejurimi cu maşina. Gazdele ne-au vorbit de Schiturile Iezer, Pahomnie 
şi Pătrunsa dar neavând prea multe informaţii exacte despre cum ajungem acolo, 
ne-am îndreptat spre primărie de unde am aflat mai multe. O să încerc să scriu 
cât mai exact traseul de vreo 20-25 kilometri deoarece nu este drum întins, fiind 
nevoie să fii foarte atent la intersecțiile de drumuri pentru a nu ajunge în altă 
parte. În plus GPS-ul nu ne-a ajutat prea mult... 


Astfel, plecând de la primărie către ieşirea din oraş spre Râmnicu Vâlcea după 
vreo 2 km am făcut stânga pe drumul naţional către Vâlcea. De la ieşire am 
mers pe drum drept vreo 3-4 km până la intersecția drumului nostru național 
Olăneşti- Vâlcea (DN64A) cu un alt drum din stânga care ducea către Mucreasca 
de Sus, noi rămânând pe drumul din dreapta (DNG4A) pentru încă vreo 7-8 
kilometri până în localitatea Valea Cheii. Aici pe partea dreaptă în sensul nostru 
de mers, este intersecția cu drumul judeţean pe care ne vom continua traseul 
preţ de 3-4 km pentru a ajunge în satul Cheia. În satul Cheia, pe partea dreaptă 
în dreptul unei troițe sau fântâni din lemn este un indicator micuţ care indică 
drumul către schitul Iezer. Vom părăsi drumul judeţean şi pe parcursul a 4-5 km 
vom merge pe un drum micuţ asfaltat (care atunci era în lucru), vom traversa şi 
un pârâu pe un "pod" improvizat (la podul normal se făceau lucrări de 
reabilitare - poate deja s-au terminat) şi vom ajunge la Schitul Iezer. 


Coborând din maşină, într-o frumoasă zi de 1 septembrie, cu cerul albastru, 
iarba şi copacii verzi, urcând pe aleea pietruită până la intrarea în curtea 
schitului şi trecând de poartă am rămas uimită de ceea ce aveam în faţa ochilor... 
De-o parte şi de alta a scurtei alei ce duce la schit era plin de flori înflorite şi 
îngrijite, în faţă era micuțul schit alb, imediat în dreaptă o căsuţă de unde puteai 

cumpăra lumânări şi lăsa acatiste, iar în stânga o minunată casă cu chiliile 
maicilor şi noua bisericuţă construită de către maici. 


La intrarea în schit, de-o parte şi de alta este scrisă istoria acestui loc care începe 
prin anii 1370-1380 cu cei care au ctitorit sfântul lăcaş, Radu cel Mare şi fiul 
său Mircea cel Bătrân, continua cu refacerea schitului de către voievodul Mircea 
Ciobanul şi soţia sa Doamna Chiajna, fuga fetei celei mari a lui Mircea Voda în 
țara ungurească, căsătoria acesteia cu un "păgân" pe nume Nemes, dezvăluirea 
secretului că în pereţii schitului este ascuns un cazan cu galbeni, uciderea 
călugărilor, dărâmarea schitului şi furarea banilor de către "păgân", reclădirea 
schitului prin 1714 şi viaţa monahală dusă de călugări până în 1946 care a fost 
continuată de către măicuţe până în zilele noastre. 


Dacă sunteţi la Iezer, trebuie să vedeţi şi la Peştera Sfântului Antonie... De la 
schit la peşteră sunt vreo 600-700 metri. Este o cărare prin pădure de 300-400 
metri cu o dificultate medie urmată de o cărare prin poieniţa de unde am mâncat 
coarne. După traversarea poeniţei se ajunge la "peşteră". 


Plecând de la schitul lezer ne-am continuat incursiunea în descoperirea locurilor 
minunate pe care nu le cunoşteam, vrând să ajungem la Schitul Pahomie. 
Drumul este simplu, forestier, nu ai unde să te rătăceşti. De la lezer am mers 
vreo 4-5 km, până am întâlnit o troiță la bifurcația drumului. Calea din dreapta 
ducea către Parcul Naţional Buila Vânturiţa, iar calea din stânga către Schitul 
Pahomnie care se afla la vreo 3 km. 


După locul minunat de la lezer, ne-a fost dat să vedem un alt loc şi mai 
minunat... La intrarea în curtea schitului Pahomnie, din stânca muntelui coboară 
pârâul numit Izvorului Muntelui. Intrând în curte, în stânga sunt o parte din 
chiliile călugărilor, iar imediat în dreapta este muntele care parcă sta să cadă pe 
schit. Schitul a fost ridicat pe la 1520 de către călugărul Pahomnie care a muncit 
împreună cu Sava haiducul pentru ridicarea acelei minunăţii. 


La Schitul Pătrunsa, care era mai sus de Schitul Pahomnie nu am ajuns din 
cauză că nu am vrut să ne prindă întunericul prin munţi. Dacă plecaţi să vedeţi 
aceste schituri vă recomand să plecaţi la 9-10 dimineaţa (nu la 12 ca noi...) 
pentru a avea destul timp să admiraţi totul pe îndelete. De asemena nu uitaţi să 
luaţi cu dumneavoastră ceva de mâncat şi haine mai groase. 


Călătorie/drumeţie plăcută! 

Intrarea în Noua Biserică construită de măicuţe. Se află în partea stângă a 
Schitului, în continuarea chiliilor măicuţelor 

Cărarea prin pădure de la Schitul Iezer la Peştera Sfântului Antonie. Pe 
alocuri este străjuită de bare din lemn menite să te ajute 

Fântâna din poienița din faţa peşterii Sfântului Antonie 

Troiţa din poieniţa ce se află în faţa Peşterii Sfântului Antonie 

Peştera Sfântului Antonie - aceasta a fost chilia în care a trăit Sfântul 

Privelişte de sus de la Peştera Sfântului Antonie 

Schitul lezer - vedere general 

Vechea biserică a Schitului Iezer zidită de Sfântul Antonie 


La Schitul lezer a existat un aşezământ monastic mai vechi decât cel actual, 
construit din lemn. Primii ctitori ai acestui sfânt locaş au fost Radu cel mare 
(1377-1383) şi fiul său, Mircea cel bătrân (1386-1418). 


Cu trecerea timpului, acest schit s-a ruinat, fiind refăcut în anul 1558 şi între 
anii 1567-1568 de Mircea vodă ciobanul şi doamna Chiajna. După refacerea 
Schitului lezer, aici s-a adăpostit o mare obşte monahală cu peste trei sute de 
vieţuitori. O parte dintre aceştia trăiau viaţa de obşte în mănăstire, iar alții trăiau 
ca pustnici prin peşteri sau prin chilii, venind doar duminică şi în zilele de 
sărbători să participe la slujbele săvârşite în biserică. 


Un moment de încercare pentru aşezământul monahal are loc după moartea lui 
Mihai Viteazul. 


Se spune că, pornind la luptă înspre Ardeal, voievodul Mihai Viteazul a trecut 
pe la schit lăsând aici, spre bună păstrare, rezerva vistieriei sale. După deca- 
pitarea sa la Câmpia Turzii, năvălitorii străini, venind în căutarea vistieriei, au 
jefuit schitul şi au ucis trei sute de călugări ce au apărat schitul cu prețul vieţii 
lor. Monahii au fost înmormântați de săteni în trei gropi comune de la poalele 
stâncilor. Mărturie a acestor fapte stau cele trei cruci săpate în stânca din apro- 
pierea schitului, dar şi minunile care se săvârşesc uneori în acest loc. 

Schitul se află în strânsă legătură cu Sfântul Antonie de la Iezer care a sihăstrit 
aici la sfârşitul secolului al XVII-lea. 


Între anii 1693-1705, prin purtarea de grijă a episcopului Ilarion al Râmnicului, 
se reface aşezământul. Sfântul Antonie a donat toate economiile sale şi a lu-crat 
personal la rezidirea schitului. Chiliile zidite de cuviosul Antonie se păstrează şi 
astăzi, în partea de apus a bisericii. 


Din anul 1948, la Schitul Iezer s-a înfiinţat o obşte de maici, care se ostenesc să 
ducă mai departe tradiţia monahală existentă aici de mai multe secole. Între anii 
1996-1999 a fost construit un paraclis cu hramul „Schimbarea la Faţă” şi 
„Sfântul Antonie de la Iezer”. 


Cei ce doresc să viziteze Schitul Iezer pot lua autobuzul ce face curse regulate 
din Râmnicu Vâlcea până în satul Cheia. Din sat şi până la schit se mai merge la 
pas o oră pe un drum forestier. 


(Foto) Schitul şi peştera Sfântului Antonie de la lezerul Vâlcii 


https://doxologia.ro/imagine/schitul-pestera-sfantului-antonie-de-la-iezerul-valcii- 
palerie-foto 

Pr. Silviu Cluci - Peştera Sfântului Antonie de la Iezer 


În anul 1690, dorind să vieţuiască mai aspru, schimonahul Antonie s-a retras 
mai sus de schit unde aflase o peşteră. Aici a început să sape singur o bisericuţă, 
îndemnat de o vedenie repetată în mai multe rânduri. După 3 ani, sfântul a 
săvârşit porunca primită, dăltuind biserica visată. Tot aici şi-a făcut o chilie. 


în 
13 tomate. 

Născut într-o familie de vlahi din ţinutul muntos din nordul Greciei, Cuviosul 
Antonie a părăsit ţinutul Pindului în anul 1648 spre a se stabili în Țara Româ- 
nească. La vârsta de 64 de ani, după o viaţă agitată de negustor, alege viaţa 
monahală. Pentru aceasta este povăţuit de episcopul Ilarion al Eparhiei Râmni- 
cului să vină la Schitul Iezer. 


În anul 1690, dorind să vieţuiască mai aspru, schimonahul Antonie s-a retras 
mai sus de schit unde aflase o peşteră. Aici a început să sape singur o bisericuţă, 
îndemnat de o vedenie repetată în mai multe rânduri. După 3 ani, sfântul a să- 
vârşit porunca primită, dăltuind biserica visată. Tot aici şi-a făcut o chilie. 


Vieţuirea cuviosului Antonie în peşteră se baza pe rugăciunea inimii („Doa- 
mne, lisuse Hristoase. Fiul lui Dumnezeu, miluieşte-mă pe mine, păcătosul”) şi 
lucrarea mâinilor. Rareori cobora la Schitul lezeru pentru a participa la Sfânta 
Liturghie şi a se împărtăşi cu Trupul şi Sângele Domnului. Apoi, după ce lua 

masa dimpreună cu fraţii şi dădea sfaturi folositoare de suflet ucenicilor, urca 
din nou la peştera sa tăinuită. 


După 28 de ani de aspră nevoinţă sihăstrească, pe 23 noiembrie 1719, cuviosul 
s-a mutat la cele veşnice. 


Moaştele sale au fost găsite îngropate la intrarea în peşteră şi au fost mutate la 
Schitul Iezer, unde au fost aşezate spre închinare. Proslăvirea sa cu sfinţii s-a 
săvârşit în anul 1992. 


(Foto) Schitul şi peştera Sfântului Antonie de la lezerul Vâlcii: 
https://doxologia.ro/imagine/schitul-pestera-sfantului-antonie-de-la-iezerul-valcii- 

(Foto) Schitul și peştera Sfântului Antonie de la Iezerul Vâlcii 

